3. การประกอบธุรกิจของแต่ละสายผลิตภัณฑ์

จากการประกอบธุรกิจของกลุ่มบริษัทฯ สามารถแบ่งได้ตามสายธุรกิจ ดังนี้

สายธุรกิจสื่อสารโทรคมนาคมไร้สาย

1. บริษัท แอดวานซ์ อินโฟร์ เซอร์วิส จำกัด (มหาชน) (ADVANC) และ บริษัท แอดวานซ์
ไวร์เลส มาร์เก็ตติ้ง จำกัด (AWM)

  1. ลักษณะผลิตภัณฑ์หรือบริการ

ผู้ประกอบธุรกิจที่เกี่ยวข้องกับโทรศัพท์เคลื่อนที่ของกลุ่มบริษัทฯ ได้แก่ ADVANC และ AWM
โดยบริการหลักสามารถแบ่งได้เป็น 3 ประเภท ได้แก่

(1) การให้บริการโทรศัพท์เคลื่อนที่

ADVANC ได้รับสัมปทานจาก ทศท. ให้ดำเนินกิจการให้บริการโทรศัพท์เคลื่อนที่ ทั้งระบบอนาลอก
NMT และระบบดิจิตอล GSM ทั่วประเทศแบบคู่ขนานกันไป เป็นระยะเวลา 25 ปี สิ้นสุดในวันที่ 30
กันยายน 2558 ปัจจุบัน ADVANC ให้บริการโทรศัพท์เคลื่อนที่ในคลื่นความถี่ 900 MHz
ซึ่งเป็นคลื่นความถี่ต่ำ โดยมีลักษณะเฉพาะ คือ ครอบคลุมพื้นที่ได้กว้างกว่าคลื่นความถี่สูง

การให้บริการโทรศัพท์เคลื่อนที่ของ ADVANC แบ่งตามระบบที่ใช้ได้เป็น 2 ระบบ คือ

1) ระบบอนาลอก NMT

  เป็นการส่งสัญญาณในลักษณะเดียวกันกับการส่งคลื่นวิทยุทั่วไป สามารถให้บริการโทรศัพท์ได้เพียง
  1 คู่สนทนา ใน 1 ช่องสัญญาณ (หรือความถี่ 1 คู่ ประกอบด้วยความถี่รับ-ความถี่ส่ง)
  โดยใช้ย่านความถี่ UHF (Ultra High Frequency) ในด้านรับ คือ 905-915 MHz
  และด้านส่ง คือ 950-960 MHz

2) ระบบดิจิตอล GSM

  เป็นการส่งสัญญาณในลักษณะผสมคลื่นสัญญาณแบบการแบ่งช่วงเวลา (TDMA –Time Division
  Multiple Access) ซึ่งเป็นเทคนิคพิเศษสามารถให้บริการได้ถึง 8 คู่สนทนาพร้อมกันต่อ 1
  ช่องสัญญาณ ทำให้สามารถรองรับผู้ใช้บริการได้มากกว่าระบบอนาลอก NMT ถึง 8 เท่า
  ระบบดิจิตอล GSM
  เป็นระบบโทรศัพท์เคลื่อนที่ดิจิตอลที่ได้มาตรฐานและมีจำนวนประเทศที่ให้บริการมากที่สุดในโลก
  คือ กว่า 70 ประเทศ ความถี่ที่ใช้ในระบบดิจิตอล GSM ของ ADVANC ในด้านรับ คือ
  897.5-905 MHz และด้านส่ง คือ 942.5-950 MHz ข้อแตกต่างระหว่างระบบอนาลอก NMT
  และระบบดิจิตอล GSM

-   คุณภาพเสียง

  แม้ว่าโทรศัพท์เคลื่อนที่ที่ใช้การส่งสัญญาณแบบอนาลอก NMT จะให้คุณภาพเสียงที่ดี
  แต่เมื่อใดก็ตามที่มีสัญญาณรบกวนเกิดขึ้น เช่น
  การจุดระเบิดของเครื่องยนต์หรือสัญญาณความถี่วิทยุจากย่านความถี่ข้างเคียงจะส่งผลกระทบต่อคุณภาพการรับ-ส่งสัญญาณโทรศัพท์เคลื่อนที่
  ในขณะที่สัญญาณโทรศัพท์เคลื่อนที่แบบดิจิตอล GSM จะถูกเข้ารหัสและถอดรหัส
  จึงทำให้สามารถตรวจจับคลื่นสัญญาณรบกวนและแก้ไขให้หมดสิ้นไปได้
  ดังนั้นผู้ใช้บริการโทรศัพท์เคลื่อนที่แบบดิจิตอล GSM
  จึงไม่ได้ยินเสียงสัญญาณรบกวนในระหว่างการสนทนา

-   อุปกรณ์เครือข่าย

  อุปกรณ์เครือข่ายในระบบดิจิตอล GSM มีผู้ผลิตมากราย
  จึงส่งผลให้มีการแข่งขันที่จะพัฒนาคุณภาพเครือข่ายเพิ่มขึ้นอย่างต่อเนื่อง
  นอกจากนี้การที่ผู้ผลิตอุปกรณ์เครือข่ายผลิตอุปกรณ์ที่มีมาตรฐานเดียวกันทำให้ผู้ให้บริการเครือข่ายสามารถเลือกใช้อุปกรณ์จากผู้ผลิตรายใดก็ได้
  การขยายเครือข่ายจึงทำได้สะดวกกว่าและด้วยต้นทุนที่ต่ำกว่าระบบอนาลอก NMT
  เนื่องจากระบบอนาลอก NMT มีผู้ผลิตน้อยราย แต่เป็นผู้ผลิตรายใหญ่ใน อุตสาหกรรม

-   ระบบรักษาความปลอดภัยและ SIM Card

  โทรศัพท์ระบบดิจิตอล GSM จะต้องใช้ควบคู่กับ SIM Card (SIM – Subscriber
  Identification Module) ซึ่งมีรหัสลับเฉพาะเจ้าของเครื่องเท่านั้นที่ทราบ
  ซึ่งวิธีการนี้จะช่วยป้องกันการลักลอบใช้โทรศัพท์เคลื่อนที่ได้อีกระดับหนึ่ง
  นอกจากนั้นเครื่องโทรศัพท์ระบบดิจิตอล GSM และ SIM Card
  ยังสามารถนำพกติดตัวเพื่อใช้บริการข้ามแดน (International Roaming) ได้อีกด้วย
  สำหรับระบบอนาลอก NMT มีการพัฒนาใช้ระบบ SIS (Subscriber Identification
  Security) เพื่อป้องกันการลักลอบใช้สัญญาณที่ได้ผล 100%

-   การสื่อสารระบบไอเอสดีเอ็น (ISDN – Integrated Service Digital Network)

  โทรศัพท์เคลื่อนที่ในระบบดิจิตอล GSM ได้รับการออกแบบให้อยู่บนพื้นฐานเดียวกันกับระบบ ISDN
  อันเป็นวิวัฒนาการขั้นต่อไปของระบบโทรศัพท์ในอนาคตซึ่งสามารถต่อเข้ากับสื่อผสม
  (Multimedia) ประเภทต่างๆ ได้ เช่น สามารถใช้โทรศัพท์เคลื่อนที่ดิจิตอล GSM
  ต่อโดยตรงกับเครื่องคอมพิวเตอร์เพื่อส่งข้อมูลและภาพได้ในเวลาเดียวกันด้วยความเร็วในการส่งสูง
  หรือต่อเข้ากับเครื่องโทรสารเพื่อส่งหรือรับข้อความได้ เป็นต้น
  การพัฒนานี้จะทำให้ปริมาณการให้บริการในรูปแบบข้อมูล (Data)
  มีมากขึ้นและสื่อสารโดยใช้ความเร็วที่สูงขึ้น และเป็นการรองรับการส่งข้อมูลแบบ Multimedia
  และ Internet/Intranet Applications

-   บริการพิเศษ

  โทรศัพท์เคลื่อนที่ระบบดิจิตอล GSM มีบริการเสริมพิเศษที่ใช้เทคโนโลยีที่ทันสมัย อาทิ การรับ-ส่ง
  E-Mail ผ่านโทรศัพท์เคลื่อนที่ โดยไม่จำเป็นต้องเป็นสมาชิกเครือข่ายอินเตอร์เน็ตใดๆ
  (Internet Integration) การรับข้อความจากสมาชิกเครือข่ายอินเตอร์เน็ตทั่วโลก (Web
  Messaging) และการส่งข้อความขนาดสั้นผ่านหน้าจอของเครื่องโทรศัพท์เคลื่อนที่ (Short
  Message Service) เป็นต้น ในขณะที่บริการเสริมของโทรศัพท์เคลื่อนที่ระบบอนาลอก NMT
  เป็นบริการเสริมที่เป็นลักษณะพื้นฐาน อาทิ การฝากข้อความอัตโนมัติ (Voice Mail Service)
  การประชุมทางโทรศัพท์ (Conference Call) และการ รับสายเรียกซ้อน (Call Waiting)
  เป็นต้น

-   บริการข้ามแดนอัตโนมัติ (International Roaming)

  ผู้ใช้บริการในระบบดิจิตอล GSM สามารถนำเครื่องโทรศัพท์เคลื่อนที่และ SIM Card
  ไปใช้บริการข้ามเขตพรมแดนในประเทศอื่นๆ
  เพียงแจ้งขอเปิดใช้บริการข้ามแดนอัตโนมัติกับADVANCเท่านั้น

นอกจากการแบ่งประเภทของการให้บริการเครือข่ายโทรศัพท์เคลื่อนที่ตามระบบที่ใช้ที่เป็นระบบ
อนาลอก NMT และระบบดิจิตอล GSM แล้ว ยังสามารถแบ่งตามวิธีการเรียกเก็บค่าบริการออกเป็น
2 ประเภท คือ

1)  การเรียกเก็บค่าบริการแบบ Post-paid

เป็นการเรียกเก็บค่าบริการภายหลังจากที่ผู้ใช้บริการได้ใช้บริการเป็นที่เรียบร้อยแล้ว
โดยจะเรียกเก็บในเดือนถัดไปในอัตราค่าบริการดังต่อไปนี้

-   ค่าบริการภายในประเทศ (ไม่รวมภาษีมูลค่าเพิ่ม)

  ค่าบริการแรกเข้า

  ค่าขอใช้บริการ 1,000 บาท

  ค่าบริการรายเดือน

  ค่าเช่าหมายเลขโทรศัพท์ 500 บาท

  ค่าบริการต่อนาที

  โทรไปยังเลขหมายปลายทางที่อยู่ในพื้นที่เดียวกัน 3 บาท

  โทรไปยังเลขหมายปลายทางที่อยู่ในพื้นที่ติดกัน 8 บาท

  โทรไปยังเลขหมายปลายทางที่อยู่ในพื้นที่ไม่ติดกัน 12 บาท

  ค่าประกันการใช้โทรศัพท์ 3,000 บาท

  (จะคืนให้เมื่อลูกค้ายกเลิกการใช้บริการ)

-   ค่าบริการข้ามแดนอัตโนมัติ (รายละเอียดโปรดดูในแบบ 56-1 ของ ADVANC)

2)  การเรียกเก็บค่าบริการแบบ Pre-paid

  เป็นการเรียกเก็บค่าบริการใช้โทรศัพท์ล่วงหน้าภายใต้ชื่อ “One-2-Call!”
  ซึ่งเริ่มให้บริการตั้งแต่เดือนกรกฎาคม 2542 โดยเป็นโทรศัพท์ในระบบดิจิตอล GSM
  ที่ใช้ร่วมกับบัตรเติมเงิน (Scratch Card) ไม่มีค่าบริการรายเดือน
  และไม่ต้องจดทะเบียนเลขหมาย ซึ่งทาง ADVANC
  ได้มีการกระจายช่องทางการจัดจำหน่ายบัตรเติมเงินอย่างทั่วถึง
  จึงทำให้ลูกค้าสามารถหาซื้อได้สะดวก คือ สามารถซื้อได้ที่ร้านขายหนังสือ ร้านสะดวกซื้อ
  สถานีบริการน้ำมัน ร้านจำหน่ายซีดี-เทป เป็นต้น โดย ADVANC
  แบ่งการจำหน่ายผลิตภัณฑ์ที่เกี่ยวเนื่องกับ “One-2-Call!” ออกเป็น 3 ประเภท ดังนี้

-   ชุด Phone Kit ซึ่งประกอบด้วยเครื่องโทรศัพท์เคลื่อนที่, SIM CARD
    และบัตรเติมเงินพร้อมกันในกล่องเดียวกันสำหรับลูกค้าที่ยังไม่มีเครื่องโทรศัพท์ในระบบดิจิตอล
    GSM มาก่อน

-   ชุด Starter Kit ซึ่งประกอบด้วย SIM CARD
    และบัตรเติมเงินสำหรับผู้ที่มีเครื่องโทรศัพท์ดิจิตอล GSM
    เป็นของตนเองอยู่แล้วและประสงค์จะซื้อเฉพาะ SIM CARD เพื่อนำมาใช้กับโทรศัพท์

-   จำหน่ายเฉพาะบัตรเติมเงิน สำหรับผู้ที่ใช้เครื่องโทรศัพท์ “One-2-Call!” เป็นการต่อเนื่อง
    โดยบัตรเติมเงินนี้จะแบ่งเป็นราคา 500 บาท มีอายุการใช้งาน 1 เดือน ราคา 800 บาท
    มีอายุการใช้งาน 2 เดือน และ ราคา 1,500 บาท มีอายุการใช้งาน 4 เดือน
    (รวมภาษีมูลค่าเพิ่มแล้ว)

  รายละเอียดค่าบริการที่เกี่ยวข้องกับการเรียกเก็บค่าบริการแบบ Pre-paid มีดังนี้

  ค่าบริการต่อนาที (รวมภาษีมูลค่าเพิ่ม)

  ค่าบริการในเขตพื้นที่ที่ระบุบน Sim-Card 5.50 บาท

  ค่าบริการในเขตพื้นที่เดียวกัน กรณีนำเครื่องไปใช้งาน

  นอกพื้นที่ที่ระบุบน Sim-Card 6 บาท

  ค่าบริการต่างพื้นที่ 12 บาท

(2) การจำหน่ายเครื่องโทรศัพท์เคลื่อนที่

ในการจำหน่ายเครื่องโทรศัพท์เคลื่อนที่และการให้บริการต่างๆ ที่เกี่ยวข้องนั้น ADVANC
มิได้เป็นผู้ดำเนินการเองโดยตรง แต่จะเป็นหน้าที่ของ AWM ซึ่ง ADVANC
เป็นผู้ถือหุ้นในสัดส่วนร้อยละ 100 โดย AWM
จะรับผิดชอบในด้านการขายเครื่องโทรศัพท์เคลื่อนที่ที่สามารถนำมาจดทะเบียนใช้ในระบบของ
ADVANC ไม่ว่าจะเป็นการขายผ่านตัวแทนจำหน่ายในระบบแฟรนไชส์ ภายใต้ชื่อ “เทเลวิซ”
การขายผ่านตัวแทนจำหน่ายทั่วไป (Dealer) ส่วนการการขายตรง (Direct Sales)
และการขายให้แก่ลูกค้ากลุ่มบริษัทต่างๆ (Corporate Sales) จะดำเนินการโดย ADVANC

(3) การให้บริการอื่น ๆ

1)  งานทะเบียนและรับชำระค่าบริการ

  ADVANC มีสำนักงานบริการซึ่งเป็นสาขาของ ADVANC
  เพื่ออำนวยความสะดวกให้กับผู้ใช้บริการเกี่ยวกับงานทะเบียนต่างๆ
  และรับชำระค่าบริการจากผู้ใช้บริการ โดย ณ วันที่ 31 ธันวาคม 2543 ADVANC
  มีสำนักงานบริการทั้งสิ้น 21 แห่ง อยู่ในเขตกรุงเทพมหานคร จำนวน 11 แห่ง
  และในพื้นที่ต่างจังหวัดอีก 10 แห่ง
  ซึ่งนอกเหนือจากบริการดังกล่าวแล้วสำนักงานบริการสาขายังสามารถให้บริการตรวจเช็คสภาพและซ่อมเครื่องโทรศัพท์เคลื่อนที่
  บริการแลกเปลี่ยน เครื่องโทรศัพท์และจำหน่ายเครื่องโทรศัพท์พร้อมทั้งอุปกรณ์เสริมอีกด้วย

  นอกจากสำนักงานสาขาทั่วประเทศของ ADVANC
  แล้วลูกค้ายังสามารถใช้บริการผ่านร้านค้าในระบบแฟรนไชส์ภายใต้ชื่อ “เทเลวิซ” ซึ่ง ณ วันที่
  31 ธันวาคม 2543 มีอยู่ 235 แห่งทั่วประเทศ และ Dealer
  บางรายที่มีศักยภาพในการให้บริการ

  2) การตรวจเช็คสภาพและซ่อมแซมโทรศัพท์เคลื่อนที่

  สำหรับการตรวจเช็คสภาพและซ่อมแซมเครื่องโทรศัพท์เคลื่อนที่
  นอกเหนือจากสำนักงานบริการสาขาแล้ว ADVANC ยังได้มีแต่งตั้ง Service Dealer กว่า 79
  แห่ง ทั่วประเทศ เพื่ออำนวยความสะดวกให้แก่ลูกค้าได้อย่างทั่วถึง และจะขยายเป็น 103
  แห่งภายในปี 2544

  2. การตลาดและภาวะการแข่งขัน

  (ก) นโยบายและลักษณะการตลาด

(1) กลยุทธ์ทางการตลาดและกลุ่มลูกค้าเป้าหมาย

ADVANC ดำเนินธุรกิจเป็นผู้ให้บริการเครือข่ายระบบโทรศัพท์เคลื่อนที่
ซึ่งมีรายได้จากการที่ลูกค้าใช้บริการติดต่อสื่อสารผ่านระบบเครือข่ายของ ADVANC
ตามระยะเวลาและจำนวนครั้งที่ใช้ ดังนั้น แนวทางในการเพิ่มรายได้ให้ ADVANC คือ
การเพิ่มจำนวนผู้ใช้บริการในระบบให้มากขึ้น
และการทำให้ลูกค้าเพิ่มระยะเวลาและจำนวนครั้งในการใช้บริการเครือข่าย กลยุทธ์ทางการตลาดที่
ADVANC ใช้เพื่อให้บรรลุแนวทางข้างต้นมีดังนี้

1)  การมุ่งรักษาฐานลูกค้าเก่า

  ณ วันที่ 31 ธันวาคม 2543 ADVANC มีฐานลูกค้าทั้งในระบบอนาลอก NMT และดิจิตอล GSM
  รวมกว่า 1.98 ล้านราย ตามรายละเอียดดังนี้

  ------------------------------------------- ---------------------------
                                              จำนวนลูกค้า

  การเรียกเก็บเงินแบบ Post-paid                  

  - ระบบอนาลอก NMT                            465,600

  - ระบบดิจิตอล GSM                             1,157,200

  การเรียกเก็บเงินแบบ Pre-paid                   354,500
  ------------------------------------------- ---------------------------

  เพื่อเป็นการรักษาฐานลูกค้าเก่า ADVANC จึงเน้นการให้บริการที่มีประสิทธิภาพ
  ดำเนินกิจกรรมทางการตลาด เพื่อสร้างความพึงพอใจสูงสุดให้กับลูกค้ามาโดยตลอด
  โดยการดำเนินการของ ADVANC ที่สำคัญมีดังนี้

-   กำหนดกิจกรรมทางการตลาดในช่วงระยะเวลาต่างๆ
    เพื่อสนองความต้องการของลูกค้าแต่ละกลุ่ม

-   จัดตั้งโครงการ Priority Call Center
    เพื่อเป็นศูนย์กลางข้อมูลข่าวสารที่มีประโยชน์สำหรับผู้ใช้บริการ นอกจากนี้ยังมีโครงการ
    Migration สำหรับลูกค้าที่ต้องการใช้บริการที่มากกว่าบริการขั้นพื้นฐาน โดย ADVANC
    จะเสนอเครื่องโทรศัพท์เคลื่อนที่ระบบดิจิตอล GSM ให้กับลูกค้ากลุ่มนี้ในราคาพิเศษ

-   การพัฒนาระบบเพื่อเพิ่มความพอใจให้กับลูกค้า

-   การจัดกิจกรรมพิเศษต่างๆ เพื่อเป็นการตอบแทนลูกค้า เช่น โครงการ Minute Plus
    โครงการสิทธิพิเศษซึ่งเป็นโครงการที่ร่วมกับบริษัทชั้นนำต่างๆ
    เพื่อมอบรางวัลและสิทธิพิเศษให้กับผู้ใช้บริการ

2)  การหาลูกค้าใหม่

  นอกจากการรักษาฐานลูกค้าเก่าที่มีอยู่แล้ว ADVANC
  ยังให้ความสำคัญในการหาลูกค้าใหม่เข้ามาในระบบเพิ่มเป็นการขยายฐานของผู้ใช้บริการของ
  ADVANC โดย ADVANC ได้กำหนดแนวทางสำหรับแต่ละระบบไว้ ดังนี้

-   ระบบอนาลอก NMT

  กลุ่มลูกค้าเป้าหมายของระบบอนาลอก NMT คือ ลูกค้าที่ต้องการใช้โทรศัพท์
  เคลื่อนที่เพื่อการติดต่อสื่อสารในขั้นพื้นฐาน (Voice Communication)
  และไม่มีความต้องการใช้บริการเสริมมากนัก
  ซึ่งลูกค้าในกลุ่มนี้จะเน้นระบบที่ให้บริการเครือข่ายที่ครอบคลุมพื้นที่ได้ทั่วถึง ดังนั้น ADVANC
  จึงติดตั้งเครือข่ายในระบบอนาลอก NMT จนสามารถให้บริการได้ครอบคลุมพื้นที่ทั่วประเทศแล้ว
  ตั้งแต่ปี 2535 โดย ADVANC จะขยายฐานลูกค้าไปยังพื้นที่ต่างจังหวัดให้มากขึ้น
  รวมทั้งระบบเครือ ข่ายอนาลอก NMT
  ยังสามารถรองรับจำนวนผู้ใช้บริการในพื้นที่ต่างจังหวัดได้อีกมาก โดยที่ ADVANC
  ไม่ต้องลงทุนในการติดตั้งสถานีเครือข่ายเพิ่มขึ้นอีก

-   ระบบดิจิตอล GSM

  ระบบดิจิตอล GSM เป็นระบบที่มีเทคโนโลยีสูงกว่าระบบอนาลอก NMT
  ทำให้สามารถให้บริการได้มากกว่าการสื่อสารทางเสียง
  ซึ่งกลุ่มลูกค้าเป้าหมายคือลูกค้าทั่วประเทศที่ต้องการใช้บริการที่มีคุณภาพสูงและบริการเสริมที่หลากหลาย
  ซึ่ง ADVANC จะเน้นการขยายฐานลูกค้าใหม่สำหรับระบบดิจิตอล GSM
  โดยเพิ่มบริการเสริมพิเศษต่างๆ ที่น่าสนใจ ในเดือนสิงหาคม 2543 ADVANC ได้เปิดให้บริการ
  GSM MobileLIFE ซึ่งเป็นบริการแบบ Non-voice Applications
  ในระยะแรกการให้บริการประกอบด้วย

-   mBanking เป็นการใช้โทรศัพท์เคลื่อนที่กับระบบธนาคาร

-   mInfo เป็นการใช้โทรศัพท์เคลื่อนที่ค้นหาหรือรับข้อมูลสรุปที่ต้องการ

-   mShopping เป็นการใช้โทรศัพท์เคลื่อนที่กับระบบการค้าขาย

-   mMessaging เป็นการใช้โทรศัพท์เคลื่อนที่ในการรับ-ส่ง E-Mail

  ในเดือนธันวาคม 2543 ADVANC ได้เปิดให้บริการ WAP (Wireless Application
  Protocol) อย่างเป็นทางการ
  โดยการเชื่อมต่อเครื่องโทรศัพท์เคลื่อนที่เข้ากับอินเตอร์เน็ตที่เปิดให้บริการผ่าน WAP
  นอกเหนือจากการเพิ่มบริการเสริมข้างต้น ADVANC
  มีการจัดรายการส่งเสริมการขายเพื่อกระตุ้นการซื้อและจดทะเบียน
  เลขหมายให้กับลูกค้าเป็นประจำอย่างต่อเนื่อง

-   One-2-Call!

  เนื่องจากจุดขายของโทรศัพท์ One-2-Call! คือ ราคาถูก ไม่มีการจ่ายค่าบริการรายเดือน
  และไม่ต้องจดทะเบียนเลขหมาย ADVANC
  จึงจัดกลุ่มลูกค้าเป้าหมายเป็นคนละกลุ่มกับกลุ่มลูกค้าที่เป็นผู้ใช้บริการโทรศัพท์เคลื่อนที่ในลักษณะ
  Post-paid โดยกลุ่มลูกค้าเป้าหมายของโทรศัพท์ One-2-Call! ได้แก่
  กลุ่มลูกค้าประเภทวัยรุ่นที่เริ่มใช้โทรศัพท์เคลื่อนที่เป็นครั้งแรก กลุ่มลูกค้าที่เริ่มมีรายได้
  กลุ่มลูกค้าที่ใช้ Airtime ในระดับค่อนข้างต่ำ และไม่ต้องการจ่ายค่าบริการรายเดือน
  กลุ่มลูกค้าที่ต้องการควบคุมค่าใช้จ่ายในการใช้โทรศัพท์
  ผู้ที่ไม่ประสงค์จะระบุชื่อในการขอจดทะเบียนเลขหมาย

  ADVANC
  มีแนวทางที่จะเพิ่มฐานลูกค้าโดยจัดตั้งตัวแทนจำหน่ายให้ครอบคลุมทั่วประเทศซึ่งจะทำให้ลูกค้าสามารถหาซื้อโทรศัพท์เคลื่อนที่และบัตรเติมเงินได้ง่ายขึ้น
  และมุ่งเน้นที่จะขยายไปยังช่องทางอื่นๆ ที่ไม่ใช่ร้านขายโทรศัพท์เคลื่อนที่มากขึ้น
  รวมทั้งจัดโครงการอบรมพนักงานขายเพื่อให้ตัวแทนจำหน่ายมีความรู้ความเข้าใจในตัวระบบและผลิตภัณฑ์เป็นอย่างดี
  เพื่อสร้างความมั่นใจให้กับลูกค้าที่จะใช้ระบบเครือข่ายของ ADVANC มากขึ้น

3)  การพัฒนารูปแบบบริการเสริมพิเศษ

  ในระบบดิจิตอล GSM ADVANC
  ได้จัดให้มีบริการหลากหลายรูปแบบเพื่อตอบสนองความต้องการของกลุ่มผู้ใช้บริการที่แตกต่างกัน
  ไม่ว่าจะเป็นบริการในกลุ่ม GSM Internet Integration
  สำหรับผู้ที่ต้องการติดต่อสื่อสารกับผู้ใช้บริการบนระบบ Internet
  บริการรับฝากข้อความและบริการรับสายเรียกซ้อน สำหรับผู้ที่ไม่ต้องการพลาดการติดต่อสื่อสาร
  และบริการในกลุ่ม Infotainment เช่น
  บริการสอบถามยอดค่าบริการโทรศัพท์เคลื่อนที่อัตโนมัติและบริการทำนายดวงชะตาสำหรับผู้ที่ต้องการข้อมูลหรือสาระบันเทิงผ่านโทรศัพท์เคลื่อนที่
  ฯลฯ ส่วนในระบบอนาลอก NMT ADVANC
  ยังคงให้ความสำคัญในการพัฒนาบริการเสริมพิเศษอย่างต่อเนื่อง
  ไม่ว่าจะเป็นบริการแสดงหมายเลขโทรเข้า บริการในกลุ่ม Infotainment
  รวมทั้งบริการรับฝากข้อความ ฯลฯ

4)  การขยายและพัฒนาระบบเครือข่าย

  ADVANC ได้เร่งขยายเครือข่ายของระบบดิจิตอล GSM ให้ครอบคลุมพื้นที่ให้มากขึ้น โดยในสิ้นปี
  2543 นี้ ระบบ GSM มีพื้นที่ครอบคลุมทั้ง 795 อำเภอ ทั่วประเทศไทย
  รวมทั้งเพิ่มความสามารถในการรองรับจำนวนลูกค้าที่เพิ่มขึ้น และปรับปรุงคุณภาพการให้บริการ
  เช่น บริการในอาคาร (In-door Coverage)

5)  การให้ความสำคัญกับบริการหลังการขาย

-   ADVANC ได้จัดให้มีโครงการที่จะให้บริการหลังการขายให้กับลูกค้าอย่างมีประสิทธิภาพมากขึ้น
    เช่น
    จัดโครงการอบรมให้ตัวแทนจำหน่ายมีความสามารถบริการซ่อมโทรศัพท์เคลื่อนที่ให้กับลูกค้า
    บริการเครื่องทดแทนให้ใช้ชั่วคราว ในกรณีที่ไม่สามารถซ่อมเครื่องเสร็จภายใน 24 ชั่วโมง
    ศูนย์บริการตรวจสอบตัวเครื่องโทรศัพท์เคลื่อนที่

-   การพัฒนาระบบลงทะเบียน

-   การอำนวยความสะดวกด้านการรับชำระเงิน

(2) การจำหน่ายและช่องทางการจำหน่าย

ในการจดทะเบียนเลขหมายโทรศัพท์เคลื่อนที่เพื่อให้ลูกค้าเข้าใช้บริการในระบบเครือข่ายส่วนใหญ่จะดำเนินการไปพร้อมกับการจำหน่ายเครื่องโทรศัพท์เคลื่อนที่
ซึ่ง ADVANC มีช่องทางการจำหน่ายสำหรับเครื่องโทรศัพท์ ดังนี้

1)  การจำหน่ายผ่านตัวแทนจำหน่าย

  ตัวแทนจำหน่ายจะแบ่งเป็น 3 ประเภท ดังนี้

-   ตัวแทนจำหน่ายในระบบแฟรนไชส์ ภายใต้ชื่อ “เทเลวิซ”

  ณ วันที่ 31 ธันวาคม 2543 AWM มีตัวแทนจำหน่ายในระบบแฟรนไชส์จำนวนทั้งสิ้นมากกว่า 100
  รายทั่วประเทศ โดย AWM จะให้สิทธิตัวแทนจำหน่ายในระบบแฟรนไชส์ในการดำเนินการ
  ภายใต้สัญญาให้สิทธิใช้เครื่องหมายการค้าจำหน่ายสินค้าและบริการ

  ในการเข้าเป็นตัวแทนจำหน่ายในระบบแฟรนไชส์
  ต้องมีการชำระค่าสิทธิในการใช้เครื่องหมายการค้าเริ่มแรก 100,000 บาท
  และถ้ามีการขยายเขตการจำหน่ายต้องชำระค่าสิทธิเพิ่มอีกจำนวน 50,000 บาทต่อเขตจำหน่าย

-   ตัวแทนจำหน่ายทั่วไป (Dealer)

  ณ วันที่ 31 ธันวาคม 2543 ADVANC มีตัวแทนจำหน่ายจำนวนทั้งสิ้น 523 ราย
  โดยตัวแทนจำหน่ายทั่วไปนี้ได้รับแต่งตั้งให้เป็นผู้จำหน่ายสินค้าของ ADVANCได้แก่
  เครื่องโทรศัพท์เคลื่อนที่ โทรศัพท์ติดตามตัว รวมทั้งอุปกรณ์เสริมต่างๆ ให้แก่บุคคลทั่วไป

-   ตัวแทนจำหน่ายระบบ One-2-Call!

  นอกเหนือจากการจำหน่ายผลิตภัณฑ์ One-2-Call!
  ผ่านระบบตัวแทนจำหน่ายเดียวกันกับระบบอนาลอก NMT และดิจิตอล GSM แล้ว ADVANC
  ยังได้จำหน่ายผ่านช่องทางการจำหน่ายรูปแบบใหม่ เพื่อให้ลูกค้าสามารถหาซื้อผลิตภัณฑ์
  One-2-Call! ได้ง่าย เช่น ร้านขายหนังสือ ร้านสะดวกซื้อ สถานีบริการน้ำมัน
  ร้านจำหน่ายซีดี-เทป เป็นต้น

2)  การขายตรง

  เนื่องจากธุรกิจหลักของ ADVANC คือการให้บริการเครือข่าย ADVANC
  จึงไม่มุ่งเน้นการแข่งขันกับตัวแทนจำหน่ายในระบบแฟรนไชส์ และตัวแทนจำหน่ายทั่วไป
  การขายตรงของ ADVANC
  จะเป็นการบริการให้กับลูกค้าบางกลุ่มที่ไม่สะดวกในการติดต่อกับตัวแทนจำหน่ายทั่วไปเท่านั้น

(ข) สภาพการแข่งขันภายในอุตสาหกรรม

(1) ภาวะอุตสาหกรรม

1)  โครงสร้างของอุตสาหกรรมโทรศัพท์เคลื่อนที่

  อุตสาหกรรมโทรศัพท์เคลื่อนที่ในประเทศไทยอยู่ภายใต้การควบคุมของหน่วยงานหลัก 2 หน่วยงาน
  คือ ทศท. และ กสท. โดยหน่วยงานทั้งสองดังกล่าวสังกัดกระทรวงคมนาคม
  โดยงานด้านการควบคุมคลื่นความถี่อยู่ในความรับผิดชอบของกรมไปรษณีย์โทรเลข

  ทศท. นอกจากจะมีฐานะเป็นผู้ดูแลและควบคุมอุตสาหกรรมแล้ว
  ยังเป็นผู้ให้บริการโทรศัพท์พื้นฐานสำหรับการสื่อสารภายในประเทศ
  และระหว่างประเทศเพื่อนบ้านที่มีพรมแดนติดต่อกับประเทศไทย ในขณะที่ กสท.
  ให้บริการโทรศัพท์ระหว่างประเทศ นอกจากนี้ทั้ง ทศท. และ กสท.
  ยังให้บริการโทรศัพท์เคลื่อนที่ แต่ภายใต้เครือข่ายที่จำกัด

  อัตราค่าใช้บริการ ค่ามัดจำ และค่าธรรมเนียมต่างๆ
  ที่ผู้ประกอบการโทรศัพท์เคลื่อนที่เรียกเก็บจากผู้เปิดใช้บริการนั้น อยู่ภายใต้การควบคุมของ ทศท.
  และ กสท. ผู้เป็นเจ้าของสัมปทานนั้นๆ
  รายได้ส่วนใหญ่ของผู้ประกอบการมาจากค่าธรรมเนียมการจดทะเบียน (Registration fee)
  ค่าบริการรายเดือน (Monthly fee) และค่าใช้โทรศัพท์ (Airtime)
  ซึ่งคิดเป็นรายนาทีเฉพาะการโทรออกเท่านั้น
  ปัจจุบันยังไม่มีการคิดค่าบริการสำหรับผู้รับโทรศัพท์ปลายทางไม่ว่าจะเป็นการโทรในประเทศเขตพื้นที่เดียวกัน
  ต่างพื้นที่ หรือการโทรทางไกลทั้งในและต่างประเทศ ยกเว้นในกรณีที่เป็นการให้บริการข้ามแดน
  (International Roaming) ผู้ประกอบการจะได้รับรายได้ทั้งจากการโทรเข้าและโทรออก

  สัมปทานที่ ทศท. และ กสท. ออกให้แก่เอกชน สำหรับการให้บริการโทรศัพท์เคลื่อนที่
  สามารถสรุปได้ดังต่อไปนี้

  ------------------ ----------------------------------------------------
  ผู้ให้สัมปทาน          บริษัทที่ได้รับสัมปทาน

  1. ทศท.            บริษัท แอดวานซ์ อินโฟร์ เซอร์วิส จำกัด (มหาชน)

  2. กสท.            บริษัท โทเทิ่ล แอ็คเซ็ส คอมมิวนิเคชั่นส์ จำกัด (มหาชน)

                     บริษัท ดิจิตอลโฟน จำกัด

                     บริษัท ไวร์เลส คอมมิวนิเคชั่น เซอร์วิส จำกัด

                     บริษัท ตะวันโมบาย เทเลคอม จำกัด
  ------------------ ----------------------------------------------------

  นอกเหนือจาก ADVANC ที่ได้รับสัมปทานจาก ทศท. และ กสท. ข้างต้นแล้ว
  ยังมีผู้ประกอบการในภาครัฐอีก 3 ราย ได้แก่ ทศท. กสท. และบริษัท เอซีที โมบาย จำกัด
  ซึ่งเป็นบริษัทร่วมทุนระหว่าง ทศท. กสท. และบริษัท วิทยุการบินแห่งประเทศไทย จำกัด

  2) สภาพตลาดและการแข่งขัน

  อัตราการเติบโตของผู้ใช้โทรศัพท์เคลื่อนที่ในประเทศไทยลดลงจากร้อยละ 19 ในปี 2540
  เป็นร้อยละ 11 ในปี 2541 ซึ่งเป็นผลมาจากภาวะเศรษฐกิจที่ตกต่ำในปี 2540
  อย่างไรก็ตามในปี 2542 อัตราการเจริญเติบโตของผู้ใช้โทรศัพท์เคลื่อนที่เพิ่มสูงขึ้นเป็นร้อยละ
  22 เป็นผลให้อัตราส่วนของจำนวนผู้ใช้โทรศัพท์เคลื่อนที่ในประเทศไทยต่อจำนวนประชากร

  100 คน (Penetration Rate) สูงขึ้นจาก 3.6 ในปี 2541 เป็น 4.3[1]¹ ในปี 2542
  ซึ่งเป็นระดับที่ต่ำเมื่อเทียบกับประเทศอื่นที่มีระดับการพัฒนาทางเศรษฐกิจใกล้เคียงกันเป็นเครื่องชี้ว่า
  อุตสาหกรรมโทรศัพท์เคลื่อนที่ในประเทศไทยยังคงมีแนวโน้มที่จะเติบโตต่อไปได้

  จากสภาพการแข่งขันที่รุนแรงขึ้นในปี 2543 เนื่องจากผู้ให้บริการต่าง ๆ
  เริ่มมีความเข้มแข็งทางการเงินมากขึ้น ส่งผลให้ตลาดมีการเติบโตที่สูงขึ้นถึงร้อยละ 49 ในขณะที่
  Penetration Rate ของประเทศไทยเพิ่มขึ้นเป็น 6 % (ตัวเลขประมาณการจาก ADVANC)

  จากผลการศึกษาความต้องการของตลาดพบว่า ในช่วงปี 2542 ที่ผ่านมา
  ความต้องการเครื่องโทรศัพท์เคลื่อนที่ในระบบอนาลอก NMT มีจำนวนลดลง
  ในขณะที่ตลาดของระบบดิจิตอล GSM ขยายตัวเพิ่มมากขึ้น

  สำหรับในด้านส่วนแบ่งทางการตลาดนั้น จากข้อมูลของ ADVANC ณ วันที่ 31 ธันวาคม 2543
  ADVANC และ TAC ซึ่งเป็นผู้นำตลาดมีส่วนแบ่งตลาดร้อยละ 52 และ 40
  ของตลาดโทรศัพท์เคลื่อนที่ตามลำดับ
  ทั้งนี้เนื่องจากเป็นผู้ประกอบกิจการที่มีความพร้อมทางด้านเครือข่ายสัญญาณและการกระจายสินค้า
  ซึ่งทำให้สามารถตอบสนองความต้องการของตลาดที่เติบโตได้อย่างรวดเร็ว
  ส่วนผู้ประกอบการที่เหลือนั้นมีฐานลูกค้าค่อนข้างน้อย ประกอบกับมีข้อจำกัดทางการเงิน
  จึงทำให้สามารถแข่งขันได้ในระดับที่จำกัด อย่างไรก็ตาม DPC ซึ่งปัจจุบันมี SHIN
  เป็นผู้ถือหุ้นรายใหญ่เริ่มเข้ามามีบทบาทในธุรกิจโทรศัพท์เคลื่อนที่มากขึ้น
  โดยเน้นเฉพาะลูกค้าที่อยู่ในเขตกรุงเทพมหานครและปริมณฑล ด้วยค่าบริการรายเดือนเพียง 300
  บาท ณ วันที่ 31 ธันวาคม 2543 DPC มีจำนวนสมาชิกผู้ใช้บริการประมาณ 216,000 ราย

  ตารางแสดงส่วนแบ่งตลาด ณ วันที่ 31 ธันวาคม 2543 (ไม่รวม PCT)

  --------------------------- -------------------------------------------
  ผู้ประกอบการ                  ส่วนแบ่งตลาดโดยประมาณ (ร้อยละ)

  ADVANC                      52

  TAC                         40

  DPC                         6

  อื่น ๆ                        2

  รวม                         100
  --------------------------- -------------------------------------------

  แหล่งที่มา: ADVANC

  3) การแข่งขันจากอุตสาหกรรมที่เกี่ยวข้อง

  ถึงแม้ว่าโครงการโทรศัพท์พื้นฐาน 4.1 ล้านเลขหมายจะแล้วเสร็จ ADVANC คาดว่า
  อุตสาหกรรมโทรศัพท์เคลื่อนที่ยังสามารถขยายตัวต่อไปได้อีก
  ทั้งนี้เนื่องจากข้อจำกัดของโทรศัพท์พื้นฐานเมื่อเทียบกับโทรศัพท์เคลื่อนที่ อาทิ

-   ความสามารถในการเข้าถึงของโทรศัพท์พื้นฐาน
    เนื่องจากลักษณะภูมิประเทศไม่เอื้ออำนวยหรือไม่คุ้มต้นทุนในการขยาย
    ดังนั้นการใช้งานจึงยังไม่สามารถครอบคลุมได้ทุกพื้นที่
    ซึ่งเป็นข้อได้เปรียบของโทรศัพท์เคลื่อนที่ที่มีระบบสื่อสัญญาณหลายวิธี เช่น ไมโครเวฟ
    เคเบิ้ลใยแก้ว และดาวเทียม
    ที่สามารถเลือกใช้ได้ตามความเหมาะสมของภูมิประเทศและสภาวะแวดล้อมที่แตกต่าง
    จึงทำให้โทรศัพท์เคลื่อนที่สามารถครอบคลุมพื้นที่ได้ทั่วประเทศไทย

-   การติดตั้งระบบโทรศัพท์พื้นฐานเป็นไปได้ช้ากว่าโทรศัพท์เคลื่อนที่มาก
    ไม่สามารถตอบสนองความต้องการได้ทันท่วงที

-   โทรศัพท์เคลื่อนที่สามารถพกพาไปได้และใช้บริการได้ทันทีเมื่อต้องการ
    ในขณะที่โทรศัพท์พื้นฐานสามารถพกพาได้เฉพาะผู้ที่ใช้ PCT เท่านั้น ซึ่ง PCT
    มีข้อจำกัดในการใช้เฉพาะเขตกรุงเทพมหานคร และปริมณฑลเท่านั้น

3.  3. การจัดหาผลิตภัณฑ์หรือบริการ

(1) ความสามารถของระบบในการรองรับลูกค้า

ความสามารถในการรองรับจำนวนลูกค้าของระบบเครือข่ายโทรศัพท์เคลื่อนที่ขึ้นอยู่กับความสามารถในการดำเนินการจัดหาและติดตั้งอุปกรณ์
เพื่อขยายพื้นที่การให้บริการ

ตารางแสดงความสามารถในการรองรับลูกค้าของระบบและเงินลงทุนรวม

  -------------------------------------- ----------- --------- --------- --------- --------- -----------
                                         2541                  2542                2543      

                                         NMT         GSM       NMT       GSM       NMT       GSM

  จำนวนสถานีฐานสะสม                       1,382       1,299     1,475     1,573     1,543     2,497

  จำนวนชุมสายสะสม                         29          13        29        17        28        19

  จำนวนลูกค้า (ราย)                        676,000     303,000   611,000   619,000   465,600   1,511,700

  ความสามารถของระบบในการรองรับลูกค้า(ราย)   1,047,000   685,000   919,000   936,000   919,000   2,152,000

  เงินลงทุนสะสม (ล้านบาท)                   33,400                37,600              48,840    
  -------------------------------------- ----------- --------- --------- --------- --------- -----------

(2) วิธีการจัดหาและแหล่งที่มาของผลิตภัณฑ์

  1) อุปกรณ์เครือข่าย

  อุปกรณ์เครือข่ายส่วนใหญ่จะนำเข้าจากต่างประเทศ
  โดยทีมวิศวกรที่เชี่ยวชาญทางด้านโทรคมนาคมและอุปกรณ์สื่อสารของ ADVANC
  จะพิจารณาถึงความเหมาะสมในการเลือกอุปกรณ์เครือข่ายที่ใช้ประกอบกันเพื่อให้บริการที่มีคุณภาพแก่ผู้ใช้และให้เกิดประโยชน์สูงสุดแก่
  ADVANC ปัจจุบัน ADVANC จัดหาอุปกรณ์เครือข่ายหลักจากผู้จำหน่าย (Supplier)
  โดยตรงทั้งสิ้นรวม 4 ราย ดังนี้

  ------------------------------------ ----------------------------------
  ผู้จำหน่าย                              ยี่ห้ออุปกรณ์เครือข่าย

  Nokia (Thailand) Limited             Nokia

  Ericsson (Thailand) Limited          Ericsson

  Mitsui Company Limited               NEC

  Siemens Limited                      Siemens
  ------------------------------------ ----------------------------------

  โดย ADVANC จะทำการติดตั้งอุปกรณ์แบ่งตามเขตพื้นที่ คือ
  ติดตั้งอุปกรณ์ที่จัดหาจากผู้ผลิตเดียวกันไว้ในเขตพื้นที่เดียวกันเพื่อความสะดวกและง่ายต่อการบริหารและดูแลรักษาระบบ
  รวมทั้งยังเป็นการสร้างความรับผิดชอบร่วมกันระหว่าง ADVANC กับบริษัทผู้ผลิต
  ให้มีส่วนร่วมโดยตรงต่อประสิทธิภาพของระบบเครือข่ายในการให้บริการในพื้นที่ที่รับผิดชอบร่วมกัน

  ADVANC มีกลยุทธ์ในการใช้ผู้ผลิตหลายราย เนื่องจากต้องการสร้างความสมดุลระหว่างผู้ผลิตคือ
  ไม่ให้ผู้ผลิตรายหนึ่งรายใดมีอำนาจต่อรองเหนือ ADVANC มากเกินไป ในทางกลับกัน
  เนื่องจากสินค้าเหล่านี้เป็นสินค้าที่สามารถใช้ทดแทนกันได้ ทำให้ ADVANC
  สามารถเจรจาต่อรองในด้านราคาและบริการต่างๆ ได้เป็นอย่างดี
  อีกทั้งในกรณีที่ผู้ผลิตรายใดรายหนึ่งไม่สามารถปฏิบัติตามข้อตกลงได้
  ผู้ผลิตที่รับผิดชอบในเขตใกล้เคียงจะสามารถทดแทนได้โดยทันที ADVANC จึงไม่มีผลกระทบใดๆ
  ต่อการสูญเสียผู้ผลิตรายใดรายหนึ่ง อย่างไรก็ตาม ADVANC
  มีนโยบายที่จะรักษาความสัมพันธ์อันดีกับผู้ผลิตทุกราย

  นอกจากนี้ ADVANC ยังมีผู้เชี่ยวชาญทางเทคนิคจากบริษัทผู้ผลิต (Supplier) ทั้งจาก NOKIA
  SIEMENS ERICSSON และ MITSUI มาประจำและให้คำปรึกษาแนะนำช่วยเหลือทางเทคนิค
  เพื่อเพิ่มศักยภาพให้กับบุคลากรของ ADVANC ทั้งทางด้านเทคนิคและวิธีการทำงาน

  2) เครื่องโทรศัพท์เคลื่อนที่

  สำหรับการจัดหาเครื่องโทรศัพท์เคลื่อนที่เพื่อจำหน่ายให้กับลูกค้า
  ผู้จัดจำหน่ายรายใหญ่ของADVANC คือ AWM จะนำเข้าจากต่างประเทศ

  รายชื่อผู้จำหน่ายเครื่องโทรศัพท์เคลื่อนที่และอุปกรณ์โทรคมนาคมที่เกี่ยวข้องกับระบบ อนาลอก
  NMT และ ดิจิตอล GSM ของ ADVANC มีดังนี้ (ข้อมูล ณ 31 ธันวาคม 2543)

  ----------------------------------- -----------------------------------
  บริษัทผู้จำหน่าย                         ยี่ห้อสินค้า

  บริษัท แอดวานซ์ ไวร์เลส มาร์เก็ตติ้ง จำกัด   Ericsson, Nokia, Philips, Siemens,
                                      Alcatel, Bosch, Panasonic, Samsung

  บริษัท เอ็ม ลิ้งค์ เอเชีย คอร์ปอเรชั่น จำกัด   Motorola, Alcatel

  บริษัท สามารถอีซี่เปย์ จำกัด               Siemens , Audiotex
  ----------------------------------- -----------------------------------

4. สิทธิในการประกอบธุรกิจ (โปรดดูรายละเอียดในแบบ 56-1 ของ ADVANC)

5. งานที่ยังไม่ได้ส่งมอบ

-ไม่มี -

2. บริษัท แอดวานซ์ เพจจิ้ง จำกัด (มหาชน)

1. ลักษณะของผลิตภัณฑ์และบริการ

ลักษณะผลิตภัณฑ์และบริการของ APG แบ่งได้เป็น 2 ลักษณะ ดังนี้

(1) การจำหน่ายและให้เช่าเครื่องโทรศัพท์ติดตามตัว

เครื่องโทรศัพท์ติดตามตัวที่จำหน่ายอยู่ในปัจจุบันมีอยู่ 4-5 รุ่น ซึ่งแต่ละรุ่นจะมีคุณสมบัติที่แตกต่างกัน
โดยเฉพาะรูปร่างและแบบ (design) ที่เหมาะกับลูกค้าเป้าหมายที่ต่างกัน
โดยมีราคาขายเฉลี่ยต่อเครื่องประมาณ 1,800-2,500 บาท

โดย APG จะมีรายได้จากการจำหน่ายและให้เช่าเครื่องโทรศัพท์ติดตามตัว
ซึ่งส่วนใหญ่ลูกค้าที่ใช้บริการเช่าจะเป็นลูกค้าประเภทสถาบันหรือบริษัท
ซึ่งจะทำการเช่าเป็นจำนวนมาก โดย APG คิดค่าเช่าในอัตราเครื่องละ 100 บาทต่อเดือน

(2) การให้บริการโทรศัพท์ติดตามตัว

เป็นการให้บริการฝากข้อความทั้งในระบบตัวเลขและตัวอักษร
ผ่านโทรศัพท์ติดตามตัวภายใต้เครื่องหมายการค้า “โฟนลิ้งค์”
โดยการให้บริการสามารถครอบคลุมได้ทั่ว 76 จังหวัดทั่วประเทศ การฝากข้อความสามารถทำได้ 3
วิธี ขึ้นอยู่กับเบอร์โทรศัพท์ที่ใช้ในการติดต่อ คือ 151 , 152 และ 153

  151 เป็นการฝากหมายเลขโทรศัพท์ให้โทรกลับ โดยผ่านเครื่องโทรศัพท์ตอบรับอัตโนมัติ
  โดยผู้ถือโทรศัพท์ติดตามตัวจะได้รับเลขหมายให้โทรกลับแสดงบนหน้าจอ

  152 เป็นการฝากข้อความผ่านพนักงานรับโทรศัพท์
  โดยผู้ถือโทรศัพท์ติดตามตัวจะได้รับข้อความเป็นตัวอักษรแสดงบนหน้าจอ

  153 เป็นการฝากข้อความโดยบันทึกเสียง
  โดยผู้ถือโทรศัพท์ติดตามตัวจะได้รับสัญญาณแสดงบนหน้าจอและสามารถโทรเข้าศูนย์เพื่อรับฟังเสียงของผู้ฝากข้อความ

  ลักษณะการให้บริการโทรศัพท์ติดตามตัว แบ่งตามเครือข่ายที่ครอบคลุมในการส่งสัญญาณได้ 2
  ประเภทดังนี้

1)  ท้องถิ่น (Local)

2)  ทั่วประเทศ (Nationwide)

อัตราค่าบริการรายเดือนของการให้บริการแต่ละประเภท มีดังนี้

หน่วย : บาท/เดือน

  ------------------------- ----------------------- -------------------------
  ประเภทค่าบริการ             ระบบตัวเลข               ระบบตัวอักษรภาษาไทย-อังกฤษ

  ท้องถิ่น                     268                     369

  ทั่วประเทศ                  302                     436
  ------------------------- ----------------------- -------------------------

  นอกจากนี้ ยังมีบริการเสริมอื่นๆ อีกมากมาย ได้แก่ บริการสัญญาณด่วนถึงโฟนลิ้งค์ (Express
  Link to Phonelink) บริการส่งข้อความถึงเครื่องโฟนลิ้งค์ (Short Message to
  Phonelink) บริการรับฝากข้อความและเรียกเตือนผ่านเครื่องโฟนลิ้งค์ (Voice Mail Plus)
  บริการรับฝากข้อความและโทรสารและเรียกเตือนผ่านเครื่องโฟนลิ้งค์ (Voice & Fax Mail
  Plus) บริการรายงานสภาวะตลาดหลักทรัพย์ (Stock Broadcast)
  บริการรายงานและแจ้งเตือนข้อมูลหลักทรัพย์ (Stock Package)
  บริการติดตามความเคลื่อนไหวตลาดหลักทรัพย์ (Stock Tracking)
  และบริการรายงานสถานการณ์การเงินโลก (Moneylink)

(3) สิทธิหรือข้อจำกัดในการประกอบธุรกิจ

APG ได้รับอนุญาตจาก ทศท.
ให้ดำเนินการบริการโทรศัพท์ติดตามตัวตามสัญญาอนุญาตให้ดำเนินกิจการบริการโทรศัพท์ติดตามตัวระบบ
Digital Display Paging เมื่อวันที่ 19 ธันวาคม 2532 และข้อตกลงต่อท้ายสัญญาฉบับที่ 1
เมื่อวันที่ 22 พฤศจิกายน 2534 ข้อตกลงต่อท้ายสัญญาฉบับที่ 2 เมื่อวันที่ 12 ธันวาคม 2534
และข้อตกลงต่อท้ายสัญญาฉบับที่ 3 เมื่อวันที่ 26 พฤศจิกายน 2542 โดยมีสาระสำคัญของสัญญาดังนี้

+----------------+---+-------------------------------------------------+
| ชื่อสัญญา         | : | สัญญาขออนุญาตให้ดำเนินกิจการบริการโทรศัพท์ติดตามตัวระบบ   |
|                |   | Digital Display Paging                          |
+----------------+---+-------------------------------------------------+
| คู่สัญญา          | : | องค์การโทรศัพท์แห่งประเทศไทย (ทศท.)                 |
|                |   |                                                 |
|                |   | บริษัท แอดวานซ์ เพจจิ้ง จำกัด (APG)                   |
+----------------+---+-------------------------------------------------+
| วันที่ทำสัญญา      | : | วันที่ 19 ธันวาคม 2532                              |
+----------------+---+-------------------------------------------------+
| ก              | : | APG                                             |
| ิจการที่ได้รับอนุญาต |   | ได้รับอนุญาตให้ดำเนินกิจการให้บริการโทรศัพท์ติดตามตัวระบบ   |
|                |   | Digital Display Paging (DDP) ทั่วประเทศ           |
+----------------+---+-------------------------------------------------+
| อายุของสัญญา     | : | 15 ปี นับตั้งแต่วันที่ 12 มิถุนายน 2533 ถึง 11 มิถุนายน 2548 |
+----------------+---+-------------------------------------------------+
| ผ              | : | APG                                             |
| ลประโยชน์ตอบแทน |   | จะต้องชำระเงินค่าเชื่อมโยงโครงข่ายโทรศัพท์ติดตามตัวของ    |
|                |   | APG เข้ากับโครงข่ายโทรศัพท์ของ ทศท. เป็นรายปี          |
|                |   | เป็นจำนวนเงินปีละ 1,000,000 บาท ภายใน 30           |
|                |   | วันนับแต่วันครบกำหนดในรอบปีนั้นๆ โดยรอบปีให้นับตั้งแต่วันที่ 12 |
|                |   | มิถุนายนถึงวันที่ 11 มิถุนายน ของปีต่อไป                  |
+----------------+---+-------------------------------------------------+

(โปรดดูรายละเอียดของสัญญาสัมปทานในแบบ 56-1 ของ ADVANC)

2. การตลาดและภาวะการแข่งขัน

4.  (1) กลยุทธ์ทางการตลาด

APG เป็นผู้ให้บริการระบบโทรศัพท์ติดตามตัว (Paging)
ซึ่งมีรายได้จากค่าบริการรายเดือนเป็นสำคัญ ปัจจุบัน APG
เป็นผู้ให้บริการระบบโทรศัพท์ติดตามตัวที่มีจำนวนผู้ใช้บริการสูงสุด
และเป็นผู้ให้บริการรายเดียวที่มีผลกำไรในธุรกิจนี้ แต่อย่างไรก็ตาม
เนื่องจากตลาดมีการแข่งขันสูงจากสินค้าทดแทน เช่น โทรศัพท์มือถือ และ PCT APG
จึงมุ่งให้ความสำคัญกับการพยายามรักษาฐานผู้ใช้บริการไม่ให้ลดลง
โดยพยายามตอบสนองความต้องการของผู้ใช้บริการให้ดีที่สุด
และมีแนวทางการดำเนินงานด้านการตลาดดังนี้

1)  เน้นคุณภาพของการให้บริการในด้านความเร็วในการส่งข้อมูล ความถูกต้องของข้อมูลที่ส่ง
    และเครือข่ายที่ครอบคลุมพื้นที่ทั่วประเทศในการส่งสัญญาณ โดย APG
    มีการตั้งศูนย์บริการแยกตามภูมิภาคทั้งสิ้นจำนวน 16 ศูนย์ เป็นระบบสาขา
    ทำให้สามารถให้บริการและแก้ไขปัญหาให้ผู้ใช้บริการได้รวดเร็วและทั่วถึง

2)  พัฒนาบริการเสริมที่หลากหลาย ปัจจุบัน APG มีบริการเสริมพิเศษสำหรับผู้ใช้บริการ

APG จะไม่เน้นกลยุทธ์ด้านราคาในการแข่งขัน แต่จะเน้นที่คุณภาพของการให้บริการที่ดีกว่า
โดยกลุ่มลูกค้าเป้าหมายของ APG จะค่อนข้างกว้าง โดยจะครอบคลุมทั้งนักธุรกิจจนถึงนักศึกษา
กลุ่มวัยรุ่น และ นักเรียน ซึ่งจะมีวัตถุประสงค์ของการใช้ที่แตกต่างกันไป
สำหรับการกำหนดอัตราค่าบริการสูงสุดจะถูกกำหนดโดยทศท.
แต่เมื่อเปรียบเทียบกับผู้ประกอบการรายอื่น อัตราค่าบริการของ APG จะสูงกว่า เนื่องจาก APG
เน้นคุณภาพของการให้บริการมากกว่าการแข่งขันด้านราคา

(2) การจำหน่ายและช่องทางการจำหน่าย

การจำหน่ายโทรศัพท์ติดตามตัวของ APG มีช่องทางการจำหน่าย 3 ช่องทาง คือ

  1) การขายผ่านตัวแทนจำหน่ายทั่วไป (Dealer)
  เป็นการขายผ่านตัวแทนจำหน่ายที่ได้รับอนุญาตให้ขายสินค้าให้แก่ APG

  2) การขายตรง (Direct sales) โดย APG
  จะเป็นผู้ทำการจำหน่ายให้แก่ลูกค้าโดยตรงทั้งลูกค้า บุคคลและลูกค้าสถาบัน

  3) การขายผ่านช่องทางอื่น ได้แก่ การขายผ่าน Booth ซึ่งตั้งอยู่ตามห้างสรรพสินค้าต่าง ๆ
  การขายผ่าน Outlet รวมถึงการให้เช่าโทรศัพท์ติดตามตัว

  สัดส่วนในการจำหน่ายแต่ละช่องทาง

  ------------------------------------- ---------------------------------
  ช่องทางการจำหน่าย                       % ของยอดขาย

  ตัวแทนจำหน่ายทั่วไป                       60

  Booth                                 16

  Outlet                                15

  การขายตรง                             6

  การให้เช่าโทรศัพท์ติดตามตัว                 3

  รวม                                   100
  ------------------------------------- ---------------------------------

(3) ลักษณะของลูกค้า

กลุ่มลูกค้าของ APG แบ่งเป็น 2 ประเภท คือ

1)  ลูกค้าประเภทบุคคล ประกอบด้วย
    บุคคลทั่วไปที่ต้องการใช้โทรศัพท์ติดตามตัวในการติดต่อสื่อสาร

2)  ลูกค้าประเภทสถาบัน มีลักษณะการซื้อ และ/หรือ การเช่าต่อครั้งเป็นจำนวนมากในนามบริษัท
    เพื่อให้พนักงานใช้ในการติดต่อสื่อสารเกี่ยวกับเรื่องงาน

กลุ่มลูกค้าเป้าหมายของ APG ในแต่ละช่วงอายุ แบ่งเป็น เพศหญิง 60% และ เพศชาย 40% ดังนี้

  ---------------------------------- ------------------------------------
  ช่วงอายุ                             ร้อยละ

  ต่ำกว่า 16 ปี                         11

  16 – 20 ปี                          47

  21 – 25 ปี                          22

  25 ปีขึ้นไป                           20

  รวม                                100
  ---------------------------------- ------------------------------------

(4) ภาวะอุตสาหกรรมและการแข่งขัน

ภาพธุรกิจโดยรวมของธุรกิจโทรศัพท์ติดตามตัวมีการเติบโตน้อยถึงคงที่ ในปี 2541
จำนวนของผู้ใช้โทรศัพท์ติดตามตัวลดลงเล็กน้อย (-2.1%)
ซึ่งเป็นผลมาจากการแข่งขันจากจากสินค้าทดแทน อาทิ เครื่องมือสื่อสาร 2 ทาง คือ
โทรศัพท์ประเภท Prepaid และ PCT
อย่างไรก็ตามมีปัจจัยบวกส่งเสริมธุรกิจโทรศัพท์ติดตามตัวดังนี้

1)  การฟื้นตัวของเศรษฐกิจ

2)  การขยายบทบาทของธุรกิจโทรคมนาคมโดยรวม

3)  ความขาดแคลนอุปกรณ์เครื่องมือสื่อสารในเขตต่างจังหวัด

ขณะนี้มีผู้ประกอบการในธุรกิจโทรศัพท์ติดตามตัวทั้งหมด 6 ราย โดยมีส่วนแบ่งตลาด ณ สิ้นปี 2542
ดังนี้

  --------------------------------- -------------------------------------
  ชื่อผลิตภัณฑ์                          ตารางแสดงส่วนแบ่งตลาดโดยประมาณ

  โฟนลิงค์                            33%

  อีซี่คอล                             18%

  แพคลิงค์                            16%

  โพสต์เทล                           15%

  ฮัดชิสันเพจโฟน                       13%

  เวิลด์เพจ                           5%

  Total                             100%
  --------------------------------- -------------------------------------

แหล่งข้อมูล: APG

  จะเห็นว่าโฟนลิงค์ของ APG เป็นผู้นำตลาดโดยมีส่วนแบ่งตลาดสูงกว่าผู้ประกอบการรายอื่นมาก
  นอกจากนี้โฟนลิงค์เป็นผู้ประกอบการรายเดียวในประเทศไทยที่มีกำไรจากผลการดำเนินงาน
  ทั้งนี้เนื่องจากโฟนลิงค์ให้ความสำคัญต่อคุณภาพของบริการ มีฐานลูกค้าใหญ่
  และมีความพร้อมทางด้านเครือข่ายสัญญาณ การกระจายสินค้า และการเงิน
  ส่วนผู้ประกอบการที่เหลือนั้นมีฐานลูกค้าค่อนข้างน้อย ประกอบกับมีข้อจำกัดทางการเงิน
  จึงทำให้สามารถแข่งขันได้ในระดับที่จำกัด

  ปัจจัยแห่งความสำเร็จของธุรกิจโทรศัพท์ติดตามตัวคือ

1)  คุณภาพของบริการ อาทิ ความผิดพลาดในการส่งข้อมูลต่ำ และความรวดเร็วในการรับข้อความ

2)  ฐานลูกค้าใหญ่ เนื่องจากธุรกิจนี้เป็นธุรกิจที่มีต้นทุนคงที่และการลงทุนสูง
    การดำเนินกิจการให้มีผลกำไรจึงต้องมีฐานลูกค้าจำนวนมาก

3)  พื้นที่ให้บริการทั่วประเทศ เนื่องจากตลาดต่างจังหวัดยังมีการเติบโตได้อีก
    เมื่อเทียบกับตลาดในกรุงเทพซึ่งมีการแข่งขันสูงทั้งจากสินค้าทดแทนและผู้ประกอบการโทรศัพท์ติดตามตัว

4)  กลยุทธ์ทางการตลาด และบริการเสริมที่สอดคล้องกับความต้องการของลูกค้า

  เนื่องจากสินค้าทดแทนที่เริ่มมุ่งสู่ตลาดผู้มีรายได้ระดับกลาง
  ผู้ประกอบการโทรศัพท์ติดตามตัวมีแนวโน้มหาตลาดใหม่ โดยมุ่งกลุ่มลูกค้าอายุน้อยลง เช่น
  นักเรียนมัธยมที่ยังไม่มีความจำเป็นต้องใช้เครื่องมือสื่อสารแบบ 2 ทาง
  นอกจากนี้ยังต้องเน้นไปที่บริการเสริมที่สอดคล้องกับความต้องการของลูกค้า เช่น
  บริการส่งข้อความผ่านอินเตอร์เน็ตสู่เครื่องโทรศัพท์ติดตามตัว
  และบริการโอนสายจากโทรศัพท์เข้าระบบโทรศัพท์ติดตามตัว เป็นต้น

3. การผลิตหรือการจัดหาผลิตภัณฑ์เพื่อจำหน่าย

5.  (1) ความสามารถของระบบในการรองรับลูกค้า

ความสามารถในการรองรับจำนวนผู้ใช้บริการของระบบเครือข่ายขึ้นอยู่กับระบบที่ใช้ในการส่งข้อมูล
ซึ่งมีอยู่ 2 ระบบ คือ ระบบ POCSAG มีความเร็วในการส่งข้อมูล 512, 1,200 และ 2,400 BPS
และระบบ FLEX มีความเร็วในการส่งข้อมูล 1,600, 3,200 และ 6,400 BPS โดยจำนวน Bit
Per Second (BPS) ที่สูงจะสามารถรองรับจำนวนลูกค้าได้สูงกว่า BPS ที่ต่ำ

APG มีคลื่นความถี่ที่ใช้ในการส่งสัญญาณทั้งสิ้น 11 คลื่นความถี่ กระจายอยู่ในย่านความถี่ 170.025
– 280.425 MHz โดยคลื่นความถี่ทั้ง 11 คลื่น
จะมีความสามารถในการรองรับลูกค้าได้ทั้งสิ้นประมาณ 360,000 ราย

  (2) วิธีการจัดหาและแหล่งที่มาของผลิตภัณฑ์

ในการจัดหาอุปกรณ์เครื่องส่งสัญญาณ (Network) APG จะสั่งซื้อจากต่างประเทศผ่าน Genayre
Electronic Pte. ซึ่งเป็นผู้ผลิตชั้นนำและมีความน่าเชื่อถือสูงสุดในธุรกิจนี้
และมีการพัฒนาระบบอย่างต่อเนื่อง สาเหตุที่ APG
จัดหาและมีแหล่งที่มาของผลิตภัณฑ์จากผู้ผลิตเพียงรายเดียว เนื่องจากในธุรกิจนี้มีผู้ผลิตน้อยราย
และการที่จะลงทุนในอุปกรณ์ของผู้ผลิตรายอื่นจะมีค่าใช้จ่ายเพิ่มในส่วนของการต่อเชื่อมเพื่อให้สามารถใช้งานร่วมกันได้

ในการจัดหาเครื่องโทรศัพท์ติดตามตัว APG จะนำเข้าจากต่างประเทศผ่านบริษัทผู้ผลิต 2 ราย คือ
Motorola Inc. และ Wide Telecom Co., Ltd. ในสัดส่วนร้อยละ 30 และร้อยละ 60
ของมูลค่าผลิตภัณฑ์ตามลำดับ ส่วนที่เหลืออีกประมาณ ร้อยละ 10 ของมูลค่าผลิตภัณฑ์ APG
นำเข้าจากผู้ผลิตรายอื่นเพื่อเพิ่มความหลากหลายให้แก่ตัวผลิตภัณฑ์อันเป็นการเพิ่มทางเลือกให้แก่ลูกค้ามากขึ้น

(3) ขั้นตอนและเทคโนโลยีการผลิต

ระบบเครือข่ายให้บริการโทรศัพท์ติดตามตัว มีส่วนประกอบดังนี้

1)  ศูนย์ควบคุม (PAGING CONTROLLER CENTER) ศูนย์ควบคุมจะติดตั้งอยู่ในพื้นที่ต่างๆ
    ทั่วประเทศ เพื่อทำหน้าที่เชื่อมโยงระหว่างผู้ฝากข้อความ และผู้ถือเครื่องโทรศัพท์ติดตามตัว
    ศูนย์ควบคุมแต่ละแห่งจะต่อเชื่อมโยงระหว่างศูนย์ควบคุมอื่นๆ
    และทำหน้าที่ส่งสัญญาณไปยังเครื่องออกอากาศในพื้นที่ต่างๆ
    ศูนย์ควบคุมจะต่อเครื่องส่งออกอากาศได้จำนวนหนึ่งเท่านั้น
    ดังนั้นจึงจำเป็นต้องมีศูนย์ควบคุมกระจายอยู่ทั่วประเทศ

2)  สถานีฐาน (BASE STATION) จะติดตั้งอุปกรณ์เครื่องส่งสัญญาณออกอากาศ
    โดยจะติดตั้งอยู่เกือบทุกจังหวัดในประเทศไทย สถานีฐานเหล่านี้จะเชื่อมโยงกับศูนย์ควบคุม
    ที่คลุมอยู่ในจังหวัดนั้น ๆ

3)  วงจรเชื่อมโยง (LINE INTERFACE) ระหว่างศูนย์ควบคุมและสถานีฐาน
    ทำหน้าที่เชื่อมโยงเพื่อนำเอาข้อความ
    หรือข่าวสารที่ผู้ฝากข้อความไปยังผู้ที่ถือเครื่องโทรศัพท์ติดตามตัว ในกรณีที่เป็นการเรียก
    PAGER ที่เป็นชนิดเรียกได้ทั่วประเทศ

4)  เครื่องโทรศัพท์ติดตามตัว (PAGER)
    มีทั้งแบบที่แสดงเฉพาะตัวเลขอย่างเดียวหรือแบบที่แสดงได้ทั้งตัวเลขและตัวอักษร
    ทั้งภาษาไทยและภาษาอังกฤษ
    ซึ่งจะทำหน้าที่รับสัญญาณจากเครื่องส่งและแสดงเป็นข้อความหรือตัวเลข

หลักการทำงานของระบบเครือข่ายโทรศัพท์ติดตามตัว
จะเริ่มเมื่อมีผู้ที่จะส่งข้อความเรียกเข้ามาที่ศูนย์ควบคุม ไม่ว่าจะเป็นการเรียกอัตโนมัติหรือเรียกผ่าน
Operator ศูนย์ควบคุมจะทำการตรวจสอบหมายเลขของผู้เช่าหรือสมาชิกที่ถูกเรียก
ว่ามีหมายเลขดังกล่าวอยู่หรือไม่
และเป็นประเภทที่ลงทะเบียนแบบเรียกเฉพาะพื้นที่หรือแบบเรียกได้ทั่วประเทศ
ถ้าเป็นแบบทั่วประเทศ
ศูนย์ควบคุมจะทำการส่งสัญญาณที่เปลี่ยนเป็นรหัสแล้วส่งออกไปยังศูนย์ควบคุมได้ทั่วประเทศ
เพื่อส่งต่อให้กับเครื่องส่งสัญญาณเพื่อส่งสัญญาณออกอากาศทั่วประเทศ
แต่ถ้าหากเลขหมายที่ถูกเรียกเป็นเฉพาะพื้นที่
ศูนย์ควบคุมจะทำการตรวจสอบก่อนว่าเครื่องลงทะเบียนอยู่ที่ใด
หลังจากนั้นจะส่งข้อความที่เปลี่ยนแปลงเป็นรหัสไปยังศูนย์ควบคุมในพื้นที่ที่เครื่องโทรศัพท์ติดตามตัวเครื่องนั้นลงทะเบียนไว้
เพื่อส่งให้กับเครื่องส่งสัญญาณในพื้นที่นั้นทำการส่งสัญญาณออกอากาศต่อไป

การส่งสัญญาณที่เข้ารหัสแล้วนั้นไปยังศูนย์ควบคุมต่างๆ จะส่งผ่านได้หลายวิธีโดยอาศัย Lease Line
ที่ APG เช่าจาก ทศท. หรือส่งผ่านโดยอาศัยวงจรเช่าที่ผ่านดาวเทียม หรือส่งผ่านโดย วงจร
Microwave Link ขึ้นอยู่กับว่าวิธีใดเหมาะสมและมีประสิทธิภาพสูง

4. งานที่ยังไม่ได้ส่งมอบ

- ไม่มี -

3.  บริษัท แอดวานซ์ ดาต้าเน็ทเวอร์ค คอมมิวนิเคชั่นส์ จำกัด (ADC) และ บริษัท
    ดาต้าเน็ทเวอร์ค

โซลูชั่นส์ จำกัด (DNS)

1. ลักษณะผลิตภัณฑ์หรือบริการ

บริษัท แอดวานซ์ ดาต้าเน็ทเวอร์ค คอมมิวนิเคชั่นส์ จำกัด เดิมชื่อ บริษัท ชินวัตร ดาต้าคอม จำกัด
ดำเนินกิจการให้บริการสื่อสารข้อมูล ประกอบไปด้วย

(1) เทคโนโลยีเครือข่าย

เครือข่ายการให้บริการสื่อสารข้อมูล “ดาต้าเนต” (DataNet) ของ ADC
ใช้อุปกรณ์เทคโนโลยีเครือข่าย Packet Switching, Frame Relay และ ATM
(Asynchronous Transfer Mode) เชื่อมโยงด้วยวงจรความเร็วสูง (Optical Fiber)
ระหว่างชุมสายขององค์การโทรศัพท์แห่งประเทศไทย ทั่วประเทศ

(2) การขอใช้บริการ

เมื่อองค์กรใดมีความต้องการใช้บริการสื่อสารข้อมูลจากเครือข่ายบริการ “ดาต้าเนต”
เพียงแจ้งความประสงค์มายัง ADC
พร้อมเบอร์โทรศัพท์สายตรงเพื่อเชื่อมโยงการออนไลน์ระหว่างสถานที่ต้นทาง และปลายทาง จากนั้น
ADC ก็จะดำเนินการตรวจสอบคุณภาพของสายโทรศัพท์พร้อมกับติดตั้งอุปกรณ์ Data-Over-Voice
Multiplexer ที่เรียกว่า VDM หรือ DOV ทั้งต้นทาง และปลายทางของผู้ใช้บริการ
และเชื่อมโยงเข้ากับอุปกรณ์ในชุมสายองค์การโทรศัพท์ฯ โดยการติดตั้งบริการใช้เวลาเพียง 5
วันทำการเท่านั้น ผู้ใช้บริการก็สามารถใช้งานสื่อสารข้อมูลได้ทันที
ในขณะที่ยังใช้โทรศัพท์สนทนาได้ตามปกติ

การให้บริการสามารถแบ่งออกเป็น 2 ประเภทตามอัตราความเร็ว คือ

1)  ความเร็วปกติ (Normal Speed) บริการความเร็วในการรับส่งข้อมูลถึง 19.2
    Kbps.โดยมีรูปแบบการเชื่อมโยงดังนี้

-   แบบจุดต่อจุด (Point-to-Point) เชื่อมต่อระหว่างเครื่องคอมพิวเตอร์ 2 เครื่อง
    สื่อสารได้ 2 ทาง

-   แบบจุดต่อหลายจุด (Point-to-Multipoint)

-   Fan out เป็นการสื่อสารจากต้นทางจุดหนึ่งไปปลายทางหลายๆ จุด และสื่อสารได้ 2 ทาง

-   Broadcast เป็นการสื่อสารแบบกระจายข้อมูลทางเดียวไปยังปลายทาง โดยไม่มีการตอบกลับ

-   Multi-Host
    เป็นรูปแบบสื่อสารที่ให้มากกว่าการสื่อสารปกติคือผู้ใช้บริการรูปแบบนี้สามารถเลือกติดต่อไปยัง
    ศูนย์บริการข้อมูลต่างๆ ภายในเครือข่าย “ดาต้าเนต”
    โดยใช้ซอฟท์แวร์การสื่อสารติดต่อไปยังศูนย์บริการที่เปิดให้เป็นสมาชิก

-   แบบ X.25 เป็นการสื่อสารข้อมูลกับเครื่องคอมพิวเตอร์ต้นทางที่ใช้โปรโตคอล X.25 ได้

  2) ความเร็วสูง (High Speed) บริการความเร็วในการรับส่งข้อมูลตั้งแต่ 64 Kbps. ขึ้นไป

-   High Speed Virtual Circuit

-   แบบจุดต่อจุด (Point-to-Point)

-   แบบ Broadcast

-   แบบ X.25

-   เทคโนโลยี Frame Relay ภายใต้ชื่อบริการ FastFrame โดยมีรูปแบบการเชื่อมโยง 2
    รูปแบบคือ

-   FastFrame PVC (Permanent Virtual Circuit)

-   FastFrame SVC (Switch Virtual Circuit)

  (3) การให้บริการหลังการขาย

ทาง ADC มีศูนย์ Recovery Express บริการตลอด 24 ชั่วโมง
เพื่อรับแจ้งเหตุขัดข้องในการใช้บริการ “ดาต้าเนต” ผู้ใช้บริการสามารถติดต่อกับทางศูนย์บริการได้
3 วิธีดังนี้

1)  Call Center

2)  แจ้งผ่านอินเตอร์เน็ต

3)  Center Page แจ้งผ่านบริการ Golden Name ของ Phonelink โดยกด 152 ผ่าน
    operator เรียก “ดาต้าเนต” เพื่อแจ้งเหตุขัดข้อง

ปัจจุบันพื้นที่เครือข่ายให้บริการ “ดาต้าเนต” ครอบคลุม 62 จังหวัดทั่วประเทศ

  (4) สิทธิหรือข้อจำกัดในการประกอบธุรกิจ

ภายใต้สัญญาสัมปทานจาก ทศท. ที่ได้ลงนามร่วมกันกับ ADC เมื่อวันที่ 19 กันยายน 2532
และสัญญาแก้ไขเพิ่มเติม ลงวันที่ 19 กันยายน 2540 และ 25 กันยายน 2540
มีสาระสำคัญของสัญญาดังนี้

  ---------------------------- --- ------------------------------------------------------------------------------
  ชื่อสัญญา                       :   สัญญาอนุญาตให้ดำเนินกิจการบริการสื่อสารข้อมูลโดยใช้ระบบ Datakit Virtual Circuit Switch

  คู่สัญญา                        :   องค์การโทรศัพท์แห่งประเทศไทย (ทศท.)

                                   บริษัท ชินวัตร ดาต้าคอม จำกัด (SDC)

  วันที่ลงนามข้อตกลง               :   วันที่ 19 กันยายน 2532

  อายุของสัญญา                   :   25 ปี (25 กันยายน 2540 – 24 กันยายน 2565)

  สิทธิที่ได้รับ                     :   ดำเนินกิจการบริการสื่อข้อมูลทุกประเภท โดยใช้ระบบ Frame Relay และ Datakit Virtual
                                   Circuit Switch และ/หรือ ระบบสื่อสารข้อมูลอื่นๆ ทั้งในระบบจุดต่อจุด (Point to Point)
                                   และจุดต่อหลายจุด (Point to Multipoint)
                                   ในการให้บริการจัดวงจรเพื่อเชื่อมต่อระหว่างเครือข่ายผู้ให้บริการและผู้ใช้บริการทั่วประเทศ
                                   เพื่อรับส่งข้อมูลทุกๆ ประเภทสำหรับบริการสื่อสารข้อมูลประเภทต่างๆ ด้วยเทคโนโลยีที่ทันสมัย
                                   เพื่อให้สามารถพัฒนารูปแบบบริการให้สอดคล้องกับความต้องการของตลาดและเทคโนโลยีที่เปลี่ยนแปลงไป

  ผลประโยชน์ตอบแทนการให้สัมปทาน   :   ADC จะดำเนินการให้มีการเพิ่มทุนจดทะเบียนจากเดิม 350 ล้านบาท เป็น 457.52 ล้านบาท
                                   โดยออกหุ้นเพิ่มทุนจำนวน 107.52 ล้านบาท ซึ่งคิดเป็นร้อยละ 23.5 ของทุนจดทะเบียนให้แก่ ทศท. โดย
                                   ทศท. ไม่ต้องชำระเงินค่าหุ้นแต่อย่างใด
  ---------------------------- --- ------------------------------------------------------------------------------

2. การตลาดและภาวะการแข่งขัน

เนื่องจาก ADC และ DNS
ดำเนินธุรกิจให้บริการสื่อสารข้อมูลอีกทั้งยังเป็นผู้นำตลาดเครือข่ายภาคเอกชนที่มีส่วนแบ่งการตลาด
11.3 % ของตลาดโดยรวมทั้งหมด ดังนั้น ADC
จึงต้องพัฒนาเทคโนโลยีของเครือข่ายตลอดเวลาเพื่อให้ผู้ใช้บริการได้รับประโยชน์สูงสุด
ซึ่งจะเห็นได้จากช่วงที่ผ่านมา ADC ได้นำเทคโนโลยีเครือข่ายที่ทันสมัยมาให้บริการเสมอ เช่น
การนำเทคโนโลยี Frame Relay ทั้งแบบ PVC และ SVC มาให้บริการเป็นรายแรก
และเนื่องจาก ADC มีจุดแข็งคือ การมีรูปแบบเชื่อมโยงที่หลากหลาย (Product Variety)
ทำให้ผู้ใช้บริการสามารถเลือกรูปแบบการเชื่อมโยงได้อย่างเหมาะสมกับแอพพลิเคชั่น
รวมทั้งการติดตั้งที่รวดเร็วภายใน 5 วันทำการ จึงทำให้ ADC เป็นผู้นำตลาดทางด้านนี้

นอกจากนี้ “งานบริการ” ถือเป็นสิ่งสำคัญในการให้บริการสื่อสารข้อมูล ADC
จึงปรับปรุงงานบริการให้เหนือมาตรฐานอยู่ตลอดเวลา
และพยายามนำเทคโนโลยีมาประยุกต์ใช้กับงานบริการ เพื่อให้ผู้ใช้บริการได้รับความสะดวก
รวดเร็วในการแจ้งข้อขัดข้องต่างๆ ที่เกิดขึ้น ซึ่งถือเป็นหัวใจของการดำเนินธุรกิจนี้ โดย ADC
เปิดช่องทางให้กับผู้ใช้บริการเพิ่มจากเดิมอีก 2 วิธี
คือผู้ใช้บริการสามารถแจ้งเหตุขัดข้องผ่านทางเพจเจอร์ 152 และ Internet
ซึ่งตลาดสื่อสารข้อมูลในปัจจุบันยังไม่มีผู้ใดให้บริการ

4. บริษัท ดิจิตอล โฟน จำกัด (DPC)

 1. ลักษณะผลิตภัณฑ์หรือบริการ

DPC เป็นผู้ให้บริการโทรศัพท์เคลื่อน ดิจิตอล จีเอสเอ็ม 1800
โดยได้รับสัมปทานจากการสื่อสารแห่งประเทศไทย (กสท.) เป็นระยะเวลา 15 ปี โดย DPC
เปิดให้บริการโทรศัพท์เคลื่อนที่ฮัลโหล 1800 เมื่อวันที่ 1 พฤษภาคม 2541
และมีการเปลี่ยนชื่อการให้บริการเป็น ดิจิตอล จีเอสเอ็ม 1800 เมื่อวันที่ 1 กรกฏาคม 2543
โดยเน้นให้บริการสำหรับคนเมืองหรือ City Phone สำหรับการใช้งานในกรุงเทพฯ ปริมณฑล
และเมืองใหญ่ นอกเหนือจากนี้ DPC ยังมีบริการเสริมพิเศษให้กับผู้ใช้บริการ
ซึ่งคิดค่าบริการตามชุดบริการเสริมที่ผู้ใช้บริการเลือกใช้ ได้แก่ การรับฝากข้อความแบบบันทึกเสียง,
การรับส่งข้อความแบบตัวอักษร (Short message service),
การโอนสายเรียกเข้าไปเลขหมายอื่น (Call forwarding), การแสดงหมายเลขที่โทรเข้า
(Caller Identification), การระงับการโทรเข้าหรือโทรออกได้ตามที่ต้องการ (Call
baring), การพักสายเพื่อโทรออกอีกสาย (Call hold), การรับสายอื่นขณะที่ใช้สายได้ (Call
waiting), การรับฝาก Fax (Fax messaging) และการประชุมทางโทรศัพท์ (Call
conference)

2. การตลาดและการแข่งขัน

 (1) นโยบายและลักษณะการตลาด

  DPC มุ่งเน้นการให้บริการที่มีประสิทธิภาพ
  และดำเนินกิจกรรมทางการตลาดเพื่อสร้างความพึงพอใจสูงสุดให้กับลูกค้า
  โดยกลุ่มลูกค้าหลักคือกลุ่มวัยรุ่น และกลุ่มที่มีรายได้ระดับปานกลาง (Middle income)
  โดยมีจุดขายคือ อัตราค่าบริการที่ต่ำ

  นอกจากนี้ DPC ยังมุ่งเน้นที่จะขยายและพัฒนาเครือข่ายเพื่อให้มีพื้นที่ครอบคลุมได้มากขึ้น
  และเพื่อเพิ่มขีดความสามารถในการรองรับจำนวนลูกค้าที่เพิ่มขึ้น โดย DPC
  มีแผนที่จะขยายพื้นที่ให้ครอบคลุมพื้นที่ทั้งหมดในเขตกรุงเทพฯ ปริมณฑล และชายฝั่งตะวันออกในปี
  2544

  DPC ยังมุ่งเน้นการให้บริการหลังการขาย โดยให้บริการผ่าน DPC Service Centre และร้าน
  เทเลวิซ

(2) การจัดจำหน่ายและช่องทางการจำหน่าย

  ในการจดทะเบียนเลขหมายโทรศัพท์เคลื่อนที่เพื่อให้ลูกค้าเข้าใช้บริการในระบบเครือข่ายส่วนใหญ่จะดำเนินการไปพร้อมกับการจำหน่ายเครื่องโทรศัพท์เคลื่อนที่
  โดย DPC มีช่องทางการจัดจำหน่ายเครื่องโทรศัพท์ ผ่านตัวแทนจำหน่ายหลัก 5 แห่ง คือ

1)  บจ. แอดวานซ์ ไวร์เลส มาร์เก็ตติ้ง (AWM)

  โดยขายผ่านตัวแทนจำหน่ายในระบบแฟรนไชส์ ภายใต้ชื่อ “เทเลวิซ” ซึ่ง ณ 31 ธันวาคม 2543
  AWM มีตัวแทนในระบบแฟรนไชส์จำนวนทั้งสิ้นมากกว่า 100 รายทั่วประเทศ

2)  Samart e-Trading

3)  M-Link ซึ่งเป็นตัวแทนจำหน่ายเครื่องโทรศัพท์เคลื่อนที่ยี่ห้อ Motorola และ Alcatel

4)  Loxley ซึ่งเป็นตัวแทนจำหน่ายเครื่องโทรศัพท์เคลื่อนที่ยี่ห้อ Ericson

5)  MCL ในเครือ IEC

 3. สิทธิหรือข้อจำกัดในการประกอบธุรกิจ

การดำเนินการหลักของ DPC เกี่ยวข้องกับการให้บริการวิทยุคมนาคมระบบเซลลูล่า Digital PCN
(Personnal Communication Network) 1800
ภายใต้สัญญาสัมปทานของการสื่อสารแห่งประเทศไทย (กสท.) ที่ให้ไว้กับบริษัท โทเทิ่ล แอคเซ็ส
คอมมูนิเคชั่นส์ จำกัด (มหาชน) (TAC) และเมื่อวันที่ 19 พฤศจิกายน 2539 TAC
ได้ทำสัญญาโอนสิทธิและหน้าที่ตามสัญญาให้ดำเนินการให้บริการวิทยุคมนาคมระบบเซลลูล่ากับ กสท.
ให้กับ DPC โดยได้รับความยินยอมจาก กสท. และในวันที่ 19 พฤศจิกายน 2539 DPC
จึงได้เข้าลงนามร่วมกับ กสท.
ในสัญญาสัมปทานสัญญาให้ดำเนินการบริการวิทยุคมนาคมระบบเซลลูล่า Digital PCN 1800
และ2539 และสัญญาแก้ไขเพิ่มเติมลงวันที่ 26 สิงหาคม 2542 ซึ่งมีสาระสำคัญของสัญญา ดังนี้

+------------------+---+-------------------------------------------------+
| ชื่อสัญญา           | : | สัญญาให้ดำเนินการบริการวิทยุคมนาคมระบบเซลลูล่า Digital  |
|                  |   | PCN (Personnal Communication Network) 1800      |
+------------------+---+-------------------------------------------------+
| คู่สัญญา            | : | การสื่อสารแห่งประเทศไทย (กสท.)                     |
|                  |   |                                                 |
|                  |   | บริษัท ดิจิตอล โฟน จำกัด                             |
+------------------+---+-------------------------------------------------+
| วันที่ลงนามในข้อตกลง | : | 19 พฤศจิกายน 2539                                |
+------------------+---+-------------------------------------------------+
| อายุของสัญญา       | : | 15 ปี (วันที่ 28 พฤษภาคม 2540 - 15 กันยายน 2556)     |
+------------------+---+-------------------------------------------------+
| สิทธิที่ได้รับ         | : | ดำเนินการจัดให้มีและให้บริการวิทยุคมนาคมระบบเซลลูล่า      |
|                  |   | Digital PCN (Personal Communication NetworkX    |
|                  |   | 1800 เฉพาะในช่วงคลื่นความถี่วิทยุคมนาคมระหว่าง 1747.9   |
|                  |   | MHz ถึง 1760.5 MHz และ 1842.9 MHz ถึง 1855.5 MHz  |
|                  |   | ในพื้นที่ต่างๆ ทั่วประเทศ                              |
+------------------+---+-------------------------------------------------+
| การดำเนินการแ     | : | DPC                                             |
| ละแผนการดำเนินงาน |   | ตกลงที่จะลงทุนในการจัดห                             |
|                  |   | าอุปกรณ์ตามที่กำหนดในสัญญาให้มีจำนวนเพียงพอต่อการให้บริการ |
|                  |   | รวมทั้งตกลงที่จะดำเนินการจัดตั้งและขยายเครือข่าย          |
|                  |   | และการจัดให้บริการให้เป็นไปตามที่กำหนด                 |
+------------------+---+-------------------------------------------------+
| กรรมสิทธิในทรัพย์สิน  | : | บรรดาเครื่องมือและอุปกรณ์ต่างที่ DPC                    |
|                  |   | ได้จัดหามาเพื่อให้บริการตามสัญญาจะโอนเป็นกรรมสิทธิของ     |
|                  |   | กสท. นัแต่วันที่ กสท. ให้ความเห็นชอบ                   |
|                  |   | โดยเครื่องและอุปกรณ์ดังกล่าว กสท. ให้สิทธแก่ DPC         |
|                  |   | เพียงผู้เดียวในการนำไปให้บริการวิทยุคมนาคมระบบเซลลูล่า    |
|                  |   | Digital PCN 1800                                |
|                  |   | ตามวัตถุประสงค์ของสัญญานี้ตลอดอายุของสัญญา              |
+------------------+---+-------------------------------------------------+
| การประกันภัยทรัพย์สิน | : | DPC                                             |
|                  |   | จะต้องจัดให้มีการประกันภัยประเภทคุ้มครองการเสี่ยงภัยทุกชนิด  |
|                  |   | และเต็มมูลค่าของทรัพย์สินนั้นๆ ตลอดอายุของสัญญา           |
+------------------+---+-------------------------------------------------+
| ผลประโยชน์ต       | : | ภายในกำหนดเวลาให้บริการตามสัญญา DPC                |
| อบแทนการให้สัมปทาน |   | ต้องจ่ายผลประโยชน์ตอบแทนให้แก่ กสท.                  |
|                  |   | ตลอดอายุสัญญาเป็นรายปี                              |
|                  |   | คิดเป็น                                           |
|                  |   | อัตราร้อยละของรายได้ตามเกณฑ์สิทธิจากการให้บริการตามสัญญา |
|                  |   | ก่อนหักค่าใช้จ่าย ค่าภาษี และค่าธรรมเนียมต่างๆ            |
|                  |   | ที่เกิดขึ้นจากการดำเนินการให้บริการ                     |
|                  |   | และเพื่อเป็นการประกันรายได้ให้กับ กสท. DPC             |
|                  |   | ตกลงที่จะจ่ายผลประโยชน์ตอบแทนขั้นต่ำเป็นรายปีให้ กสท.     |
|                  |   | ตลอดอายุสัญญารวมเป็นเงินไม่ต่ำกว่า 5,400 ล้านบาท ดังนี้    |
+------------------+---+-------------------------------------------------+

  -------------------------------- --- -------------------------------------------------------- --------------------- ----------- ---------------------
                                       ปีที่                                                       ระยะเวลา              อัตราร้อยละ   ผลประโยชน์ตอบแทนขั้นต่ำ
                                                                                                                                  (ล้านบาท)

                                       1                                                        16 มี.ค. 2541 – 16     25          9
                                                                                                ก.ย. 2541                         

                                       2                                                        16 ก.ย. 2541 – 16     20          60
                                                                                                ก.ย. 2542                         

                                       3                                                        16 ก.ย. 2542 – 16     20          80
                                                                                                ก.ย. 2543                         

                                       4                                                        16 ก.ย. 2543 – 16     20          105
                                                                                                ก.ย. 2544                         

                                       5                                                        16 ก.ย. 2544 – 16     20          160
                                                                                                ก.ย. 2545                         

                                       6                                                        16 ก.ย. 2545 – 16     20          200
                                                                                                ก.ย. 2546                         

                                       7                                                        16 ก.ย. 2546 – 16     20          220
                                                                                                ก.ย. 2547                         

                                       8                                                        16 ก.ย. 2547 – 16     20          280
                                                                                                ก.ย. 2548                         

                                       9                                                        16 ก.ย. 2548 – 16     20          320
                                                                                                ก.ย. 2549                         

                                       10                                                       16 ก.ย. 2549 – 16     25          350
                                                                                                ก.ย. 2550                         

                                       11                                                       16 ก.ย. 2550 – 16     25          380
                                                                                                ก.ย. 2551                         

                                       12                                                       16 ก.ย. 2551 – 16     25          580
                                                                                                ก.ย. 2552                         

                                       13                                                       16 ก.ย. 2552 – 16     25          646
                                                                                                ก.ย. 2553                         

                                       14                                                       16 ก.ย. 2553 – 16     25          650
                                                                                                ก.ย. 2554                         

                                       15                                                       16 ก.ย. 2554 – 16     30          670
                                                                                                ก.ย. 2555                         

                                       16                                                       16 ก.ย. 2555 – 16     30          670
                                                                                                ก.ย. 2556                         

                                                                                                                                  

  ค่าใช้บริการและหลักประกันการใช้บริการ   :   DPC จะเรียกเก็บเงินค่าใช้บริการ                                                                  
                                       ค่าธรรมเนียมและหลักประกันการใช้บริการจากผู้ใช้บริการได้ไม่เกินอัตราที่                                     
                                       กสท. ได้ให้ความเห็นชอบ และ DPC ต้องวางหลักประกันต่อ กสท.                                          
                                       เป็นจำนวนเงินเท่ากับหลักประกันที่ DPC เรียกเก็บลูกค้าทุก 2,000 เครื่อง                                    

  การยกเลิกสัญญา                     :   กสท. มีสิทธิบอกเลิกสัญญา ในกรณีที่ DPC ไม่ปฏิบัติตามสัญญา                                               
                                       หรือผิดเงื่อนไขในสัญญาและทำให้ กสท. ใด้รับความเสียหายและ DPC                                        
                                       ไม่ได้ดำเนินการแก้ไขให้แล้วเสร็จภายในกำหนด                                                        
  -------------------------------- --- -------------------------------------------------------- --------------------- ----------- ---------------------

4. ภาวะการตลาดและการแข่งขัน

-โปรดดูรายละเอียดของ ADVANC-

สายธุรกิจสื่อสารดาวเทียมและต่างประเทศ

1. บริษัท ชินแซทเทลไลท์ จำกัด (SATTEL)

  1. ลักษณะของผลิตภัณฑ์หรือบริการ

  (1) ลักษณะของบริการการสื่อสารผ่านดาวเทียมของ SATTEL แบ่งออกเป็น 3 ประเภทดังนี้

  1) บริการใช้วงจรดาวเทียมหรือทรานสพอนเดอร์ (Satellite Transponder Services)

บริการหลักของ SATTEL คือ การบริการให้เช่าวงจรดาวเทียมหรือทรานสพอนเดอร์
(Transponder) ซึ่งเป็นอุปกรณ์อิเล็กทรอนิกส์ที่ติดอยู่ในตัวดาวเทียม
ทำหน้าที่ในการรับสัญญาณจากสถานีภาคพื้นดินผ่านจานสายอากาศ
และนำสัญญาณนั้นมาแปลงความถี่ให้ต่ำลงและขยายสัญญาณให้มีกำลังแรงขึ้น
เพื่อส่งสัญญาณกลับมาสู่สถานีรับสัญญาณปลายทางบนพื้นโลก ณ ตำแหน่งใดๆภายใต้พื้นที่ครอบคลุม
(Footprint) ของดาวเทียมไทยคม
เพื่อให้ผู้ใช้บริการสามารถเชื่อมต่อการสื่อสารในระยะทางที่ห่างไกล
หรือสำหรับการสื่อสารแบบกระจายสู่ผู้รับจำนวนมาก (Broadcasting)
ซึ่งการส่งสัญญาณผ่านดาวเทียมนี้
จะช่วยลดค่าใช้จ่ายของผู้ใช้บริการในการสร้างเครือข่ายภาคพื้นดินจำนวนมากเพื่อให้ครอบคลุมพื้นที่เป็นบริเวณกว้างหรือครอบคลุมหลายประเทศ
เช่น การเดินสายใยแก้วนำแสงหรือการตั้งเสาไมโครเวฟ เป็นต้น

  SATTEL
  เป็นผู้ทำหน้าที่ดูแลดาวเทียมและบริหารองค์ประกอบของระบบการสื่อสารผ่านดาวเทียมให้สามารถใช้งานได้และสามารถให้บริการแก่ผู้ใช้ได้เป็นอย่างดี
  โดยองค์ประกอบของการสื่อสารผ่านดาวเทียมจะประกอบไปด้วย

-   ตัวดาวเทียมไทยคม

  ปัจจุบัน SATTELได้จัดส่งดาวเทียมไทยคม 1A ไทยคม 2 และ ไทยคม 3
  ขึ้นสู่วงโคจรและให้บริการแก่ผู้ใช้จำนวนมากทั้งในและต่างประเทศ
  รายละเอียดคุณสมบัติของดาวเทียมแต่ละดวง มีดังต่อไปนี้

ตารางเปรียบเทียบดาวเทียมไทยคม 1A ไทยคม 2 และไทยคม 3

+----------------+-----------------------+-----------------------------+
| ย่านความถี่       | ไทยคม 1A และ ไทยคม 2  | ไทยคม 3                     |
+----------------+-----------------------+-----------------------------+
| C-Band ภูมิภาค   | 10 ช่องสัญญาณต่อดวง      | 18 ช่องสัญญาณ                 |
+----------------+-----------------------+-----------------------------+
| พื้นที่ครอบคลุม     | เขตประเทศไทย          | เขตประเทศไทย ภูมิภาคอินโดจีน    |
|                | ภูมิภาคอินโดจีน           |                             |
|                |                       | และแถบชมพูทวีป                |
|                | และแถบเอเชียตอนเหนือ    |                             |
+----------------+-----------------------+-----------------------------+
| C-Band ทั่วโลก   | - ไม่มี -               | 6 ช่องสัญญาณ                  |
+----------------+-----------------------+-----------------------------+
| พื้นที่ครอบคลุม     | - ไม่มี -               | เขตทวีป แอฟริกา ยุโรป เอเชีย    |
|                |                       | และออสเตรเลีย                |
+----------------+-----------------------+-----------------------------+
| Ku-Band        | 2 ช่องสัญญาณต่อดวง       | 7 ช่องสัญญาณ โดย 4            |
| เฉพาะจุด        |                       | ช่องสัญญา                     |
|                |                       | ณสามารถเปลี่ยนย้ายพื้นที่ครอบคลุมได้ |
+----------------+-----------------------+-----------------------------+
| พื้นที่ครอบคลุม     | เขตปร                 | เขตประเทศไทยและภูมิภาคอินโดจีน  |
|                | ะเทศไทยและภูมิภาคอินโดจีน |                             |
+----------------+-----------------------+-----------------------------+
| Ku-Band        | - ไม่มี -               | 7 ช่องสัญญาณ                  |
| แบบหมุนได้       |                       |                             |
+----------------+-----------------------+-----------------------------+
| พื้นที่ครอบคลุม     | - ไม่มี -               | เขตประเทศไทย ภูมิภาคอินโดจีน    |
|                |                       | อินเดีย                       |
|                |                       |                             |
|                |                       | และแถบชมพูทวีป                |
+----------------+-----------------------+-----------------------------+
| ผู้ผลิต (ประเทศ)  | Hughes (สหรัฐอเมริกา)   | Aerospatiale (ฝรั่งเศส)       |
+----------------+-----------------------+-----------------------------+

ตารางเปรียบเทียบคุณสมบัติของย่านความถี่ C-Band และ Ku-Band สามารถเปรียบเทียบได้ดังต่อไปนี้

+------------------------+-----------------------+---------------------+
|                        | C-Band                | Ku-Band             |
+------------------------+-----------------------+---------------------+
| 1. ระดับย่านความถี่ที่ใช้     | 4-8 กิกะเฮิรตซ์ (GHz)    | 12-18 กิกะเฮิรตซ์(GHz) |
+------------------------+-----------------------+---------------------+
| 2. ความแรงของสัญญาณ     | ต่ำกว่า                 | สูงกว่า               |
+------------------------+-----------------------+---------------------+
| 3. ขนาดของจานรับสัญญาณ   | ใหญ่กว่า                | เล็กกว่า              |
+------------------------+-----------------------+---------------------+
| 4. การส่งสัญญาณโดยตรง    | ทำได้โดยใช้จานรับสัญญาณ   | ทำได้โดยใช้จานรับสัญญาณ |
|                        |                       |                     |
| (Direct to Home        |                       |                     |
| Broadcasting)          |                       |                     |
+------------------------+-----------------------+---------------------+

-   สถานีควบคุมดาวเทียมไทยคม

  ทำหน้าที่วัดค่าสัญญาณต่างๆ ของดาวเทียมที่จำเป็นต่อการควบคุมการทำงานของดาวเทียม
  และติดตาม ควบคุมการทำงานของดาวเทียมโดยการส่งสัญญาณจากสถานีควบคุมภาคพื้นดิน
  ตลอดจนทำหน้าที่เฝ้าดูผลหลังจากการออกคำสั่งควบคุมการทำงานของดาวเทียม
  และยังสามารถตรวจสอบผลการใช้งานทรานสพอนเดอร์แต่ละวงจรได้ว่าการใช้งานของผู้ใช้ในแต่ละวงจรนั้นมีประสิทธิภาพหรือมีการรบกวนกันหรือไม่

  2) บริการออกแบบ ให้คำปรึกษา
  และจัดหาอุปกรณ์สำหรับการจัดตั้งเครือข่ายสื่อสารผ่านดาวเทียม รวมถึงการฝึกอบรมการใช้งาน
  (System Integration, Engineering Consultancy and Training services)

จากประสบการณ์ยาวนานกว่า 8 ปีในธุรกิจการสื่อสารผ่านดาวเทียม SATTEL
จึงมีความพร้อมทั้งทางด้านบุคลากร มีความสัมพันธ์ทางธุรกิจ
และมีเครือข่ายการประสานงานกับผู้ผลิตอุปกรณ์สำหรับการใช้งานดาวเทียมและผู้ให้บริการข่ายส่งสัญญาณภาคพื้นดินสำหรับการเชื่อมต่อระหว่างเครือข่าย
ตลอดจนมีความรู้ความชำนาญในการออกแบบระบบสื่อสารผ่านดาวเทียม
จากการตั้งสถานีควบคุมดาวเทียมและสถานีบริการภาคพื้นดินด้วยระบบเทคโนโลยีที่ทันสมัยที่สุดแห่งหนึ่งในภูมิภาค
จึงทำให้ผู้ที่ประสงค์จะใช้บริการดาวเทียมของ SATTEL มีความเชื่อถือไว้วางใจใน
คุณภาพการบริการออกแบบ ให้คำปรึกษา
และจัดหาอุปกรณ์สำหรับการจัดตั้งเครือข่ายสื่อสารผ่านดาวเทียม
รวมถึงการฝึกอบรมการใช้งานอย่างต่อเนื่องของ SATTEL

  3) บริการเสริมอื่นๆ (Value-Added Services)

  เพื่อตอบสนองความต้องการใช้งานดาวเทียมที่หลากหลายรูปแบบของผู้ใช้บริการ
  และเพื่อให้บริการที่ครบวงจรที่มีประสิทธิภาพตรงตามความต้องการของผู้ใช้บริการมากที่สุด
  SATTEL จึงได้นำเสนอบริการเสริมแบบต่างๆ ดังต่อไปนี้

-   บริการ Teleport (เป็นบริการหลักของ CSC)

CSC ได้จัดเตรียมสถานี Teleport เพื่ออำนวยความสะดวกให้กับผู้ใช้บริการดาวเทียมไทยคม
ซึ่งประกอบด้วยบริการต่าง ๆ ดังนี้

-   บริการรับ-ส่งสัญญาณดาวเทียม (Uplink-Downlink Services)

-   Studio and Automatic Tape Play Services

-   บริการ Direct to Home (DTH)

-   บริการรับ-ส่งต่อสัญญาณภาพผ่านดาวเทียม (Satellite Turnaround Service)

-   บริการถ่ายทอดสดผ่านดาวเทียม (Satellite News Gathering)

-   บริการ Global Digital TV เพื่อตอบสนองความต้องการของผู้ใช้บริการดาวเทียม
    ซึ่งประสงค์จะถ่ายทอดสัญญาณรายการโทรทัศน์ของตนผ่านดาวเทียมเพื่อเผยแพร่ไปยังทั่วโลกหรือข้ามทวีปไปยังกลุ่มผู้ชมเป้าหมายกว่า
    100 ประเทศ ใน 4 ทวีปไม่ว่าจะเป็นในทวีปยุโรป ออสเตรเลีย แอฟริกา และเอเชีย
    SATTEL จึงได้นำเสนอบริการครบวงจรซึ่งรวมบริการบีบอัดสัญญาณ
    บริการส่งสัญญาณและบริการใช้งานทราน สพอนเดอร์ ผ่านดาวเทียมไทยคม 3 ย่าน C-Band
    Global Beam ซึ่งเรียกว่า บริการ Global Digital TV เพื่อให้บริการแก่กลุ่มผู้ใช้เหล่านี้
    ซึ่งมีทั้งสถานีวิทยุโทรทัศน์ประจำชาติที่ต้องการถ่ายทอดรายการพื้นเมืองไปสู่กลุ่มผู้ชมเชื้อชาติเดียวกันที่ย้ายถิ่นฐานไปอาศัยอยู่ในประเทศต่างๆ
    ทั่วโลก หรือองค์กรที่ต้องการถ่ายทอดรายการเพื่อประโยชน์ทางการศึกษา ศาสนา
    หรือทางธุรกิจ เป็นต้น

  ทั้งนี้ ด้วยระบบการบีบอัดสัญญาณแบบดิจิตอล (Digital Compression)
  ทำให้ผู้ใช้บริการสามารถลดค่าใช้จ่ายในการส่งสัญญาณผ่านดาวเทียม
  จึงทำให้การลงทุนมีความคุ้มค่ามากยิ่งขึ้น นอกจากนี้ SATTEL
  ยังได้ผนวกบริการร่วมกับดาวเทียมดวงอื่นๆ ในยุโรป อเมริกาเหนือ และออสเตรเลีย
  เพื่อให้ผู้รับชมในทวีปดังกล่าวสามารถรับรายการในระบบ Direct-to-Home หรือ DTH
  โดยใช้จานรับสัญญาณขนาดเล็กเพียง 60-90 ซม. เพื่อความสะดวกของผู้รับชมรายการ
  ในปัจจุบันนี้ สถานีโทรทัศน์กองทัพบกช่อง 5
  และสถานีโทรทัศน์แห่งประเทศเวียดนามได้ใช้งานบริการ Global Digital TV ของ SATTEL
  เพื่อถ่ายทอดรายการไปยังทวีปต่างๆ ทั่วโลก

-   บริการ International VSAT

  สำหรับผู้ใช้ซึ่งประสงค์จะติดต่อสื่อสารด้วยความเร็วสูงระหว่างประเทศ การติดต่อผ่าน
  ดาวเทียมเป็นทางเลือกหนึ่งซึ่งมีประสิทธิภาพสูง และมีค่าใช้จ่ายน้อยกว่าเครือข่ายภาคพื้นดิน
  เนื่องจากผู้ใช้ไม่ต้องลงทุนสร้างเครือข่ายภาคพื้นดินขนาดใหญ่
  เพื่อให้ครอบคลุมพื้นที่บริเวณกว้างหรือพื้นที่ที่อยู่ห่างไกลกัน SATTEL จึงได้นำเสนอบริการ
  International VSAT หรือบริการสื่อสารผ่านดาวเทียมระหว่างประเทศ
  เพื่อตอบสนองผู้ใช้ซึ่งเป็นหน่วยงานหรือองค์กรธุรกิจขนาดใหญ่ที่ต้องการติดต่อสื่อสารภายในที่มีประสิทธิภาพ
  ระหว่างสำนักงานใหญ่และสำนักงานสาขา ระหว่างสาขาด้วยกัน
  หรือติดต่อกับตัวแทนการค้าของตน ซึ่งกระจายอยู่ตามประเทศต่างๆ ปัจจุบัน SATTEL
  มีการให้บริการในลักษณะนี้กับผู้ใช้ซึ่งเป็นองค์กรธุรกิจระหว่างประเทศเพื่อทำการติดต่อสื่อสารระหว่างประเทศไทยและประเทศจีน
  เป็นต้น

-   บริการ Private Business TV and Educational TV

  SATTEL ได้นำเทคโนโลยี Digital Compression ผ่านดาวเทียมไทยคม ย่าน Ku-Band
  ร่วมกับบริการภาคพื้นดินอื่นๆ เช่น บริการส่งสัญญาณขึ้นสู่ดาวเทียม บริการเล่นเทปรายการ
  บริการห้องสตูดิโอ บริการรถถ่ายทอดสด บริการเข้ารหัสสัญญาณ
  บริการเชื่อมต่อสัญญาณระหว่างสถานที่ถ่ายทำกับสถานีส่งสัญญาณ ฯลฯ
  มาผนวกเป็นบริการถ่ายทอดสัญญาณโทรทัศน์ผ่านดาวเทียมที่เรียกว่า Private Business TV
  และ Educational TV เพื่อรองรับความต้องการของ ผู้ใช้บริการประเภทต่างๆ ดังนี้

  - สำหรับผู้ใช้ซึ่งเป็นหน่วยงานขนาดใหญ่ ซึ่งต้องการจัดการฝึกอบรมภายในเพื่อพัฒนาบุคลากร
  เพิ่มประสิทธิภาพการสื่อสารภายในองค์กรให้มีความรวดเร็วทั่วถึง และทันต่อเหตุการณ์

  - สำหรับหน่วยงานการศึกษา ซึ่งประสงค์จะเผยแพร่ความรู้แก่บุคคลทั่วไป หรือเผย
  แพร่แบบเฉพาะกลุ่ม

-   บริการ Internet via Satellite

  SATTEL ได้นำเสนอบริการ Internet via Satellite
  หรือบริการอินเตอร์เน็ตผ่านดาวเทียมไทยคม
  ซึ่งมีทั้งแบบสื่อสารผ่านดาวเทียมทางเดียวและสองทาง
  ซึ่งจะสามารถรองรับความต้องการของผู้ใช้ที่ต้องการเรียกใช้หรือส่งข้อมูลขนาดใหญ่
  ซึ่งอาจจะเป็นข้อมูลการเรียนการสอนที่เป็นวีดีทัศน์ ฐานตัวอย่างข้อสอบเพื่อทดสอบความรู้
  หรือข้อมูลอ้างอิงจากห้องสมุดออนไลน์ เป็นต้น นอกจากนี้ ยังสามารถใช้เพื่อประโยชน์ทางธุรกิจ
  เช่น การปรับปรุงฐานข้อมูลสินค้าให้ทันสมัย หรือใช้ในธุรกิจ Electronics Commerce

  นอกจากนั้น ในปี 2543 SATTEL ได้เริ่มให้บริการอินเตอร์เน็ตบรอดแบนด์ผ่านดาวเทียม 3
  รูปแบบหลัก ได้แก่ ระบบอินเตอร์เน็ตความเร็วสูง (Protrunk)
  สำหรับกลุ่มผู้ให้บริการอินเตอร์เน็ต (ISPs) ระบบอินเตอร์เน็ตผ่านดาวเทียมแบบทางเดียว
  (Net Turbo) และระบบอินเตอร์เน็ตผ่านดาวเทียมแบบสองทาง (Thaicom
  Direct)โดยมุ่งเน้นให้บริการแก่ลูกค้าที่เป็นองค์กรหรือบริษัท (รายละเอียดดูในแบบ 56-1 ของ
  SATTEL)

  (2) ลักษณะของลูกค้าที่ใช้บริการ

โดยทั่วไป SATTEL ได้แบ่งประเภทลูกค้าทั้งในและต่างประเทศ
ตามลักษณะการใช้งานดาวเทียมออกเป็น 3 ประเภท ดังนี้

  1) กลุ่มสื่อสาร (Telecommunications Segment) ซึ่งประกอบด้วย

-   กลุ่มผู้ให้บริการการสื่อสารทั่วไป เช่น ผู้ประกอบการโทรศัพท์สาธารณะผ่านดาวเทียม
    ภายในประเทศ ผู้ประกอบการโทรศัพท์เคลื่อนที่
    ซึ่งประสงค์จะใช้ดาวเทียมไทยคมเพื่อเชื่อมโยงเครือข่ายโทรศัพท์จากชุมสายต่างจังหวัดที่ตั้งอยู่ในพื้นที่ที่ห่างไกลกัน

-   กลุ่มผู้ให้บริการสื่อสารข้อมูลผ่านดาวเทียม เช่น ผู้ประกอบการให้บริการสื่อสารผ่าน
    ดาวเทียมแก่ผู้ใช้ในเชิงพาณิชย์ (VSAT Operators) หน่วยราชการ และรัฐวิสาหกิจต่างๆ
    ที่ใช้ดาวเทียมเพื่อการสื่อสารภายใน ซึ่งประสงค์จะใช้ดาวเทียมเพื่อให้บริการรับส่งข้อมูล
    เสียง หรือภาพ โดยเชื่อมโยงกับเครือข่ายภาคพื้นดิน

-   กลุ่มผู้ใช้ดาวเทียมเพื่อกิจการภายใน เช่น หน่วยงานรัฐบาล หรือรัฐวิสาหกิจซึ่งใช้งาน
    ดาวเทียมเพื่อการติดต่อสื่อสารภายในองค์กร

  2) กลุ่มแพร่กระจายสัญญาณ (Broadcasting Segment) ซึ่งประกอบด้วย

-   กลุ่มผู้ให้บริการแพร่กระจายสัญญาณโทรทัศน์

-   กลุ่มผู้ให้บริการแพร่กระจายสัญญาณวิทยุ

3) กลุ่มอินเตอร์เน็ต (Internet Segment) ซึ่งประกอบด้วย

-   กลุ่มผู้ให้บริการอินเตอร์เน็ตแก่ผู้ใช้บริการปลายทาง เช่น ผู้ประกอบการให้บริการอินเตอร์เน็ต
    หรือ Internet Service Provider (ISP)
    ซึ่งประสงค์จะใช้ดาวเทียมประกอบกับเครือข่ายภาคพื้นดินของตน
    เพื่อให้บริการอินเตอร์เน็ตแก่ผู้ใช้บริการปลายทาง หรือ End Users

-   กลุ่มผู้ให้บริการการเชื่อมต่ออินเตอร์เน็ตระหว่างประเทศแก่ ISP เช่น หน่วยงานของ
    ราชการหรือรัฐวิสาหกิจในแต่ละประเทศ
    ซึ่งเป็นผู้ควบคุมการใช้งานและการเชื่อมต่อการใช้อินเตอร์เน็ตในประเทศของตนเข้ากับโลกภายนอก
    โดยทั่วไปจะเรียกผู้ให้บริการลักษณะนี้ว่า Internet Access Provider หรือ IAP กลุ่ม
    IAP นี้
    สามารถใช้ดาวเทียมไทยคมเพื่อเชื่อมต่อเครือข่ายอินเตอร์เน็ตของประเทศของตนเข้ากับโลกภายนอก
    นอกจากนั้น จึงนำไปแบ่งเสนอขายต่อผู้ให้บริการอินเตอร์เน็ต หรือ ISP
    รายย่อยในประเทศต่อไป

  (3) การจัดหาบริการ (โปรดดูรายละเอียดในแบบ 56-1 ของ SATTEL)

  2. การตลาด

  (1) กลยุทธ์ทางการตลาด

  1) กลยุทธ์การแข่งขัน

  กลยุทธ์หลักของ SATTEL คือ เข้าส่งเสริมและสนับสนุนทางเทคโนโลยี
  แก่ผู้ใช้เพื่อกระตุ้นปริมาณการใช้งาน สำหรับดาวเทียมไทยคมดวงต่อๆ ไป

  สำหรับกลยุทธ์การแข่งขันของ SATTEL สำหรับดาวเทียมไทยคม 3 นั้น SATTEL
  มีนโยบายร่วมกับบริษัทในเครือ ให้บริการเสริมต่างๆ ร่วมกับบริการวงจรดาวเทียมในลักษณะ
  Turnkey Services ซึ่งเป็นระบบการออกอากาศโทรทัศน์โดยตรงผ่านดาวเทียมในประเทศไทย
  และประเทศอื่นๆ ในอนาคตอันใกล้ พร้อมกันนี้ SATTEL
  ยังมีนโยบายกระตุ้นให้มีการเช่าใช้วงจรดาวเทียมสำหรับดาวเทียมไทยคม 3 เช่น
  การให้โครงสร้างราคาพิเศษสำหรับลูกค้าที่ใช้งานเร็ว ลูกค้าที่เช่าใช้จำนวนมาก
  หรือลูกค้าที่ทำสัญญาเช่าระยะยาว เป็นต้น

  ทางด้านการออกแบบและจัดหาดาวเทียม SATTEL
  มุ่งเน้นที่จะกำหนดคุณลักษณะของดาวเทียมให้สูงกว่าผู้ให้บริการรายอื่นในช่วงเวลาเดียวกัน
  และการจัดสร้าง
  จัดส่งตลอดจนถึงกำหนดการเริ่มเปิดให้บริการจะต้องสอดคล้องกับความต้องการของตลาด

  2) กลุ่มลูกค้าเป้าหมาย

  ตามที่ได้ระบุในหัวข้อ “ลักษณะของลูกค้าที่ใช้บริการ” จะเห็นว่าลักษณะลูกค้าทั้งหมดของSATTEL
  จะเป็นผู้ใช้ดาวเทียมเพื่อให้บริการด้านสื่อสารโทรคมนาคมรวมทั้งอินเตอร์เน็ต
  หรือให้บริการแพร่ภาพกระจายเสียงแก่หน่วยงานต่างๆ หรือแก่บุคคลทั่วไป
  หรือเป็นองค์กรขนาดใหญ่ทั้งภาครัฐและเอกชน
  ซึ่งประสงค์จะใช้ดาวเทียมเพื่อการติดต่อสื่อสารภายในองค์กรของตนและรวมถึงหน่วยงานขนาดกลางและเล็ก
  ซึ่งเป็นผู้ให้บริการธุรกิจเสริมใหม่ๆแก่ประชาชนทั่วไป เช่น
  ผู้ประกอบธุรกิจให้บริการอินเตอร์เน็ตในแต่ละประเทศซึ่งขณะนี้ยังมีปริมาณการใช้งานไม่มากนักเนื่องจากเป็นธุรกิจที่กำลังพัฒนาและยังติดขัดปัญหาด้านระเบียบข้อบังคับที่จำกัดอยู่ในบางประเทศ

  3) นโยบายด้านราคา

  SATTEL มีนโยบายกำหนดราคาค่าเช่าวงจรดาวเทียมให้สอดคล้องกับราคาตลาด กล่าวคือ
  SATTEL จะเสนอราคาค่าเช่าวงจรดาวเทียมที่มีความใกล้เคียงกับดาวเทียมอื่นๆ
  ที่มีพื้นที่ครอบคลุมและคุณสมบัติการใช้งานที่ใกล้เคียงกับดาวเทียมไทยคม อย่างไรก็ดี SATTEL
  มิได้ใช้นโยบายด้านราคาแต่เพียงอย่างเดียวในการดำเนินการด้านการตลาด ทั้งนี้ SATTEL
  ได้เน้นนโยบายการให้บริการที่มีคุณภาพระดับโลกตามมาตรฐาน ISO 9002
  และส่งเสริมการให้บริการแบบครบวงจร (Turnkey Services)
  ตลอดจนสนับสนุนการสร้างสัมพันธภาพอันดีอย่างต่อเนื่องกับกลุ่มลูกค้าในปัจจุบัน
  และกลุ่มลูกค้าที่มีแนวโน้มจะมาใช้งานดาวเทียมไทยคมในอนาคต
  เพื่อเพิ่มศักยภาพในการแข่งขันของ SATTEL
  ให้นำหน้าคู่แข่งและเพิ่มส่วนแบ่งการตลาดโดยเฉพาะอย่างยิ่งในตลาดต่างประเทศ

  4) การจำหน่ายและช่องทางการจัดจำหน่าย

วิธีการนำเสนอบริการของ SATTEL สำหรับลูกค้าภายในประเทศจะใช้วิธีจำหน่ายตรง (Direct
Marketing) ทั้งนี้ เนื่องจากอยู่ในธุรกิจที่ต้องการผู้มีความรู้ทางเทคนิค
และความชำนาญพิเศษในการตอบคำถามและเจรจาต่อรองกับลูกค้า
เมื่อลูกค้าตกลงใช้บริการวงจรดาวเทียมของ SATTEL แล้ว
จะมีการลงนามในสัญญาให้บริการวงจรดาวเทียม
สำหรับลูกค้าต่างประเทศจะใช้วิธีจำหน่ายตรงเช่นกัน กล่าวคือ
จะมีการติดต่อโดยตรงระหว่างบริษัทและผู้ใช้งาน
รวมทั้งวิธีการแต่งตั้งตัวแทนจำหน่ายเพื่อดูแลการขาย โดยจะแบ่งพื้นที่การดูแลในแต่ละประเทศ
ทั้งนี้ดาวเทียมไทยคม 1A ไทยคม 2 และไทยคม 3 มีพื้นที่ให้บริการครอบคลุม 4 ทวีป ได้แก่
ทวีปเอเชีย ยุโรป แอฟริกา และออสเตรเลีย

สำหรับดาวเทียมไทยคม 1A ไทยคม 2 และไทยคม 3 นั้น
ปัจจุบันได้มีลูกค้าเข้าใช้ช่องสัญญาณดาวเทียมย่านความถี่ C-Band ประมาณร้อยละ 100 และ
Ku-Band ประมาณร้อยละ 40

  5) ลักษณะของลูกค้าและความสัมพันธ์ระหว่างลูกค้ากับ SATTEL

ลักษณะของลูกค้า สามารถแบ่งออกเป็น 3 กลุ่มใหญ่ๆ

-   กลุ่มผู้ใช้บริการที่เป็นหน่วยงานของรัฐ

-   กลุ่มผู้ใช้บริการที่เป็นหน่วยงานของเอกชน

-   กลุ่มผู้ใช้บริการต่างประเทศ

ในระยะ 3 ปีที่ผ่านมา SATTEL ไม่มีลูกค้ารายใดใช้บริการเกินกว่าร้อยละ 30
ของยอดขายเป็นเวลา 3 ปีติดต่อกัน

  (4) สิทธิหรือข้อจำกัดในการประกอบธุรกิจ

ภายใต้สัญญาสัมปทานดำเนินกิจการดาวเทียมสื่อสารภายในประเทศที่ทาง SATTEL
ได้รับจากทางกระทรวงคมนาคม SATTEL จะต้องนำส่งรายได้ขั้นต่ำตลอดอายุระยะเวลาสัมปทาน
30 ปี รวมเป็นจำนวนเงินทั้งสิ้น 1,415 ล้านบาท

1) บัตรส่งเสริมการลงทุน

  SATTEL ได้รับส่งเสริมการลงทุนจากสำนักงานคณะกรรมการส่งเสริมการลงทุน
  สำหรับดาวเทียมไทยคม 1A ไทยคม 2 และ ไทยคม 3 ประเภท 7.5
  กิจการบริการโทรคมนาคมดาวเทียม โดยได้รับสิทธิประโยชน์ตามที่คณะกรรมการกำหนด
  โดยเฉพาะดาวเทียมไทยคม 3
  ได้รับยกเว้นภาษีเงินได้นิติบุคคลสำหรับกำไรสุทธิที่ได้จากการประกอบกิจการที่ได้รับการส่งเสริมมีกำหนดระยะเวลา
  8 ปี นับแต่วันที่เริ่มมีรายได้จากการประกอบกิจการนั้น คือ 1 ธันวาคม 2540 ถึง 30
  พฤศจิกายน 2548 (เฉพาะรายได้ในส่วนที่ได้รับจากต่างประเทศ)
  และได้รับยกเว้นอากรขาเข้าสำหรับ Master Tape
  ที่นำเข้ามาจากต่างประเทศเพื่อใช้ในกิจการเพื่อบริการแก่ลูกค้าต่างประเทศ

  2) สิทธิอื่นๆ ซึ่งการประกอบธุรกิจของ SATTEL

SATTEL ประกอบธุรกิจภายใต้สัญญาสัมปทานดำเนินกิจการดาวเทียมสื่อสารในประเทศ ลงวันที่ 11
กันยายน 2534 โดยมีสาระสำคัญสรุปได้ดังต่อไปนี้

-   สิทธิให้บริการวงจรดาวเทียม

  SATTEL มีสิทธิในการบริหารกิจการและให้บริการวงจรดาวเทียม
  รวมทั้งมีสิทธิเก็บค่าใช้วงจรดาวเทียมจากผู้ใช้

-   ระยะเวลาดำเนินกิจการและการคุ้มครองสิทธิ

  SATTEL มีสิทธิในการดำเนินกิจการเป็นเวลา 30 ปี นับแต่วันลงนามในสัญญา
  โดยกระทรวงคมนาคมจะคุ้มครองสิทธิในการดำเนินกิจการของ SATTEL
  โดยไม่ให้บุคคลอื่นเข้ามาดำเนินกิจการแข่งขันเป็นเวลา 8 ปี
  ซึ่งได้หมดความคุ้มครองดังกล่าวไปแล้ว เมื่อวันที่ 11 กันยายน 2542

-   ผลประโยชน์ตอบแทนการให้สัมปทาน

  SATTEL
  ตกลงให้ผลประโยชน์ตอบแทนแก่กระทรวงคมนาคมเป็นร้อยละของรายได้ก่อนหักค่าใช้จ่ายหรือให้ผลประโยชน์เป็นรายได้ขั้นต่ำรวม
  1,415 ล้านบาท ตลอดระยะเวลาสัญญา 30 ปี
  อัตราผลประโยชน์ตอบแทนเป็นร้อยละของรายได้ก่อนหักค่าใช้จ่ายต่อปี

  (โปรดดูรายละเอียดในแบบ 56-1 ของ SATTEL)

3.  ภาวะอุตสาหกรรม และการแข่งขัน

  (1) ภาวะอุตสาหกรรม

1)  ประเภทและระบบของดาวเทียมสื่อสาร

    สามารถแบ่งตามลักษณะการครอบคลุมของพื้นที่ให้บริการของดาวเทียม ออกเป็น 3
    ประเภทดังนี้

-   ระบบดาวเทียมสื่อสารที่มีพื้นที่ให้บริการรอบโลก (Global System) หมายถึง
    ดาวเทียมสื่อสารที่ให้บริการการสื่อสารระหว่างทวีปทุกทวีปทั่วโลก เช่น ดาวเทียมอินเทลแซท
    ดาวเทียมอินมาร์แซท ดาวเทียมแพนแอมแซท ซึ่งบริการดังกล่าวนี้จะให้บริการโดยใช้
    ดาวเทียมภายในเครือข่ายของตนทั้งหมด โดยมิจำเป็นต้องอาศัยบริการเชื่อมต่อกับ
    ดาวเทียมดวงอื่นๆ

-   ระบบดาวเทียมสื่อสารที่มีพื้นที่ให้บริการระดับภูมิภาค (Regional System) หมายถึง
    ดาวเทียมสื่อสารที่มุ่งหมายจะให้บริการทั้งในประเทศ
    และระหว่างประเทศที่อยู่ใกล้เคียงในภูมิภาคเดียวกัน หรือระหว่างภูมิภาค เช่น
    ดาวเทียมยูเทลแซท ในทวีปยุโรป ดาวเทียมอาหรับแซท
    ในย่านตะวันออกกลางและตอนเหนือของทวีปแอฟริกา ดาวเทียมเอเชียแซท
    ดาวเทียมแอปสตาร์ และดาวเทียมไทยคม (ในย่านความถี่ C-Band) ซึ่งให้บริการในทวีป
    เอเชีย

-   ระบบดาวเทียมสื่อสารภายในประเทศ (Domestic System) หมายถึง ดาวเทียมสื่อสารที่ให้
    บริการการสื่อสารภายในประเทศ
    ซึ่งดาวเทียมประเภทนี้จะมีพื้นที่ให้บริการครอบคลุมพื้นที่ขนาดเล็ก
    เพื่อครอบคลุมประเทศใดประเทศหนึ่ง
    และอาจจะมีพื้นที่ให้บริการบางส่วนที่ครอบคลุมประเทศเพื่อนบ้านใกล้เคียง เช่น
    ดาวเทียมไชน่าแซท ในประเทศจีน ดาวเทียมอินแซท ในประเทศอินเดีย
    ดาวเทียมซุปเปอร์เบิร์ด ในประเทศญี่ปุ่น และ ดาวเทียมไทยคม (ในย่านความถี่ Ku-Band)
    ซึ่งให้บริการในประเทศไทย และประเทศ ในแถบอินโดจีน

  ทั้งนี้ จากประเภทและระบบของดาวเทียมสื่อสารมาตรฐานข้างต้น
  จะเห็นว่าดาวเทียมไทยคมจัดเป็นดาวเทียมสื่อสารที่มีพื้นที่ให้บริการในระดับภูมิภาค หรือ
  Regional System แม้ว่า ดาวเทียมไทยคมบางดวง เช่น ดาวเทียมไทยคม 3
  จะมีพื้นที่ให้บริการที่ครอบคลุมถึง 4 ทวีป คือ เอเชีย ยุโรป ออสเตรเลีย หรือแอฟริกา
  แต่ดาวเทียมไทยคมต้องอาศัยการเชื่อมต่อเครือข่ายกับดาวเทียมอื่นๆ เช่น ดาวเทียมอินเทลแซท
  ในการที่จะให้บริการเชื่อมต่อไปถึงทวีปอเมริกาเหนือ และอเมริกาใต้ เป็นต้น

  2) การจองตำแหน่งวงโคจรและการประสานงานความถี่

  เนื่องจากตำแหน่งวงโคจรค้างฟ้าเป็นทรัพยากรที่มีอยู่จำกัด
  การจองตำแหน่งวงโคจรและการประสานงานความถี่จึงมีความสำคัญยิ่ง
  องค์กรของสหประชาชาติที่ทำหน้าที่ดูแลเกี่ยวกับการสื่อสารโทรคมนาคมคือ
  สหภาพโทรคมนาคมระหว่างประเทศ (International Telecom-munication Union หรือ
  ITU) ประเทศไทยเข้าร่วมเป็นสมาชิกของสหภาพโทรคมนาคมระหว่างประเทศ
  โดยมีกรมไปรษณีย์โทรเลข กระทรวงคมนาคม เป็นผู้แทนประเทศในการเจรจาประสานงาน

  ITU ได้จัดแบ่งตำแหน่งวงโคจรของดาวเทียมเหนือพื้นโลกออกเป็น 3 ภาค คือ

-   ภูมิภาค - 1 ครอบคลุมน่านฟ้ายุโรป แอฟริกา ตะวันออกกลาง และรัสเซีย

-   ภูมิภาค - 2 ครอบคลุมน่านฟ้าอเมริกาเหนือและอเมริกาใต้

-   ภูมิภาค - 3 ครอบคลุมน่านฟ้าเอเชีย อินเดียและแปซิฟิก

การประสานงานความถี่วิทยุ และจองตำแหน่งดาวเทียม (โปรดดูรายละเอียดในแบบ 56-1 ของ SATTEL)

  3) ดาวเทียมที่ให้บริการในย่านเอเชียแปซิฟิก

  ในปัจจุบัน จำนวนดาวเทียมที่มีพื้นที่ให้บริการครอบคลุมพื้นที่แถบเอเชียแปซิฟิก มีจำนวนทั้งสิ้น 65
  ดวง (รายละเอียดโปรดดูในแบบ 56-1 ของ SATTEL) ซึ่งแบ่งตามพื้นที่บริการดังนี้

-   แบบ Global System จำนวน 13 ดวง

-   แบบ Regional System จำนวน 25 ดวง

-   แบบ Domestic System จำนวน 27 ดวง

  ดังนั้น รวมจำนวนดาวเทียมทั้งสิ้นในแถบเอเชียแปซิฟิก 65 ดวง

  (2) การแข่งขันภายในอุตสาหกรรม

 สภาพตลาดและการแข่งขันในการให้บริการดาวเทียมในภูมิภาคเอเชียแปซิฟิกสามารถแยกพิจารณาสภาวะของความต้องการในตลาดและสภาวะการแข่งขันได้เป็น 2 ประเภท โดยพิจารณาจากชนิดของย่านความถี่ในการใช้งานทรานสพอนเดอร์ดาวเทียมในภูมิภาคเอเชียแปซิฟิก คือ

1)  ย่าน C-Band สภาวะของตลาดโดยรวมสำหรับการใช้งานทรานสพอนเดอร์ย่าน C-Band
    นี้ยังอยู่ในลักษณะที่ความต้องการใช้งานมากกว่าปริมาณทรานสพอนเดอร์ที่มีให้บริการในปัจจุบัน
    ทั้งนี้เนื่องมาจากสาเหตุหลัก คือ ความถี่ในย่าน C-Band
    เป็นความถี่ที่มีการนำมาใช้งานอย่างกว้างขวางเป็นเวลานานนับสิบปี
    โดยเฉพาะอย่างยิ่งในการใช้งานเพื่อจุดประสงค์ในการติดต่อสื่อสารข้อมูล
    และด้วยเหตุที่ความถี่ย่าน C-Band ตามธรรมชาติมีอยู่จำกัด สำหรับดาวเทียม
    ในวงโคจรค้างฟ้า (Fixed Satellite Service-FSS)
    ซึ่งดาวเทียมไทยคมทุกดวงจัดอยู่ในประเภทนี้
    และเป็นประเภทที่ได้รับความนิยมในการใช้งานด้านสื่อสาร ทำให้ดาวเทียมดวงใหม่ๆ
    ไม่สามารถจองใช้วงโคจรบนอวกาศเพื่อใช้ความถี่ย่าน C-Band เพิ่มเติมได้
    นอกจากจะรอให้ดาวเทียมดวงเก่า ณ ตำแหน่งนั้นหมดอายุลง
    จึงจะส่งดาวเทียมดวงใหม่ขึ้นไปแทนที่ได้ ดังนั้น
    จากสภาวะขาดแคลนดังกล่าวจึงทำให้การแข่งขันในตลาดการให้บริการ ทรานสพอนเดอร์
    ดาวเทียมในย่าน C-Band นี้มีไม่มากนัก ผู้ให้บริการส่วนใหญ่จะไม่เน้นการแข่งขันด้านราคา
    แต่จะเน้นจุดขายที่คุณภาพความแรงของสัญญาณ (EIRP) และพื้นที่ให้บริการที่ครอบคลุม
    จุดต่างๆ ตามที่ลูกค้าต้องการ เช่น ดาวเทียมไทยคม ย่าน C-Band
    จะมีความแรงสัญญาณสูงสุดสำหรับการใช้งานในประเทศไทย
    ประเทศในแถบอินโดจีนและประเทศอินเดีย
    จึงทำให้ดาวเทียมไทยคมได้รับความนิยมอย่างมากในการใช้งานจากผู้ใช้ในภูมิภาคดังกล่าว

    ทั้งนี้ สภาพตลาดและการแข่งขันเช่นนี้จะคงอยู่ไปอีกระยะหนึ่ง
    จนกว่าทิศทางในการใช้งานย่านความถี่อื่นๆ
    จะได้รับการยอมรับและมีการใช้งานอย่างกว้างขวางมากขึ้น รวมถึงเงื่อนไขการเปิดเสรี
    หรือการผ่อนคลายข้อกำหนดที่เกี่ยวข้องการกับการใช้งานดาวเทียมย่านความถี่อื่นๆ
    ในแต่ละประเทศด้วยเช่นกัน

2)  ย่าน Ku-Band สภาวะของตลาดโดยรวมสำหรับการใช้งานทรานสพอนเดอร์ย่าน Ku-Band
    นี้ยังอยู่ในลักษณะที่ความต้องการใช้งานน้อยกว่าปริมาณทรานสพอนเดอร์ที่มีให้บริการ ในปัจจุบัน
    ถึงแม้ว่าความถี่ในย่าน Ku-Band สามารถให้ความแรงสัญญาณสูงกว่าย่าน C-Band หลายเท่า
    ซึ่งมีผลให้ผู้ใช้สามารถใช้จานรับสัญญาณขนาดเล็กเพียง 60-90
    เซ็นติเมตรในการรับสัญญาณตรงจากดาวเทียม หรือที่เราเรียกว่าการรับสัญญาณในระบบ
    Direct-to-Home หรือ DTH นั่นเอง
    จึงช่วยเพิ่มความสะดวกให้แก่ผู้รับในการติดตั้งอุปกรณ์เพื่อรับชมรายการและมีค่าใช้จ่ายต่ำกว่ามาก
    เมื่อเปรียบเทียบกับการรับชมผ่านจาน C-Band ซึ่งมีขนาด 2-3 เมตรขึ้นไป แต่กระนั้น
    การใช้งานทรานสพอนเดอร์ย่านความถี่ Ku-Band
    ก็ยังไม่แพร่หลายกว้างขวางนักเมื่อเทียบกับการใช้งาน C-Band
    ทั้งนี้เนื่องมาจากสาเหตุหลายประการ ประการแรก ย่านความถี่ Ku-Band
    เป็นย่านความถี่ที่เริ่มมีการนำมาใช้งานเป็นเวลาไม่นานนัก
    ผู้ใช้บริการส่วนใหญ่ซึ่งเคยชินกับการใช้งาน C-Band
    อยู่เดิมยังขาดความมั่นใจในคุณสมบัติของการใช้งาน ประการที่สอง
    รัฐบาลบางประเทศในภูมิภาคนี้ยังคงไม่อนุญาตให้มีการใช้งาน Ku-Band ในลักษณะเครือข่าย
    Direct-to-Home หรือ DTH ซึ่งการใช้งานเครือข่าย DTH
    นี้เป็นการนำเอาจุดเด่นของการใช้งานย่านความถี่ Ku-Band มาใช้ให้เกิดประโยชน์สูงสุด
    แต่อย่างไรก็ตาม แนวโน้มของของตลาด Ku-Band ในปี 2543
    เริ่มดีขึ้นเนื่องจากประเทศอินเดียที่เป็นตลาดสำคัญของบริการช่องสัญญานดาวเทียม
    ได้อนุญาตให้ใช้ความถี่ Ku-Band ในการสื่อสารข้อมูลได้ และจะอนุญาติให้ใช้ DTH
    อย่างเสรีภายในปี2544 ดังนั้น จากข้อจำกัดทั้งสองประการดังกล่าวข้างต้น
    จึงทำให้การใช้งาน ทรานสพอนเดอร์ย่านความถี่ Ku-Band จึงยังไม่แพร่หลายนักในปัจจุบัน
    ส่งผลให้สภาวะการแข่งขันของตลาดมีค่อนข้างสูงตามไปด้วย

  อย่างไรก็ดี เพื่อให้สอดคล้องกับสภาวะการแข่งขันดังกล่าว SATTEL
  ได้ริเริ่มพัฒนาการให้บริการรูปแบบใหม่ๆ โดยเน้นการใช้งาน Ku-Band
  เพื่อส่งเสริมให้ลูกค้ามีความเข้าใจ และมั่นใจในบริการทรานสพอนเดอร์ย่านความถี่นี้มากยิ่งขึ้น
  เช่น บริการ Private Business TV, บริการ Educational TV,
  บริการอินเตอร์เน็ตผ่านดาวเทียม นอกจากนี้ ทิศทางแนวโน้มของการเปิดให้บริการเครือข่าย
  Direct-to-Home ตามกระแสการเปิดเสรีภายใต้ข้อตกลงขององค์การการค้าโลก
  ก็จะทำให้การใช้งานทรานสพอนเดอร์ย่านความถี่ Ku-Band
  เป็นไปอย่างกว้างขวางมากขึ้นในอนาคตอันใกล้นี้

(3) การแข่งขันจากอุตสาหกรรมที่เกี่ยวข้อง

การให้บริการในการติดต่อสื่อสารผ่านดาวเทียม
ตัวกลางที่เป็นตัวเชื่อมผ่านสัญญาณระหว่างเครือข่ายด้วยกันคือ ดาวเทียม ดังนั้น
การแข่งขันจากอุตสาหกรรมที่เกี่ยวข้องกับธุรกิจนี้คือ
การใช้บริการในการเชื่อมผ่านสัญญาณระหว่างเครือข่ายด้วยกัน
โดยผ่านตัวกลางในการเชื่อมโยงที่ไม่ใช่ดาวเทียม ซึ่งในปัจจุบันนี้ตัวกลางดังกล่าวจะได้แก่
เครือข่ายสายเคเบิลทองแดง เครือข่ายสายเคเบิลใยแก้วนำแสง
และตัวกลางในการใช้คลื่นไมโครเวฟ (Microwave) หรือคลื่นวิทยุที่ใช้ความถี่ต่ำอื่นๆ เช่น HF
VHF และ UHF เป็นต้น

จากตัวกลางต่างๆ ดังกล่าวข้างต้น ตัวกลางที่นับว่าเป็นคู่แข่งขันหลักสำหรับธุรกิจการให้บริการ
ติดต่อสื่อสารผ่านดาวเทียมนั้นได้แก่ ตัวกลางที่ใช้สายเคเบิลใยแก้วนำแสง ซึ่งนับว่าเป็นตัวกลาง
ในการผ่านสัญญาณที่มีประสิทธิภาพสูงตัวหนึ่ง และสามารถให้บริการในการติดต่อสื่อสารได้
ทุกประเภท ไม่ว่าจะเป็นสัญญาณภาพ เสียง หรือข้อมูลในคุณภาพและความจุของสัญญาณที่สูงมาก

อย่างไรก็ตาม การให้บริการในการติดต่อสื่อสารผ่านทางสายเคเบิลใยแก้วนำแสงยังมีข้อจำกัดต่างๆ
ดังนี้

1)  เวลาในการสร้างเครือข่ายหรือการขยายเครือข่ายเพิ่มเติมนั้น
    จะต้องใช้เวลาที่นานกว่าการใช้ตัวกลางทางด้านดาวเทียม
    เพราะต้องมีการวางสายเชื่อมโยงตามจุดต่างๆ ที่ต้องการติดต่อสื่อสารถึงกัน

2)  การลงทุนในการเชื่อมโยงเครือข่ายในแต่ละจุดนั้นต้องใช้งบลงทุนสูงมาก
    ทำให้ผู้ประกอบการต้องคำนึงถึงเฉพาะการเชื่อมโยงระหว่างจุดหรือพื้นที่ที่สำคัญๆ เท่านั้น

3)  ความสามารถทางด้านพื้นที่ในการให้บริการหรือการสร้างเครือข่ายให้ครอบคลุมตามพื้นที่ต่างๆ
    นั้นจะน้อยกว่าการให้บริการผ่านดาวเทียม ทำให้บางพื้นที่ที่ไม่มีการโยงของสายเคเบิล
    หรือในจุดที่สายเคเบิลเข้าไม่ถึงจะขาดโอกาสในการติดต่อสื่อสาร

4)  ความคล่องตัวในการใช้งานของสายเคเบิลจะน้อยกว่าการใช้บริการผ่านดาวเทียม
    เพราะไม่สามารถเคลื่อนย้ายอุปกรณ์จากจุดที่ติดตั้งได้

จากข้อจำกัดข้างต้น
สามารถแสดงให้เห็นว่าการติดต่อสื่อสารโดยตัวกลางของสายเคเบิลใยแก้วนำแสงนั้นจะเหมาะสมเฉพาะการนำไปใช้งานในบางลักษณะเท่านั้น
อาทิเช่น การเชื่อมโยงสัญญาณปริมาณมากๆ ระหว่างชุมสายโทรศัพท์ด้วยกัน
เพราะเป็นการเชื่อมโยงระหว่างจุดหลักๆ
ซึ่งผู้ประกอบการยังคงพิจารณาการนำดาวเทียมมาเป็นตัวกลางสำรองในการเชื่อมโยงดังกล่าวด้วย

2. บริษัท ซี. เอส. คอมมิวนิเคชั่นส์ จำกัด (CSC)

(1) บริการ อินเตอร์เน็ต

  1) ลักษณะของผลิตภัณฑ์หรือบริการ

-   ลักษณะของการให้บริการและลักษณะของผลิตภัณฑ์

  ผลิตภัณฑ์หรือสินค้าของ CSC ได้จัดแบ่งตามประเภทการใช้งาน
  โดยแบ่งเป็นชุดอินเตอร์เน็ตสำเร็จรูปแบบรายชั่วโมง และแบบสมาชิกรายเดือน
  และประเภทลูกค้าองค์กรที่เป็นแบบเช่าใช้ต่อเนื่อง 24 ชั่วโมง และบริการเสริมแบบต่าง ๆ ทั้งนี้
  โดยมุ่งเน้นเพื่อตอบสนองต่อความต้องการของลูกค้าในกลุ่มเป้าหมายแต่ละกลุ่ม CSC
  จึงได้แบ่งประเภทของผลิตภัณฑ์เป็น 4 ประเภทหลัก ๆ ดังนี้

-   ชุด Internet Kits (ชุดสำเร็จรูป) จัดแบ่งเป็นชุดสำเร็จรูปให้เลือกได้หลายแบบ ดังนี้
    เช่น แบบ 15 ชั่วโมง แบบ 20 ชั่วโมง แบบ 30 ชั่วโมง และแบบ 100 ชั่วโมง
    โดยจะมีระยะเวลาการใช้งานภายในไม่เกิน 3 เดือน ถึง 1 ปี
    ราคาขายต่อชั่วโมงอยู่ที่ประมาณ 20-30 บาท

-   Monthly Subscription (แบบสมาชิกรายเดือน) จัดแบ่งเป็นรายชั่วโมงให้เลือกได้ดังนี้
    เช่น แบบ 15 ชั่วโมงต่อเดือน แบบ 20 ชั่วโมงต่อเดือน แบบ 50 ชั่วโมงต่อเดือน และแบบ
    100 ชั่วโมงต่อเดือน ราคาขายต่อชั่วโมงอยู่ที่ประมาณ 20-30 บาท

-   Corporate Leased Line (แบบองค์กร)
    จัดแบ่งตามปริมาณความเร็วช่องสัญญาณที่ลูกค้าต้องการเช่าใช้งานในลักษณะต่อเนื่อง 24
    ชั่วโมง เช่น 64 Kbps, 128 Kbps และ 256 Kbps
    โดยลักษณะการเช่าส่วนใหญ่จะเป็นการเช่าระยะยาวตั้งแต่ 1 ปีขึ้นไป
    และจ่ายค่าบริการเป็นรายเดือน

-   บริการเสริมแบบต่าง ๆ เช่น

-   บริการฝาก Homepage (Webhosting) คิดราคาประมาณ 100-200 บาทต่อเดือน

-   บริการเพิ่มจำนวนผู้ใช้ (Login Account) คิดราคาประมาณ 100-200 บาทต่อเดือน

-   บริการเพิ่มจำนวน E-mail คิดราคาประมาณ 100-200 บาท ต่อเดือน

-   ลักษณะลูกค้าเป้าหมาย

  กลุ่มลูกค้าเป้าหมายของ CSC แบ่งออกเป็นกลุ่มหลักๆ ดังนี้ กลุ่มนักเรียนนักศึกษา
  กลุ่มพนักงานบริษัท กลุ่มผู้ประกอบอาชีพเฉพาะทาง กลุ่มครอบครัว บริษัทขนาดเล็กและขนาดกลาง
  บริษัทขนาดใหญ่ สถาบันการศึกษา

ลักษณะรายได้

  ลักษณะรายได้ของ CSC สามารถจำแนกออกเป็น 2 รูปแบบ คือ

-   รายได้ต่อชั่วโมงการใช้งาน จะมี Gross Revenue อยู่ที่ประมาณ 25
    บาทต่อชั่วโมงที่จำหน่าย เป็นรายได้ที่เกิดจากการขายลูกค้าทั่วไป

-   รายได้ต่อความเร็วการเช่าช่องวงจรอินเตอร์เน็ต อยู่ที่ประมาณ 40,000.- บาท ต่อ 64
    Kbps ต่อเดือน

  2) การตลาดและภาวะอุตสาหกรรม

-   กลยุทธ์การตลาด

  การประชาสัมพันธ์และส่งเสริมการขายของ CSC ให้เป็นที่รู้จักต่อผู้บริโภคทั่วไป
  จะดำเนินการโดยใช้ชื่อการค้าว่า “CS Internet” ผ่านทางสื่อต่างๆ เช่น หนังสือพิมพ์และวิทยุ
  ให้ครอบคลุมทั่วประเทศ โดยเน้นจุดเด่นในตัวสินค้า นำเสนอการขายในราคาที่ดึงดูด
  และจัดวางจำหน่ายตามร้านค้าคอมพิวเตอร์ และร้านหนังสือต่างๆ
  ให้แก่กลุ่มคนรุ่นใหม่ซึ่งเป็นกลุ่มลูกค้าเป้าหมายหลัก

-   ด้านสินค้าและบริการ

-   พัฒนาสินค้าชุดสำเร็จรูปในรูปแบบที่ใช้งานง่าย ตรงตามความต้องการของผู้ใช้

-   ออกแบบบรรจุภัณฑ์ของผลิตภัณฑ์ในรูปแบบใหม่ๆเพื่อสร้างความแตกต่างให้เด่นชัด
    เป็นการกระตุ้นความสนใจ

-   ขอบเขตการให้บริการที่คลอบคลุมทุกจังหวัดทั่วประเทศ

-   ด้านราคา

-   ตั้งราคาที่เหมาะสมและเน้นการให้บริการที่มีคุณภาพ

-   รักษาระดับราคา และมีการลด แลก แจก แถม เป็นช่วงๆ

-   ปรับเปลี่ยนขนาดจำนวนชั่วโมงการใช้ของสินค้าชุดสำเร็จรูปให้เหมาะสม

-   ปรับราคาขายให้อยู่ในแนวเดียวกับคู่แข่ง (ถ้าจำเป็น)

-   ด้านการส่งเสริมการขายและบริการ

-   ส่งเสริมการขายสินค้าชุดสำเร็จรูปและแบบรายเดือน ในรูปแบบของการแถมชั่วโมงการใช้งาน
    หรือมีส่วนลดเงินสด เป็นต้น

-   ให้การสนับสนุนกับผู้แทนจำหน่ายในต่างจังหวัดเพื่อกระตุ้นยอดขายในรูปแบบของการจัดทำสื่อส่งเสริมการขาย
    การทำสื่อโฆษณาประชาสัมพันธ์ท้องถิ่น

-   ออกแบบการจัดวางสินค้าตามร้านค้าต่างๆ

-   ให้ค่าตอบแทนที่เหมาะสมกับผู้แทนจำหน่าย

-   ลงโฆษณาในสื่อหนังสือพิมพ์ วิทยุกระจายเสียงทั่วประเทศ

-   ด้านการจัดจำหน่าย

-   ขยายช่องทางการจัดจำหน่ายโดยเพิ่มจำนวนผู้แทนจำหน่ายในต่างจังหวัดให้มากขึ้น
    โดยตั้งเป้าจะเปิดตัวแทนจำหน่ายให้ครบทุกจังหวัดและจะมีอย่างน้อยจังหวัดละ 2 ตัวแทน

-   เพิ่มจำนวนร้านค้า ตัวแทนจำหน่ายในกรุงเทพฯ
    ให้มากขึ้นและขยายออกไปตามแหล่งชุมชนบริเวณโดยรอบกรุงเทพฯ

-   นโยบายการกำหนดราคาของ CSC

  สินค้าแต่ละประเภทของ CSC จะตั้งราคาที่ระดับกลางเมื่อเปรียบเทียบกับคู่แข่ง
  แต่จะมุ่งเน้นเรื่องการให้บริการที่มีคุณภาพสูงกว่า และครอบคลุมการให้บริการได้กับทุกกลุ่มลูกค้า
  โดยพยายามรักษาระดับราคา แต่เพิ่มการส่งเสริมการขายให้มากขึ้น เช่น การลด แลก แจก
  แถม เป็นช่วงๆ

-   การจำหน่ายและช่องทางการจัดจำหน่าย

  เพื่อให้สินค้าและบริการไปสู่มือลูกค้าเป้าหมายในแต่ละกลุ่มได้อย่างมีประสิทธิภาพ CSC
  ได้กำหนดนโยบายโดยแบ่งหน่วยงานจัดจำหน่ายออกเป็น 4 หน่วยงาน คือ

-   หน่วยงานขายในเขตกรุงเทพฯ และปริมณฑล

-   หน่วยงานขายในต่างจังหวัด

-   หน่วยงาน Telesales

-   หน่วยงาน Corporate Sales

-   ลักษณะลูกค้าและความสัมพันธ์ระหว่างลูกค้ากับ CSC

ความสัมพันธ์ระหว่างลูกค้ากับ CSC เป็นลักษณะแบบผู้ใช้บริการและผู้ให้บริการ
โดยอาจจะมีสัญญาหรือไม่มีสัญญาก็ได้

-   ภาวะอุตสาหกรรม

    ปัจจุบัน ในตลาดประเทศไทย มีผู้ให้บริการ Internet (Internet Service Provider
    : ISP) อยู่ประมาณ 18 ราย และมีรายใหญ่อยู่ประมาณ 4 ราย โดยแต่ละ ISP
    รายใหญ่จะมีจำนวนสมาชิกประมาณ 50,000 ราย
    เมื่อวัดส่วนแบ่งการตลาดจากปริมาณการเข้าใช้ Internet พบว่า CS Internet
    มีส่วนแบ่งการตลาดประมาณร้อยละ 19 ซึ่งนับเป็นผู้ให้บริการในอันดับต้นๆ (ที่มา: Internet
    Information Research Center (IIRC), NECTEC) ISP รายอื่นๆ ที่เป็นที่รู้จัก ได้แก่
    Loxinfo และ KSC

  3) งานที่ยังไม่ได้ส่งมอบ

  -ไม่มี-

  4) สิทธิและข้อจำกัดในการประกอบธุรกิจ

-   บัตรส่งเสริมการลงทุน

-ไม่มี-

-   สิทธิอื่นๆ

  สิทธิในการประกอบธุรกิจเป็นไปตามข้อกำหนดของการสื่อสารแห่งประเทศไทย

-   ข้อจำกัดในการประกอบธุรกิจ

-   ไม่สามารถกำหนดหรือควบคุมวงจรเช่าได้ เช่น ในกรณีวงจรที่เช่าจากการสื่อสาร
    แห่งประเทศไทยล่ม (Link Down) ทำให้ลูกค้าใช้บริการไม่ได้ เป็นต้น

-   กรณีคู่สายโทรศัพท์ที่ของ องค์การโทรศัพท์ฯ หรือ บริษัท เทเลคอมเอเชีย จำกัด (มหาชน)
    ใช้งานไม่ได้ เป็นต้น

(2) บริการ Uplink / Downlink

  1) ลักษณะของผลิตภัณฑ์หรือบริการ

  Uplink เป็นการนำสัญญาณที่สื่อสารจากภาคพื้นดินส่งขึ้นสู่ดาวเทียม โดยใช้สถานีภาค
  พื้นดินซึ่งประกอบด้วยอุปกรณ์สำคัญ คือ จานสายอากาศ และอุปกรณ์ขยายสัญญาณ

  Downlink เป็นการรับสัญญาณจากดาวเทียม โดยสถานีภาคพื้นดิน ซึ่งประกอบด้วยอุปกรณสำคัญ
  คือ จานสายอากาศ และชุดรับสัญญาณ

-   ลักษณะของบริการและการให้บริการ

  การส่งสัญญาณขึ้นสู่ดาวเทียม (Uplink Service)
  ผู้เป็นเจ้าของดาวเทียมจะต้องทราบและมีการยินยอมให้มีการดำเนินการส่งสัญญาณผ่านดาวเทียมของตน
  มิฉะนั้น จะเป็นการละเมิดสิทธิ์และเป็นการลักลอบส่งสัญญาณ ซึ่ง SATTEL มีบริษัทในเครือ คือ
  CSC เป็นบริษัทร่วมทุนกับการสื่อสารแห่งประเทศไทย
  ซึ่งได้รับสิทธิในการให้บริการส่ง-รับสัญญาณดาว-เทียม (Uplink/ Downlink)
  จากการสื่อสารแห่งประเทศไทย เพื่อให้บริการส่ง-รับสัญญาณผ่านดาวเทียมไทยคม
  (โปรดดูรายละเอียดเพิ่มเติมในแบบ 56-1 ของ SATTEL)

-   ลักษณะลูกค้าเป้าหมาย

  เนื่องจากบริการ Uplink/Downlink ส่วนใหญ่จะเป็นบริการส่ง-รับสัญญาณโทรทัศน์ ดังนั้น
  ลูกค้าเป้าหมายที่จะใช้บริการ โดยเฉพาะบริการแบบประจำ จึงเป็นสถานีโทรทัศน์ช่องต่างๆ
  ที่มีข้อจำกัดในการสร้างสถานีส่งสัญญาณด้วยตนเอง หรือเห็นว่าการเช่าใช้บริการ
  เป็นวิธีการที่เกิดประโยชน์สูงสุดกับสถานีของตนเอง ซึ่งสถานีโทรทัศน์ที่ใช้บริการ
  ส่วนใหญ่จะเป็นสถานีของต่างประเทศ (โปรดดูรายละเอียดเพิ่มเติมในแบบ 56-1 ของ
  SATTEL)

-   ลักษณะรายได้

  รายได้จากการให้บริการ Uplink/Downlink เป็นรายได้รายปี
  ต่อจำนวนช่องสถานีโทรทัศน์ที่ให้บริการสำหรับการใช้บริการแบบประจำ
  และยังมีรายได้จากการให้บริการแบบชั่วคราว
  คิดต่อชั่วโมงที่ใช้บริการส่ง-รับสัญญาณผ่านดาวเทียม โดยโครงสร้างราคา
  จะเป็นไปตามราคาตลาด

  2) การตลาดและภาวะการแข่งขัน

-   กลยุทธ์การแข่งขัน

  การให้บริการ Uplink/Downlink ของสถานี Thaicom Teleport and DTH Center
  จะเป็นการให้บริการแบบครบวงจร กล่าวคือนอกจากมีบริการ Uplink/Downlink
  ซึ่งเป็นบริการหลักแล้ว ยังมีบริการอื่นได้แก่ บริการเล่นเทปออกอากาศ
  บริการแปลงสัญญาณโทรทัศน์ให้เป็นสัญญาณแบบ Analog หรือ Digital ซึ่งเรียกว่า Baseband
  Service บริการบีบอัดและผสมสัญญาณดิจิตอล บริการห้องอัดสตูดิโอ บริการตัดต่อเทป
  บริการอัดเทปบันทึกรายการ บริการรถถ่ายทอดนอกสถานที่ บริการเข้ารหัสสัญญาณ
  บริการเชื่อมต่อสัญญาณด้วยวงจรความเร็วสูง (Optical Fiber Transmission)
  และบริการอื่นๆที่สนองตอบความต้องการของลูกค้าได้อย่างครบครัน

  นอกจากนี้ ยังขายบริการ Uplink/Downlink ร่วมกับการขายช่องสัญญาณบนดาวเทียมไทยคม
  ในลักษณะ Turnkey Service เพื่อให้ความสะดวกกับลูกค้าในแง่การ ติดต่อ ให้ลูกค้าติดต่อแบบ
  One Stop Shop นั่นคือหากมีปัญหาการบริการสามารถติดต่อเพียงบริษัทเดียว
  และบริษัทไม่สามารถบอกปัดความรับผิดชอบได้ว่าไม่ใช่ปัญหาที่เกิดจากตน
  ซึ่งจะเกิดขึ้นหากลูกค้าแยกซื้อบริการ Uplink/Downlink
  จากบริการช่องสัญญาณบนดาวเทียมไทยคมที่สำคัญในการขายบริการ Uplink/Downlink
  ร่วมกับช่องสัญญาณบนดาวเทียมไทยคม สามารถที่จะผลิตสินค้าและบริการที่เป็นรูปแบบเฉพาะ
  หรือเรียกว่า Package Service เช่นการให้บริการส่งสัญญาณ Half Analog TV หรือ
  การให้บริการส่งสัญญาณแบบ MCPC ทำให้ได้ สินค้าและบริการใหม่ๆ
  ซึ่งมีจุดเด่นที่สามารถนำเสนอให้กับลูกค้าในกลุ่มเป้าหมายที่เหมาะสมบางกลุ่มได้
  และยังลดต้นทุนในการให้บริการ Uplink/ Downlink เนื่องจากสามารถใช้อุปกรณ์ร่วมกันได้
  ทำให้ลูกค้าได้ประโยชน์ในแง่ของราคาจาก Package Service นั้นๆ ด้วย

-   กลุ่มลูกค้าเป้าหมาย

  กลุ่มลูกค้าเป้าหมาย แบ่งออกได้เป็น 4 กลุ่มหลัก โดยจะมุ่งเน้นไปยังพื้นที่ที่ Footprint
  ในแต่ละย่านความถี่ (Ku-band, C-band) ของดาวเทียมไทยคมครอบคลุมถึง ซึ่งแบ่งได้ดังนี้

-   กลุ่มสถานีโทรทัศน์ จะเน้นไปยังพื้นที่ในแถบเอเชียใต้และออสเตรเลีย รวมถึงกลุ่ม
    Interbroadcast เช่น HBO, Cinemax, CNN เป็นต้น

-   กลุ่มผู้ให้บริการ Pay TV Operator จะเน้นไปยังพื้นที่ในแถบอินโดจีน
    เอเชียตะวันออกเฉียงใต้ ตะวันออกกลางและเอเชียใต้ และจะเน้นเฉพาะบริการ Uplink
    ย่านความถี่ Ku-band

-   สถาบันการศึกษา จะเน้นไปยังพื้นที่ที่ Footprint ของดาวเทียมไทยคมที่ความถี่ย่าน
    Ku-band ครอบคลุมถึง ได้แก่ อินโดจีน เอเชียตะวันออกเฉียงใต้
    ตะวันออกกลางและเอเชียใต้

-   ผู้ให้บริการ อินเตอร์เน็ต จะเน้นไปยังประเทศแถบเอเชียใต้และเอเชียกลาง

-   นโยบายด้านราคา

  มีนโยบายกำหนดราคาค่าบริการ Uplink และ Downlink ให้ใกล้เคียงกับราคาตลาด
  และเน้นการขายบริการร่วมกับช่องสัญญาณดาวเทียมบนดาวเทียมไทยคมในลักษณะ Turnkey
  Service ให้ มีราคาที่น่าสนใจกว่าการที่ลูกค้าจะแยกซื้อบริการ Uplink และ Downlink
  จากช่องสัญญาณดาวเทียม กับผู้ให้บริการ Uplink / Downlink รายอื่น

-   การจำหน่าย และช่องทางการจำหน่าย

  วิธีการนำเสนอการขายบริการ Uplink/Downlink
  ใช้วิธีจำหน่ายตรงร่วมกับช่องสัญญาณดาวเทียม เนื่องจากต้องการผู้ที่มีความรู้ทางเทคนิค
  และความชำนาญในการตอบคำถามและเจรจาต่อรองกับลูกค้า

-   ลักษณะลูกค้า และความสัมพันธ์ระหว่างลูกค้ากับ CSC

  เนื่องจากลูกค้าที่ใช้บริการ Uplink/Downlink
  จะเป็นลูกค้าที่ใช้ช่องสัญญาณบนดาว-เทียมไทยคมด้วย ซึ่ง SATTEL
  มีความสัมพันธ์อันดีกับลูกค้าที่ใช้บริการเสมอมา
  มีการประสานงานและร่วมมือกันเพื่อเพิ่มประสิทธิภาพการให้บริการทั้งในส่วนของช่องสัญญาณดาวเทียมและ
  Uplink/Downlink SATTEL มีการจัดสัมมนา
  หรือจัดประชุมในหมู่ผู้ใช้บริการช่องสัญญาณดาวเทียม และได้แนะนำลูกค้าในส่วนของบริการ
  Uplink/ Downlink โดยสาธิตคุณภาพการให้บริการกับลูกค้าเป็นระยะๆ

  ลูกค้าที่ใช้บริการ Uplink/Downlink ของสถานี Thaicom Teleport and DTH Center
  จะเป็นลูกค้าจากประเทศอินเดียเป็นส่วนใหญ่ ประมาณร้อยละ 70 เนื่องจากประเทศอินเดีย
  มีข้อกำหนดยุ่งยากในการส่งสัญญาณขึ้นสู่ดาวเทียม อย่างไรก็ดี
  มีสัดส่วนของลูกค้าจากประเทศในแถบยุโรป และอินโดจีน อยู่ประมาณร้อยละ 30

-   ภาวะอุตสาหกรรมและการแข่งขัน

    การให้บริการ Uplink/Downlink
    เป็นบริการหรือเป็นธุรกิจต่อเนื่องกับบริการหรือธุรกิจให้เช่า ช่องสัญญาณดาวเทียม อย่างไรก็ดี
    ผู้ให้บริการเช่าช่องสัญญาณดาวเทียม อาจจะตั้งสถานี Teleport เอง เพื่อให้บริการ
    Uplink/Downlink ขึ้นดาวเทียมของตน หรืออาจจะให้ผู้ให้บริการ Uplink/Downlink
    อิสระ เป็นผู้ให้บริการก็ได้ ซึ่งก็มีผู้ที่ดำเนินธุรกิจให้บริการ Uplink/Downlink อิสระ
    ที่ให้บริการ Uplink/Downlink เพียงอย่างเดียว โดยจะให้บริการ Uplink/Downlink
    กับช่องสัญญาณบนดาวเทียมหลายๆดวง ซึ่งผู้ให้บริการอิสระเหล่านี้
    จะไม่มีดาวเทียมเป็นของตนเอง

  การให้บริการ Uplink/Downlink ของสถานี Thaicom Teleport and DTH Center
  มุ่งเน้นให้บริการกับผู้ใช้ช่องสัญญาณบนดาวเทียมไทยคม โดยจะขายร่วมกันเป็น Turnkey
  Service ซึ่งในขณะนี้ ยังไม่มีผู้ใดให้บริการ Uplink และ Downlink กับดาวเทียมไทยคม
  เมื่อเป็นเช่นนี้แล้ว จะเห็นว่า การให้บริการ Uplink/Downlink ของSATTEL
  ยังไม่มีคู่แข่งโดยตรง ทั้งนี้ การแข่งขันจะเกิดจากส่วนของช่องสัญญาณดาวเทียมเป็นหลัก
  ซึ่งการให้บริการ Uplink/Downlink ควบคู่กันไป
  จะเป็นจุดเด่นในการขายช่องสัญญาณบนดาวเทียมไทยคมได้อีกทางหนึ่ง

3. บริษัท ซี . เอส แซทเทลไลท์โฟน จำกัด (CSP)

CSP ให้บริการการสื่อสารด้วยโทรศัพท์เคลื่อนที่ผ่านดาวเทียมรอบโลก (Global Mobile
Personal Communications via Satellite Services—GMPCS) ของโครงการ ICO
บริการดังกล่าวนี้สามารถรองรับการบริการสื่อสารเคลื่อนที่ด้วยโทรศัพท์เคลื่อนที่
ซึ่งจะรับ-ส่งสัญญาณผ่านเครือข่ายดาวเทียมจำนวน 10 ดวง โดยสามารถส่งได้ทั้งสัญญาณเสียง
ข้อมูล โทรสารและวิทยุติดตามตัว ทำให้ผู้ใช้บริการสามารถติดต่อสื่อสารกันได้ในทุกพื้นที่ทั่วโลก
และปัจจุบันยังไม่ได้มีการดำเนินธุรกิจแต่อย่างใดดังกล่าว ทั้งนี้ CSP
ได้รับสิทธิในการเป็นผู้ให้บริการในประเทศไทย และอีก 19 ประเทศในแถบเอเชียแปซิฟิก ปัจจุบัน
CSP

4. Shenington Investments Pte Ltd. (Shenington)

Shenington เป็น Holding Company ที่จดทะเบียนในประเทศสิงคโปร์
โดยมีวัตถุประสงค์ที่มุ่งเน้นการลงทุนทั้งในและต่างประเทศ โดย Shenington
มีกิจการในเครือดังนี้

4.1 บริษัท กัมพูชา ชินวัตร จำกัด (CAMSHIN)

1. ลักษณะผลิตภัณฑ์หรือบริการ

CAMSHIN ดำเนินกิจการโทรคมนาคมทั้งการให้บริการโทรศัพท์พื้นฐานภายใต้ระบบ Wireless
Local Loop System : WLL 450 MHz และ WLL 1800 MHz และโทรศัพท์ เคลื่อนที่
(Cellular Phone) ภายใต้ระบบ Digital Phone Services (GSM) 1800 MHz
ในประเทศกัมพูชา

1) กลุ่มลูกค้าเป้าหมายของ CAMSHIN แบ่งออกเป็นกลุ่มหลักๆ ดังนี้

-   กลุ่มประชาชนทั่วไปที่มีความประสงค์ในการติดตั้งโทรศัพท์บ้าน

-   องค์กรธุรกิจระหว่างประเทศ

-   กลุ่มธุรกิจ

-   กลุ่มผู้ประกอบอาชีพเฉพาะทาง

-   องค์กรของรัฐ

  2) ลักษณะรายได้ ของ SATTELสามารถจำแนกได้ ดังนี้

-   ค่าบริการโทรศัพท์ต่อนาที

-   ค่าใช้เลขหมายต่อเดือน

-   ค่าขายเครื่องรับโทรศัพท์

  2. การตลาดและภาวะการแข่งขัน

  1) กลยุทธ์ทางการตลาด

-   ด้านสินค้าและบริการ

-   พัฒนาสินค้าโดยใช้เทคโนโลยีที่ทันสมัยและง่ายต่อการใช้งาน

-   ขยายขอบเขตการให้บริการคลอบคลุมทุกจังหวัดทั่วประเทศ

-   ด้านราคา

-   ตั้งราคาที่เหมาะสมและเน้นการให้บริการที่มีคุณภาพ

-   รักษาระดับราคา และการจัดรายการส่งเสริมการขายเป็นระยะๆ

-   ด้านการส่งเสริมการขายและบริการ

-   ให้การสนับสนุนกับผู้แทนจำหน่ายในต่างจังหวัดเพื่อกระตุ้นยอดขายในรูปแบบของการจัดทำสื่อส่งเสริมการขาย
    การทำสื่อโฆษณาประชาสัมพันธ์ท้องถิ่น

-   ออกแบบการจัดวางสินค้าตามร้านค้าต่างๆ

-   ให้ค่าตอบแทนที่เหมาะสมกับผู้แทนจำหน่าย

-   ลงโฆษณาในสื่อหนังสือพิมพ์ วิทยุกระจายเสียงทั่วประเทศ

-   ด้านการจัดจำหน่าย

  ขยายช่องทางการจัดจำหน่ายโดยเพิ่มจำนวนผู้แทนจำหน่ายในต่างจังหวัดให้มากขึ้น

-   ลักษณะของลูกค้า

  ลูกค้าของ CAMSHIN ประกอบไปด้วย กลุ่มประชาชนทั่วไป, องค์กรธุรกิจระหว่างประเทศ,
  บริษัท ทั่วไป และองค์กรต่างๆ ของรัฐ โดยลูกค้าส่วนใหญ่เป็นรายย่อย ดังนั้น
  จึงไม่มีลูกค้ารายใดที่มีสัดส่วนร้อยละ 30 ของยอดขายของ CAMSHIN

  2) สิทธิและข้อจำกัดในการประกอบธุรกิจ

CAMSHIN ได้รับสัมปทานจากรัฐบาลกัมพูชาโดยกระทรวงไปรษณีย์และโทรคมนาคม ภายใต้สัญญาวันที่
4 มีนาคม 2536 และสัญญาฉบับแก้ไขฉบับวันที่ 4 มีนาคม 2540 เป็นระยะเวลา 35 ปี
เมื่อครบอายุสัมปทานในปี พ.ศ 2571 CAMSHIN จะต้องโอนทรัพย์สินทั้งหมดให้แก่รัฐบาลกัมพูชา
ในประเทศกัมพูชา

3) ภาวะอุตสาหกรรมและการแข่งขัน

  ปัจจุบัน ในประเทศกัมพูชามีผู้ให้บริการระบบโทรศัพท์ทั้งหมดจำนวน 8 ราย
  ซึ่งระบบโทรคมนาคมของประเทศกัมพูชายังไม่ได้รับการพัฒนามากนัก
  ดังนั้นการแข่งขันภายในอุตสาหกรรมจึงขึ้นอยู่กับการขยายเครือข่ายเพื่อให้ครอบคลุมในพื้นที่ที่มีความต้องการการบริการ

  4.2 บริษัท ลาวโทรคมนาคม จำกัด (LTC)

1. ลักษณะผลิตภัณฑ์หรือบริการ

1) ลักษณะบริการ

  LTC ได้รับสิทธิในการบริการด้านโทรคมนาคมใน สปป.ลาว เพื่อดำเนินกิจการโทรคมนาคม
  ซึ่งมีรายละเอียดดังนี้

-   โทรศัพท์ตามบ้าน (Public Switched Telephone Network (PSTN))

-   โทรศัพท์เคลื่อนที่ (Digital Phone Service (GSM) 900)

-   โทรศัพท์สาธารณะ (Public Phone)

-   วิทยุติดตามตัว (Paging)

-   บริการอินเตอร์เน็ต

-   โทรศัพท์ระหว่างประเทศ (International Call)

2)  ลูกค้าเป้าหมาย กลุ่มลูกค้าเป้าหมายของ LTC แบ่งออกเป็นกลุ่มหลักๆ ดังนี้

-   กลุ่มประชาชนทั่วไปที่มีความประสงค์ในการติดตั้งโทรศัพท์บ้าน

-   กลุ่มธุรกิจห้างร้าน/บริษัท

-   กลุ่มองค์กรสากล

-   กลุ่มผู้ประกอบอาชีพเฉพาะทาง

-   กลุ่มองค์กรของรัฐ

3)  ลักษณะรายได้ ลักษณะรายได้ของ LTC สามารถจำแนกได้ ดังนี้

-   ค่าบริการโทรศัพท์ภายในประเทศและต่างประเทศต่อนาที

-   ค่าใช้เลขหมายต่อเดือน

-   ค่าขายเครื่องรับโทรศัพท์

  2. การตลาดและภาวะการแข่งขัน

  1) กลยุทธ์ทางการตลาด

-   ด้านสินค้าและบริการ

  ขยายขอบเขตการให้บริการคลอบคลุมทุกจังหวัดทั่วประเทศ

-   ด้านราคา

  ตั้งราคาที่เหมาะสมและเน้นการให้บริการที่มีคุณภาพ

-   ด้านการส่งเสริมการขายและบริการ

-   ทำสื่อโฆษณาประชาสัมพันธ์ท้องถิ่น

-   ออกแบบการจัดวางสินค้าตามร้านค้าต่างๆ

-   ลงโฆษณาในสื่อหนังสือพิมพ์ วิทยุกระจายเสียงทั่วประเทศ

-   ด้านการจัดจำหน่าย

  LTC จัดจำหน่ายผ่านสำนักงานสาขา ทั้งหมด 17 แห่งทั่วประเทศ

  2) ลักษณะของลูกค้า

ลูกค้าของ LTC ประกอบไปด้วย กลุ่มประชาชนทั่วไป, องค์กรธุรกิจระหว่างประเทศ, บริษัททั่วไป
และองค์กรต่างๆ ของรัฐ โดยลูกค้าส่วนใหญ่เป็นรายย่อย ดังนั้น
จึงไม่มีลูกค้ารายใดที่มีสัดส่วนร้อยละ 30 ของยอดขายของ LTC

  3) สิทธิและข้อจำกัดในการประกอบธุรกิจ

LTC เป็นบริษัทร่วมทุนได้รับสิทธิในการบริการด้านโทรคมนาคมใน สปป.ลาว เป็นระยะเวลา 25 ปี
และได้รับสิทธิคุ้มครองการลงทุนเป็นเวลา 5 ปี เมื่อครบกำหนด 25 ปี ตามสัญญาร่วมทุน
บริษัทต้องโอนหุ้นร้อยละ 49 ในบริษัทร่วมทุนให้แก่รัฐบาลของ สปป.ลาว โดยไม่คิดค่าตอบแทนใดๆ

4) ภาวะอุตสาหกรรมและการแข่งขัน

  ขณะนี้ LTC เป็นผู้ให้บริการเพียงรายเดียวในประเทศลาว
  เนื่องจากอยู่ในระยะการได้รับสิทธิคุ้มครองการลงทุนทำให้ LTC ไม่มีคู่แข่งขันในขณะนี้
  และการคุ้มครองดังกล่าวจะหมดลงในปี 2544 นี้

สายธุรกิจสื่อและโฆษณา

  1. บมจ. ไอทีวี (ITV)

  1. ลักษณะผลิตภัณฑ์หรือบริการ

  ITV
  เป็นเจ้าของสถานีและบริหารเวลาออกอากาศทั้งหมดรวมทั้งเป็นผู้ดำเนินการผลิตรายการและจัดหารายการ
  ขายเวลาโฆษณา ให้เช่าเวลาออกอากาศ
  และแพร่ภาพส่งสัญญาณออกอากาศให้ถึงผู้รับชมทั่วประเทศไทย ตลอดระยะเวลาสัมปทานที่ได้รับ

    (1) ผังรายการของ ITV

  รายการที่ออกอากาศทางสถานีโทรทัศน์ ITV จะถูกกำหนดจากผังรายการของสถานี
  ซึ่งต้องเป็นไปตามข้อกำหนดในสัญญาสัมปทานในสัดส่วนรายการข่าวและสารประโยชน์อย่างน้อยร้อยละ
  70 และรายการบันเทิงไม่เกินร้อยละ 30 การกำหนดผังรายการหลักประจำปีที่จะออกอากาศ
  ต้องได้รับอนุมัติจากสำนักงานปลัดสำนักนายกรัฐมนตรี
  หลังจากนั้นจึงจัดทำผังรายการออกอากาศของสถานีโดยละเอียด
  เพื่อบรรจุรายการที่จะออกอากาศในแต่ละช่วงเวลา โดยผู้บริหารของ ITV ฝ่ายการตลาด
  ฝ่ายรายการและฝ่ายผลิตรายการจะร่วมกันพิจารณากำหนดผังรายการออกอากาศรายเดือนและรูปแบบรายการใหม่ทุกไตรมาส
  ในการจัดทำผังรายการของสถานี ITV
  จะใช้ผลการศึกษาและข้อมูลวิจัยทางสถิติในเรื่องพฤติกรรมและความต้องการของผู้ชมโทรทัศน์
  ตลอดจนการวิเคราะห์แนวโน้มความนิยมของผู้ชมเป็นองค์ประกอบสำคัญในการวิเคราะห์และจัดทำผังรายการ
  เพื่อเป็นแนวทางในการพัฒนาหรือคัดเลือกรายการให้เป็นไปตามความต้องการของผู้ชม

  ITV แพร่ภาพออกอากาศตลอด 24 ชั่วโมงทุกวัน แบ่งเวลาออกอากาศเป็น 4
  ช่วงเวลาในแต่ละวัน ช่วงเช้า(Early Fringe) เริ่มแพร่ภาพออกอากาศตั้งแต่เวลา 05:00 –
  12:00 น. ช่วงภาคบ่าย (Day Time) เริ่มตั้งแต่เวลา 12:00 – 17:00 น. ช่วงภาคค่ำ
  (Prime Time) เริ่มตั้งแต่เวลา 17:00 – 23:30 น. และช่วงภาคดึก (Late Night)
  เริ่มตั้งแต่เวลา 23:30 – 05:00 น.
  โดยรายการที่กำหนดในผังรายการในแต่ละช่วงเวลาจะมีความหลากหลายแบ่งออกเป็น 6
  ประเภท ได้แก่ ประเภทข่าว สารประโยชน์ วาไรตี้ บันเทิง กีฬา และการ์ตูน

    รายการของสถานี แบ่งออกเป็น 2 ลักษณะดังนี้

    1) รายการที่ผลิตเอง

    การผลิตรายการของITV
    จะพิจารณาในด้านความพร้อมของบุคลากรและเครื่องมืออุปกรณ์ที่ใช้ในการผลิต
    และงบประมาณในการผลิตเป็นหลัก ปัจจุบัน ITV จะผลิตรายการประเภทข่าวเป็นหลัก
    มีฝ่ายข่าวเป็นผู้ดำเนินงานผลิตรายการประเภทข่าวทั้งหมด โดยใช้บุคลากรข่าว
    ทีมงานและอุปกรณ์ต่างๆ ของตนเอง นอกจากนี้ ITV
    ยังผลิตรายการสารคดีและบันเทิงบางรายการ
    โดยฝ่ายผลิตรายการเป็นผู้ดำเนินงานผลิตรายการดังกล่าว นอกจากนี้
    ฝ่ายผลิตรายการยังมีหน้าที่สนับสนุนงานผลิตข่าวให้กับฝ่ายข่าวของ ITV
    รวมทั้งเป็นผู้ดำเนินการถ่ายทอดสดนอกสถานที่ซึ่งเป็นรายการเฉพาะกิจอื่นๆ (Event)
    ที่เกิดขึ้นเป็นครั้งคราวเมื่อมีเหตุการณ์สำคัญเช่น งานประกวดนางสาวไทย
    งานแสดงคอนเสิร์ต0 หรือกิจกรรมพิเศษนอกสถานที่ต่างๆ เป็นต้น

    2) รายการที่จัดหาหรือว่าจ้างผลิต

    ITV จะเป็นผู้จัดหารายการ เพื่อนำมาแพร่ภาพออกอากาศในช่วงเวลาต่างๆ
    ที่กำหนดไว้ในผังรายการหลัก
    โดยจะมีฝ่ายรายการเป็นผู้จัดหารายการประเภทภาพยนตร์ทั้งจากในประเทศและต่างประเทศ
    ละครชุดต่างประเทศ การ์ตูน และสารคดีต่างประเทศ เป็นต้น นอกจากนี้ ITV
    ยังมีนโยบายร่วมจัดหาหรือผลิตรายการบันเทิงต่างๆ กับผู้ผลิตรายการอิสระทั่วไป
    ซึ่งโดยส่วนใหญ่จะเป็นรายการประเภทละครโทรทัศน์ และเกมส์โชว์ โดยลิขสิทธิ์00ของละครที่
    ITV ว่าจ้างผู้ผลิตรายการอิสระนั้นจะตกเป็นของ ITV

    (2) การขายเวลาโฆษณา (Loose Spot)

  ตามข้อกำหนดของคณะกรรมการกิจการวิทยุกระจายเสียงและวิทยุโทรทัศน์แห่งชาติ
  ได้กำหนดเวลาโฆษณาไว้ไม่เกิน 12 นาที 30 วินาทีต่อชั่วโมง
  และเมื่อรวมเวลาในแต่ละวันแล้วเวลาโฆษณาเฉลี่ยจะต้องไม่เกิน 10 นาทีต่อชั่วโมง
  จากเวลาออกอากาศ 24 ชั่วโมง ITV จะมีเวลาโฆษณารวมสูงสุดไม่เกิน 240 นาทีต่อวัน โดย
  ITV เป็นเจ้าของเวลาโฆษณาและเป็นผู้ขายเวลาโฆษณาทั้งโดยตรงและผ่านตัวแทน ปัจจุบัน ITV
  มีรายได้หลักจากการขายเวลาโฆษณามากที่สุดในรายการที่ ITV
  เป็นผู้ผลิตในช่วงเวลาภาคค่ำตั้งแต่เวลา 19:00 – 22:30 น.
  ซึ่งเป็นช่วงระหว่างเวลาข่าวภาคค่ำไปจนถึงละครหลังข่าวภาคค่ำ
  ในการกำหนดอัตราค่าเวลาโฆษณา (Airtime Rate) ITV จะนำปัจจัยต่างๆ
  มาใช้ในการพิจารณาประกอบการตัดสินใจ อันได้แก่ ประเภทของรายการที่ออกอากาศ
  ทีวีเรตติ้งของรายการและ ITV ช่วงเวลาออกอากาศ
  และอัตราค่าโฆษณาโดยเปรียบเทียบของสถานีอื่นในช่วงเวลาเดียวกัน

  (3) การให้เช่าเวลาออกอากาศ (Airtime Rental)

  ITV มีนโยบายที่จะบริหารเวลาให้มีประสิทธิภาพโดยให้เช่าเวลาออกอากาศแก่ผู้เช่าเวลาต่างๆ
  ปัจจุบันได้กำหนดช่วงเวลาให้เช่าประมาณ 4 ชั่วโมงครึ่งต่อหนึ่งวัน ซึ่งจะเป็นช่วงเวลาที่ ITV
  พิจารณาแล้วว่าเป็นช่วงเวลาที่0เหมาะสมที่จะจัดสรรเวลาให้เช่า ทั้งนี้ ในการให้เช่าเวลา ITV
  จะพิจารณาถึงรูปแบบและเนื้อหาสาระรายการของผู้เช่าว่ามีความเหมาะสมกับผังรายการและนโยบายของ
  ITV ในช่วงเวลาที่ให้เช่าก่อนจะตกลงทำสัญญา

  (4) กิจกรรมส่งเสริมการตลาด (Marketing Event)

  การทำกิจกรรมส่งเสริมการตลาดเป็นรูปแบบการโฆษณาสินค้าอย่างหนึ่งโดยผู้อุปถัมภ์รายการ
  (Sponsor) ซึ่งส่วนใหญ่จะเป็นเจ้าของสินค้าเอง เป็นผู้สนับสนุนกิจกรรมดังกล่าว ITV
  จะเป็นผู้ร่วมวางแผนงานโฆษณาและจัดเตรียมกิจกรรมการตลาด (Organizer) ให้กับลูกค้า
  ที่ผ่านมา ITV มีกิจกรรมทางการตลาดที่สำคัญ ได้แก่ งานประกวดนางสาวไทย มิสยูลีค
  ไอทีวีแคมปัส ไอทีวีอวอร์ด และงานเปิดตัวสินค้าใหม่ เป็นต้น

  (5) การแพร่ภาพออกอากาศ

    1) ระบบการส่งสัญญาณแพร่ภาพออกอากาศ (Broadcasting System)

  ITV มีระบบส่งสัญญาณที่มีเทคโนโลยีทันสมัย ให้ความคมชัดทั้งภาพและเสียง
  โดยเป็นสถานีแรกที่ส่งสัญญาณในระบบคลื่นความถี่ย่าน UHF (Ultra High Frequency)
  ระหว่าง 510-790 เมกะเฮิทซ์
  ทำให้การรบกวนคลื่นสัญญาณแพร่ภาพโดยธรรมชาติเกิดขึ้นได้ยากเมื่อเปรียบเทียบกับการส่งสัญญาณในระบบคลื่นความถี่ย่าน
  VHF (Very High Frequency) ระหว่าง 47-230 เมกะเฮิทซ์
  และระบบสัญญาณภาพจะเป็นระบบ PAL G ซึ่งเป็นมาตรฐานสากลที่ใช้ทั่วไป
  ส่วนระบบเสียงที่แพร่ภาพออกอากาศเป็นระบบ Digital NICAM Stereo
  เป็นสัญญาณที่อยู่ในรูปแบบดิจิตอล ทำให้สามารถรักษาคุณภาพเสียงไว้ได้เหมือนต้นฉบับ
  โดยสามารถส่งได้ทั้งแบบ Stereo หรือแบบสองภาษา (Dual Language)

    2) เครือข่ายสถานีและพื้นที่ให้บริการ (Network Station and Coverage Area)

    ปัจจุบัน ITV มีเครือข่ายสถานีกระจายอยู่ทั่วประเทศไทยรวมจำนวนทั้งสิ้น 44 สถานี
    ซึ่งมีจำนวนมากกว่าสถานีโทรทัศน์อื่นๆ โดยมีเครือข่ายในภาคกลาง 7 สถานี ภาคเหนือ 13
    สถานี ภาคตะวันออกเฉียงเหนือ 11 สถานี ภาคตะวันออก 3 สถานี และภาคใต้ 10 สถานี
    สามารถให้บริการครอบคลุมจำนวนประชากรที่สามารถรับชมได้ประมาณร้อยละ 97
    ของประชากรทั้งหมดในประเทศไทย

  2. การตลาดและภาวะการแข่งขัน

  (1) การตลาด

  1) กลยุทธ์การตลาด

    ITV
    ได้กำหนดกลยุทธ์การตลาดโดยเน้นการทำตลาดเฉพาะกลุ่มผู้ชมเป้าหมายในแต่ละช่วงเวลา
    (Segmentation) และนำเสนอรายการที่ตรงกับความต้องการของกลุ่มผู้ชมเป้าหมายนั้นๆ
    (Differentiation) ซึ่ง ITV มีกลยุทธ์ทางการตลาดเพื่อให้บรรลุแนวทางข้างต้นดังนี้

-   กลยุทธ์ด้านผังเวลา

    ITV
    ได้จัดทำผังรายการใหม่ให้มีความชัดเจนและสามารถสร้างพฤติกรรมของผู้ชมให้จดจำวันและเวลาของรายการที่ออกอากาศได้
    อีกทั้งจับกลุ่มผู้ชมรายการให้ครอบคลุม กลุ่มแม่บ้าน กลุ่มคนทำงาน กลุ่มวัยรุ่น
    และกลุ่มนักเรียนนักศึกษา
    โดยมีการปรับรูปแบบและผังรายการเพื่อให้เป็นสถานีข่าวและบันเทิงที่มีคุณภาพ
    ที่ตรงกับความต้องการของกลุ่มผู้ชมเป้าหมาย
    และมีสัดส่วนเวลาที่เหมาะสมในการนำเสนอภายใต้ข้อกำหนดของสัญญาสัมปทาน
    ผังรายการใหม่จะเพิ่มสัดส่วนเวลารายการบันเทิงให้เพิ่มขึ้น ซึ่งจะทำให้ ITV
    มีเวลามากพอที่จะแข่งขันกับรายการบันเทิงของสถานีช่องอื่นได้ โดยรูปแบบรายการบันเทิงของ
    ITV
    จะมีความหลากหลายและมีลักษณะเฉพาะตัวเพื่อให้ตรงกับรสนิยมของกลุ่มผู้ชมเป้าหมายของ
    ITV โดยเน้นละครโทรทัศน์และรายการวาไรตี้ที่ให้ทั้งสาระแง่คิดและความบันเทิงในช่วงเวลา
    Prime Time หลังข่าวภาคค่ำและสารคดีเชิงข่าว ตั้งแต่เวลา 21:30 น. เป็นต้นไป
    ซึ่งจะเป็นทางเลือกให้แก่ผู้ชมโทรทัศน์

-   กลยุทธ์ด้านคุณภาพรายการ

  สำหรับรายการประเภทข่าวและสาระ ITV เน้นการผลิตรายการข่าว วิเคราะห์ข่าว
  และสารคดีเชิงข่าวที่มีคุณภาพ มีความถูกต้อง ทันต่อเหตุการณ์ และเป็นกลาง
  มีประเด็นนำเสนอในหลายมุมมอง
  สำหรับกลุ่มผู้ชมที่ชอบรายการประเภทบันเทิงซึ่งเป็นกลุ่มผู้ชมโทรทัศน์ส่วนใหญ่ของประเทศนั้น ITV
  มุ่งพัฒนารายการบันเทิงที่แตกต่างจากสถานีอื่นๆ โดยนำเสนอละครโทรทัศน์ที่มีคุณภาพให้ทั้งสาระ
  แง่คิด และความบันเทิง มีความหลากหลาย เช่น ละครสะท้อนสังคม สร้างจากเรื่องจริง
  แนววัยรุ่น แนวลึกลับ และอิงประวัติศาสตร์ เป็นต้น โดยให้ความสนใจในการคัดเลือกรายการ
  บทประพันธ์ เนื้อหา ผู้กำกับการแสดง และดารานักแสดง ตลอดจนควบคุมงานผลิต
  เพื่อให้รายการมีคุณภาพตรงกับความต้องการของผู้ชมให้มากที่สุด

-   กลยุทธ์สร้างพันธมิตรกับผู้ผลิตรายการและผู้จัดหารายการ

  ITV
  เน้นสร้างพันธมิตรกับผู้ผลิตรายการอิสระและผู้จัดหารายการที่มีความสามารถและเข้าใจแนวนโยบายของ
  ITV เพื่อพัฒนาไปพร้อมกับ ITV โดยไม่จำกัดอยู่กับผู้ผลิตรายใดหรือกลุ่มใดกลุ่มหนึ่ง
  โดยจะเปิดโอกาสให้ผู้ผลิตรายการและผู้จัดหารายการต่างๆ เสนอรายการต่างๆ
  ที่ต้องการผลิตให้กับ ITV ซึ่ง ITV จะพิจารณาถึงลักษณะรายการโทรทัศน์ที่ผลิต เนื้อหา
  บทละครโทรทัศน์ที่เหมาะสม
  รวมทั้งให้ความช่วยเหลือในด้านคำแนะนำในการผลิตและสนับสนุนด้านอุปกรณ์การผลิตรายการต่างๆ
  ด้วย

-   กลยุทธ์การทำงานเชิงรุกกับลูกค้า

  ITV มุ่งสร้างความสัมพันธ์ที่ดีกับบริษัทตัวแทนโฆษณาและเจ้าของสินค้า
  โดยทำงานร่วมกับบริษัทตัวแทนโฆษณาในการกำหนดกลยุทธ์การโฆษณาและประชาสัมพันธ์ร่วมกับเจ้าของสินค้า
  แนะนำผังรายการใหม่ล่วงหน้า
  นำเสนอข้อมูลจากการศึกษาเบื้องต้นเกี่ยวกับกลุ่มผู้ชมเป้าหมายของรายการต่างๆ มากขึ้น
  พร้อมกับรับฟังความคิดเห็นและคำแนะนำต่างๆ เกี่ยวกับผังรายการ เนื้อหา
  และรูปแบบรายการจากบริษัทตัวแทนโฆษณาหรือเจ้าของสินค้า
  นำมาปรับปรุงรายการให้ตรงกับความต้องการของกลุ่มผู้ชมรายการที่เป็นลูกค้าเป้าหมายของเจ้าของสินค้ามากขึ้น
  นอกจากนี้ จะร่วมสร้างกิจกรรมทางการตลาด (Marketing Event)
  กับเจ้าของสินค้าหรือบริษัทตัวแทนโฆษณาให้มากขึ้น โดยร่วมกันพัฒนารูปแบบการทำตลาดใหม่ๆ
  และใช้สื่อของ ITV ให้มีประสิทธิผลในการโฆษณาสินค้าให้เป็นที่สนใจต่อกลุ่มผู้ชมมากขึ้น

    2) การจำหน่ายและช่องทางการจัดจำหน่าย

  ITV มีการขายโฆษณาผ่านพนักงานขายของ ITV และผ่านตัวแทนขาย (Broker) โดย ITV
  มีทีมงานของตนเองเพื่อติดต่อกับบริษัทตัวแทนโฆษณาและเจ้าของสินค้าที่เป็นลูกค้ารายใหญ่
  ตลอดจนลูกค้ารายย่อย หน่วยงานราชการและสถาบันต่างๆ ทั่วทั้งประเทศไทย
  โดยส่วนใหญ่ผู้ซื้อโฆษณาจะจองซื้อเวลาล่วงหน้า 1 เดือนก่อนนำโฆษณาสินค้าออกอากาศ

    3) ลักษณะของลูกค้า

-   กลุ่มผู้ชมเป้าหมายหลัก (Viewer)

  ITV แพร่ภาพออกอากาศครอบคลุมประชากรที่สามารถรับชมได้ประมาณร้อยละ 97
  ของประชากรทั้งหมดในประเทศไทย โดยกลุ่มผู้ชมเป้าหมายหลักของ ITV
  มีถิ่นที่อยู่อาศัยในกรุงเทพฯ และเขตตัวเมืองในจังหวัดต่างๆ ทั่วประเทศไทย และแบ่งออกได้เป็น
  2 กลุ่มใหญ่ ดังนี้

-   กลุ่มเน้นสาระ

  อายุระหว่าง 17-49 ปี

  ฐานะปานกลาง รายได้ประมาณ 20,000 บาทต่อครัวเรือนขึ้นไป

  การศึกษาระดับอุดมศึกษาขึ้นไป

  อยู่ในวัยทำงาน ทั้งในภาคราชการ รัฐวิสาหกิจ และเอกชน

-   กลุ่มเน้นบันเทิง

  ทุกเพศทุกวัย แต่ส่วนใหญ่จะมีอายุระหว่าง 8-29 ปี

  มีรายได้ต่อครัวเรือนไม่สูงมากเท่ากลุ่มเน้นสาระ

  มีทั้งนักเรียน นักศึกษา และผู้ใช้แรงงาน

  4) กลุ่มลูกค้าเป้าหมาย กลุ่มลูกค้าเป้าหมายของ ITV แบ่งออกเป็น 2 กลุ่มใหญ่ดังนี้

-   กลุ่มลูกค้าที่ซื้อโฆษณา Loose spot และสนับสนุนการร่วมผลิตรายการของ ITV
    ซึ่งแบ่งได้เป็น 2 ประเภท ดังนี้

  - กลุ่มลูกค้าบริษัทตัวแทนโฆษณา (Advertising Agency)
  ที่รับจ้างบริหารงานโฆษณาให้กับลูกค้าที่เป็นเจ้าของสินค้าหรือบริการอีกทอดหนึ่ง
  เนื่องจากบริษัทตัวแทนโฆษณาดังกล่าวเป็นบริษัททั่วไปในธุรกิจโฆษณาซึ่งมีอยู่เป็นจำนวนมาก ITV
  จึงไม่มีการทำข้อตกลงผูกพันการขายเวลาโฆษณากับกลุ่มลูกค้าประเภทนี้แต่อย่างใด

  - กลุ่มลูกค้าโดยตรง (Direct Customer)
  เป็นเจ้าของสินค้าหรือบริการที่ต้องการจะลงโฆษณาในรายการต่างๆ ของ ITV
  โดยไม่ซื้อผ่านบริษัทตัวแทนโฆษณา เจ้าของสินค้าบางรายจะเป็นผู้อุปถัมภ์รายการต่างๆ ของ ITV
  ด้วยข้อตกลงเป็นระยะเวลาไม่เกิน 1 ปี ลูกค้ากลุ่มนี้จะมีทั้งเจ้าของสินค้าและบริการต่างๆ
  หน่วยงานราชการและสถาบันการศึกษาต่างๆ

-   กลุ่มลูกค้าที่เช่าเวลาออกอากาศ ส่วนใหญ่จะเป็นผู้ผลิตรายการอิสระทั่วไปประเภทข่าวบันเทิง
    สารคดี สาระความรู้ และทอล์กโชว์ นอกจากนี้
    ยังมีผู้เช่าเวลาประเภทถ่ายทอดสดการแข่งขันกีฬาประเภทต่างๆ ในประเทศ
    ถ่ายทอดจัดแสดงดนตรีคอนเสิร์ต หรือแพร่ภาพเทปรายการกีฬาจากต่างประเทศ ITV
    ไม่ได้ทำสัญญาผูกพันในระยะยาว โดยทั่วไปจะทำสัญญาเป็นรายปี

 (2) ภาวะอุตสาหกรรมและการแข่งขัน

    1) ผู้ประกอบการธุรกิจสถานีโทรทัศน์

  ในปัจจุบันมีผู้ประกอบกิจการโทรทัศน์ในประเทศไทยทั้งหมด 7 ราย เป็นผู้ประกอบการประเภท
  Free TV 6 ราย ประกอบด้วยเอกชน 3 รายคือ ช่อง 3, 7 และ ITV หน่วยงานรัฐ 3
  รายคือ ช่อง 5, 9 และ 11 และเป็นผู้ประกอบการเคเบิลทีวี 1 ราย คือ UBC

    2) มูลค่าตลาดโฆษณา

  มูลค่าและอัตราการขยายตัวของตลาดโฆษณาจะมีความเกี่ยวโยงกับภาวะเศรษฐกิจในประเทศเป็นสำคัญ
  ซึ่งภายหลังจากการเกิดวิกฤติเศรษฐกิจของประเทศไทยในปี 2540 เป็นต้นมา
  อัตราการขยายตัวของมูลค่าตลาดโฆษณาทั้งหมดได้ลดลงเป็นอย่างมากในปี 2541
  อย่างไรก็ตามในปี 2542
  มูลค่าตลาดโฆษณารวมได้ปรับตัวเพิ่มขึ้นอย่างต่อเนื่องภายใต้ความเชื่อมั่นในการฟื้นตัวของเศรษฐกิจในประเทศไทย
  ทำให้บริษัทต่างๆ เพิ่มงบประมาณค่าใช้จ่ายในการโฆษณาเพื่อเพิ่มยอดขายให้กับสินค้าของตนเอง
  จากข้อมูลของ AC Nielsen Thailand Limited (AC Nielsen)
  มูลค่าตลาดโฆษณาของประเทศไทยในปี 2542 ประมาณ 42,000 ล้านบาท และปี 2543
  ประมาณ 51,000 ล้านบาท คิดเป็นอัตราเพิ่มขึ้นร้อยละ 22.72
  และเมื่อพิจารณาค่าใช้จ่ายโฆษณาในช่วงไตรมาสเดียวกันของปี 2542 และปี 2543
  พบว่าไตรมาส 1 ถึง 3 มีอัตราเพิ่มขึ้นประมาณร้อยละ 25 ส่วนในไตรมาส 4
  มีอัตราเพิ่มขึ้นประมาณร้อยละ 18
  ซึ่งแสดงถึงแนวโน้มการเพิ่มขึ้นของมูลค่าตลาดโฆษณาในปีที่ผ่านมา อย่างไรก็ตาม
  จากภาวะเศรษฐกิจของประเทศไทยในปัจจุบันที่ยังอยู่ในช่วงการฟื้นตัว
  ประกอบกับเศรษฐกิจของสหรัฐอเมริกาและประเทศในแถบเอเชียที่ยังแปรปรวนอยู่ ดังนั้น
  เศรษฐกิจของไทยมีโอกาสจะเปลี่ยนแปลงไปตามภาวะสถานการณ์ที่เปลี่ยนไป
  ซึ่งอาจส่งผลต่อตลาดโฆษณาโดยรวมได้

  จากข้อมูลของ AC Nielsen พบว่าค่าใช้จ่ายโฆษณาในสื่อโทรทัศน์ในปี 2543 มีมูลค่าประมาณ
  30,000 ล้านบาท ปรับตัวเพิ่มจากปี 2542 ซึ่งมีมูลค่าประมาณ 26,000 ล้านบาท
  หรือเพิ่มขึ้นประมาณร้อยละ 17 และในปี 2543 ส่วนแบ่งตลาดของโฆษณาในสื่อโทรทัศน์
  ยังมีสัดส่วนมากที่สุดถึงร้อยละ 60 ของค่าใช้จ่ายโฆษณาในสื่อทั้งหมด ทั้งนี้เนื่องจาก
  สื่อโทรทัศน์สามารถเข้าถึงกลุ่มคนในประเทศได้เกือบทุกครัวเรือน
  จากข้อมูลสำนักงานสถิติแห่งชาติพบว่าในปี 2543 ประเทศไทยมีจำนวนครัวเรือนทั้งสิ้นประมาณ
  15.7 ล้านครัวเรือน โดยครัวเรือนประมาณร้อยละ 91.5 มีโทรทัศน์ไว้ในครอบครอง
  (Penetration Rate)

  นอกจากนี้ จากข้อมูลของ AC Nielsen
  ที่ได้ทำการศึกษาเกี่ยวกับส่วนแบ่งการตลาดของผู้ประกอบธุรกิจโทรทัศน์ในปี 2543
  โดยพิจารณารายได้โฆษณาของสถานีโทรทัศน์ต่างๆ พบว่า สถานีโทรทัศน์ช่อง 3
  มีส่วนแบ่งการตลาดมากที่สุด ตามด้วยช่อง 7 ช่อง 5 ช่อง 9 และ ITV ในสัดส่วนร้อยละ 31,
  26, 20, 12, และ 11 ตามลำดับ นอกจากนี้
  เมื่อพิจารณาถึงจำนวนเงินโฆษณาในรายการต่างๆ ของแต่ละสถานี พบว่าสถานีโทรทัศน์ช่อง 3
  และช่อง 7 มีโฆษณาออกอากาศในรายการละครและภาพยนตร์มากที่สุด
  และมีโฆษณาออกอากาศในรายการข่าวน้อยที่สุด ทั้งนี้
  เนื่องจากสถานีโทรทัศน์ทั้งสองมีจุดเด่นด้านรายการบันเทิงประเภทละครและภาพยนตร์เป็นหลัก
  ส่วนสถานีโทรทัศน์ช่อง 5 และช่อง 9 มีจุดเด่นในด้านรายการวาไรตี้ เกมส์โชว์และสาระความรู้
  ส่วนสถานีโทรทัศน์ ITV มีจุดเด่นในด้านรายการข่าวและสาระความรู้

    3) ความนิยมของสถานี (TV Rating)

  อัตราค่าโฆษณาต่อนาทีของสถานีต่างๆ
  จะมีความสัมพันธ์กับค่าความนิยมของผู้ชมรายการต่อสถานีต่างๆ
  ค่าความนิยมสถานีจะใช้วิธีการวัดโดยนับจำนวนผู้ชมรายการของสถานีต่างๆ ณ เวลาใดๆ
  เปรียบเทียบจำนวนผู้ชมโทรทัศน์ที่เป็นกลุ่มเป้าหมาย
  โดยกลุ่มผู้ชมเป้าหมายจะครอบคลุมกลุ่มผู้ชมในกรุงเทพฯ และปริมณฑล
  รวมทั้งในเขตเมืองของจังหวัดต่างๆ ทั่วประเทศไทยเป็นหลัก
  สถานีที่ได้รับค่าความนิยมสูงจะมีอัตราค่าโฆษณาที่สูง ทั้งนี้
  ทีวีเรตติ้งจะเป็นข้อมูลที่สำคัญที่บริษัทตัวแทนโฆษณาและเจ้าของสินค้าใช้ประกอบการตัดสินใจวางแผนงานโฆษณากับสถานีที่มีผู้ชมรายการตรงกับกลุ่มผู้ชมเป้าหมายของเจ้าของสินค้า
  ปัจจุบัน มีบริษัทจัดอันดับความนิยมสถานีโทรทัศน์ชั้นนำหลายแห่งที่ให้บริการรายงาน
  ทีวีเรตติ้งในประเทศไทย โดย AC Nielsen
  เป็นบริษัทจัดอันดับชั้นนำแห่งหนึ่งที่บริษัทตัวแทนโฆษณาส่วนใหญ่ให้การยอมรับในบริการรายงานผลความนิยมในทุกช่วงเวลาออกอากาศของทุกสถานี

    4) ภาวะการแข่งขันในธุรกิจสถานีโทรทัศน์

  ปัจจัยสำคัญในการแข่งขันของผู้ประกอบการสถานีวิทยุโทรทัศน์ คือ
  ความนิยมของผู้ชมโทรทัศน์ซึ่งสามารถวัดได้จากปริมาณโฆษณาของรายการต่างๆ
  โดยรายการของสถานีใดที่ได้รับความนิยมจากผู้ชมสูง หรือที่มีส่วนแบ่งผู้ชม(Audience share)
  สูง รายการนั้นจะมีอัตราราคาโฆษณาที่แพงและอัตราการขายโฆษณาที่สูง
  ทำให้แต่ละสถานีให้ความสำคัญกับการจัดหารายการและการผลิตรายการเป็นอย่างมาก

  แม้ว่ายอดมูลค่าโฆษณาผ่านสื่อโทรทัศน์จะมีแนวโน้มเพิ่มขึ้นทุกปี สภาพการแข่งขันในปัจจุบันโดยรวม
  ยังมีการแข่งขันสูงโดยเฉพาะอย่างยิ่งสถานีโทรทัศน์ ช่อง 3 และช่อง 7
  ซึ่งมีการแข่งขันในด้านรายการบันเทิงเป็นหลัก โดยทั้ง 2 สถานีมี Rating
  ของรายการและปริมาณโฆษณาที่สูง สำหรับสถานีโทรทัศน์ช่อง 5 ช่อง 9 และ ITV ถึงแม้ว่าจะมี
  Rating ของสถานีที่ต่ำกว่าช่อง 3 และ ช่อง 7 เป็นอย่างมาก
  ก็มีการแข่งขันค่อนข้างสูงในกลุ่มสถานีดังกล่าวเช่นกัน
  โดยจะแข่งขันในด้านรายการสาระและบันเทิงซึ่งมีกลุ่มผู้ชมเป้าหมายที่ชัดเจน
  เพื่อสร้างตำแหน่งของสถานีของตนเองให้แตกต่างจากช่อง 3 และ ช่อง 7 นอกจากนี้
  ยังมีการแข่งขันทางอ้อมจากผู้ประกอบการธุรกิจโทรทัศน์ระบบบอกรับสมาชิก หรือ เคเบิลทีวี
  ปัจจุบันได้แก่ บริษัท ยูบีซี จำกัด (มหาชน) หรือ UBC
  ที่มีจุดเด่นในด้านรายการและมีจำนวนช่องให้เลือกชมที่หลากหลาย อย่างไรก็ตาม ปัจจุบัน
  ผู้ประกอบการเคเบิลทีวียังมีข้อจำกัดที่ไม่สามารถขายเวลาโฆษณาได้
  ทำให้ไม่ส่งผลกระทบมากต่อสถานีโทรทัศน์ช่องอื่น

  ในอนาคตภายหลังการจัดตั้ง กสช.
  เรียบร้อยแล้วและพระราชบัญญัติการประกอบกิจการกระจายเสียงและกิจการโทรทัศน์มีผลบังคับใช้
  จะเป็นการเปิดเสรีอนุญาตให้มีผู้ประกอบการสถานีรายใหม่เพิ่มขึ้น
  คาดว่าผลกระทบต่อผู้ประกอบการปัจจุบันจะไม่รุนแรงนัก
  เนื่องจากมีปัจจัยหลายประการที่ผู้ประกอบการรายใหม่ไม่สามารถเข้ามาแย่งส่วนแบ่งตลาดได้ในระยะเวลาอันสั้น
  เช่น บุคลากร การพัฒนา Rating ของรายการ ระยะเวลาในการขยายเครือข่าย เป็นต้น
  อย่างไรก็ตาม
  ผู้ประกอบการเคเบิลทีวีมีโอกาสที่จะเป็นผู้แข่งขันโดยตรงที่สำคัญกับผู้ประกอบการสถานีโทรทัศน์ปัจจุบัน
  หาก กสช. อนุญาตให้ผู้ประกอบการเคเบิลทีวีสามารถขายเวลาโฆษณาได้

  3. การจัดหาผลิตภัณฑ์เพื่อจำหน่าย

  การดำเนินงานด้านจัดหารายการเพื่อแพร่ภาพออกอากาศนั้น
  สามารถจำแนกแหล่งที่มาของรายการออกได้เป็น 2 แหล่งดังนี้

  1) รายการที่ ITV ผลิตขึ้นเอง

    สถานีโทรทัศน์ ITV มีบุคลากรคุณภาพในการผลิตรายการข่าวและมีศูนย์ข่าวภูมิภาครวม 4
    ศูนย์ใหญ่ที่จังหวัดเชียงใหม่ ขอนแก่น อำเภอหาดใหญ่ จังหวัดสงขลา และจังหวัดสระแก้ว
    และอีก 3 ศูนย์รองที่จังหวัดสุโขทัย สุราษฎร์ธานี และอุบลราชธานี
    มีสตูดิโอสำหรับผลิตรายการ 2 แห่ง
    วัตถุดิบในการผลิตข่าวจะมาจากการหาข่าวและเหตุการณ์ที่เกิดขึ้นประจำวัน
    โดยมีแหล่งข้อมูลจากข้อมูลข่าวทั่วไป
    การสัมภาษณ์บุคคลที่อยู่ในเหตุการณ์หรือเกี่ยวข้องทั้งโดยทางตรงและทางอ้อม
    หรือจากแหล่งข่าวต่างๆ ที่เปิดเผยและไม่เปิดเผยภายใต้จรรยาบรรณในการทำข่าว
    พร้อมบันทึกภาพข่าวเหตุการณ์ที่เกิดขึ้นจริงหรือจากแฟ้มภาพข่าวที่ได้มีการเก็บบันทึกไว้
    นอกจากนี้ ITV ยังมีความพร้อมในด้านอุปกรณ์ในการผลิตรายการข่าวนอกสถานที่ โดยมีทั้งรถ
    Sattelite News Gathering (SNG)
    ที่มีอุปกรณ์พร้อมจะทำการถ่ายทอดรายการข่าวนอกสถานที่
    โดยส่งสัญญาณภาพผ่านดาวเทียมมายังสถานีแม่ข่ายที่กรุงเทพฯ เพื่อแพร่ภาพออกอากาศได้ทันที
    และรถ OB Van (Outside Broadcasting)
    ซึ่งเป็นรถที่มีอุปกรณ์ผลิตรายการในระบบดิจิตอลที่ทันสมัยพร้อมที่จะออกอากาศ
    ส่วนข่าวต่างประเทศปัจจุบัน ITV ซื้อจากสำนักข่าวต่างประเทศเช่น CNN REUTERS APTV
    และ SNTV เป็นต้น โดยการรับสัญญาณผ่านดาวเทียมเพื่อมาบันทึกเทปภาพข่าว ตัดต่อ
    และนำบทข่าวมาใส่บทแปลภาษาไทย และบันทึกเสียงเพื่อออกอากาศต่อไป
    ในการเชื่อมสัญญาณเครือข่ายและการแพร่ภาพออกอากาศ ITV
    จะใช้บริการวงจรเช่าสัญญาดาวเทียมของไทยคม 1 ภายใต้สัญญาเช่าบริการระยะเวลา 10 ปี

    2) รายการที่ว่าจ้างผลิต

    เนื่องจาก บุคลากรและอุปกรณ์ของ ITV มีจำกัด ปัจจุบัน ITV ได้ว่าจ้างผู้ผลิตรายการทั่วไป
    ที่มีความชำนาญในการผลิตรายการประเภทบันเทิงด้านต่างๆ ให้กับ ITV เป็นหลัก เช่น
    รายการละครในประเทศ รายการวาไรตี้และอื่นๆ ซึ่งล้วนเป็นรายการที่ผลิตในประเทศ

    3) รายการที่จัดซื้อ

    รายการที่จัดซื้อจะเป็นภาพยนตร์และรายการโทรทัศน์จากต่างประเทศ
    โดยมีแหล่งจำหน่ายภาพยนตร์และรายการโทรทัศน์ ตลาดใหญ่ที่สุดคือ
    เทศกาลงานแสดงภาพยนตร์นานาชาติ ซึ่งในทุกปี ITV จะเข้าร่วมงานใหญ่ๆ หลายงาน เช่น
    งาน MIP TV งาน MIP Communication งาน LA Screening
    ที่ซึ่งเจ้าของลิขสิทธิ์จะนำรายการโทรทัศน์และภาพยนตร์ของตนเองออกจำหน่าย
    และรับสั่งจองภาพยนตร์ที่อยู่ระหว่างการถ่ายทำ

  4. ข้อจำกัดการประกอบธุรกิจ

  ปัจจุบัน ITV
  ได้รับสัมปทานจากสำนักงานปลัดสำนักนายกรัฐมนตรีให้ประกอบธุรกิจสถานีโทรทัศน์เป็นระยะเวลา
  30 ปี โดยมีรายละเอียดของสัญญาสัมปทาน ดังนี้

  สาระสำคัญของสัญญาสัมปทานสถานีโทรทัศน์ไอทีวี

+---------------+---+---------------------------------------------------+
|   ชื่อสัญญา      |   |   สัญญาเข้าร่วมงานและดำเนินการสถานีวิทยุโทรทัศน์ระบบ ยู เอช |
|               |   |   เอฟ ฉบับลงวันที่ 3 กรกฎาคม 2538                     |
|               | : |   และสัญญาแก                                       |
|               |   | ้ไขเพิ่มเติมสัญญาเข้าร่วมงานและดำเนินการสถานีวิทยุโทรทัศน์ระบบ |
|               |   |   ยู เอช เอฟ ฉบับลงวันที่ 25 เมษายน 2543               |
+---------------+---+---------------------------------------------------+
|   คู่สัญญา       |   |   สำนักงานปลัดสำนักนายกรัฐมนตรี (“สำนักงานฯ”) และ       |
|               |   |                                                   |
|               | : |   บริษัท สยาม อินโฟเทนเมนท์ จำกัด ต่อมาเปลี่ยนชื่อเป็นบริษัท   |
|               |   |   ไอทีวี จำกัด (มหาชน)                               |
+---------------+---+---------------------------------------------------+
|   ระ          |   |   30 ปี สิ้นสุดลงวันที่ 3 กรกฎาคม 2568                   |
| ยะเวลาของสัญญา |   |                                                   |
|               | : |                                                   |
+---------------+---+---------------------------------------------------+
|               |   |   ITV จะเป็นผู้รับผิดชอบดำเนินการจัดตั้งสถานีวิทยุโทรทัศน์      |
|  การโอนทรัพย์สิน |   |   โดยที่ดิน อาคาร อุปกรณ์ในการดำเนินการและทรัพย์สินอื่นใด ที่  |
|               | : |   ITV                                             |
|               |   |   ได้ดำเนินการจัดหาหรือได้มาหรือมีไว้เพื่อดำเนินก            |
|               |   | ารสถานีวิทยุโทรทัศน์ตามสัญญานี้ไม่ว่าก่อนหรือหลังวันลงนามในสัญญา |
|               |   |   ให้ตกเป็นกรรมสิทธิ์ของสำนักงานฯ                       |
|               |   |   นับแต่วันที่ได้ติดตั้งอุปกรณ์เสร็จเรียบร้อยและใช้งานได้         |
|               |   |   หรือได้จัดหามาในโอกาสแรกแต่ไม่ช้ากว่าวันเริ่มดำเนินการ     |
+---------------+---+---------------------------------------------------+
|   การประกันภัย  |   |   ITV จะต้องทำประกันภัยทรัพย์สิน ซึ่ง ITV                 |
|               |   |   ใช้ในการดำเนินการตามสัญญา เพื่อคุ้มครองความเสี่ยงภัยทุกชนิด |
|               | : |   (ALL RISK) ในวงเงิน เงื่อนไขประกันภัย                |
|               |   |   และกับบริษัทประกันภัยที่สำนักงานฯ ให้ความเห็นชอบ          |
|               |   |   โดยให้สำนักงานฯ เป็นผู้รับประโยชน์ตลอดอายุสัมปทาน        |
|               |   |   ในกรณีที่ทรัพย์สินที่เอาประกันได้รับความเสียหายหรือสูญหาย ITV |
|               |   |   จะต้องดำเนินการจัดทำหรือจัดหา                        |
|               |   | ทรัพย์สินใหม่มาแทนทรัพย์สินที่ได้รับความเสียหายหรือสูญหายดังกล่าว |
|               |   |   โดยสำนักงานฯ                                     |
|               |   |   ตกลงมอบเงินค่าสินไหมทดแทนที่ได้รับจากบริษัทประกันภัยให้แก่   |
|               |   |   ITV                                             |
+---------------+---+---------------------------------------------------+
|   สถานะของ    |   |                                                   |
|   ITV         |   |  มีสถานภาพเป็นนิติบุคคลที่เป็นบริษัทจำกัดที่จัดตั้งขึ้นตามกฎหมายไทย |
|               | : |   และต้องมีบุคคล                                     |
|               |   | สัญชาติไทยและหรือนิติบุคคลที่มิใช่คนต่างด้าวถือหุ้นไม่น้อยกว่าร้อยละ |
|               |   |   75 ของทุนจดทะเบียน                                |
+---------------+---+---------------------------------------------------+
|               |   |   ต้อ                                              |
| ข้อจำกัดการถือหุ้น |   | งมีบุคคลธรรมดาหรือนิติบุคคลซึ่งมีสัญชาติไทยถือหุ้นไม่น้อยกว่าร้อยละ |
|               | : |   75 ของทุนจดทะเบียน (หมายเหตุ                       |
|               |   |   แก้ไขตามสัญญาแก้ไขเพิ่มเติมสัญญาสัมปทาน ฉบับลงวันที่ 25     |
|               |   |   เมษายน 2543 ข้อความเดิมมีดังนี้                       |
|               |   |                                                   |
|               |   | -   นิติบุคคลถือหุ้นไม่น้อยกว่า 10 รายๆ ละไม่เกินร้อยละ 10    |
|               |   |     ของทุนจดทะเบียนที่ชำระแล้ว                         |
|               |   |                                                   |
|               |   | -   นิติบุคคลแต่ละราย                                 |
|               |   |     จะต้องไม่มีส่วนเกี่ยวข้องในการบริหารซึ่งกันและกัน         |
|               |   |     ไม่ว่าโดยทางตรงหรือทางอ้อม                        |
|               |   |                                                   |
|               |   | -   นิติบุคคลหนึ่งจะไปถือหุ้นในอีกนิติบุคคลหนึ่งที่เป็นผู้ถือหุ้นของ    |
|               |   |     ITV เกินกว่าร้อยละ 15                            |
|               |   |     ของทุนจดทะเบียนของอีกนิติบุคคลหนึ่งไม่ได้               |
|               |   |                                                   |
|               |   | -   ห้ามมิให้หุ้นเปลี่ยนมือจนมีผลให้บุคคลหรือนิติบุคคลร          |
|               |   | ายหนึ่งหรือหลายรายที่มาจากกลุ่มหรือเครือเดียวกันถือหุ้นเกินร้อยละ |
|               |   |     10 ของหุ้นทั้งหมดที่เรียกชำระแล้ว)                    |
+---------------+---+---------------------------------------------------+
|   การจดทะเบียน |   | -   ITV ต้องแปรสภาพเป็นบริษัทมหาชนภายใน 6 ปี           |
| ในตลาดหลักทรัพย์ |   |     นับแต่วันลงนามในสัญญา                             |
|               | : |                                                   |
|               |   | -   เมื่อ ITV แปรสภาพเป็นบริษัทมหาชนเรียบร้อยแล้ว ITV     |
|               |   |     ต้องยื่นขออนุญาตเสนอขายหุ้นต่อปร                     |
|               |   | ะชาชนตามกฎหมายว่าด้วยหลักทรัพย์และตลาดหลักทรัพย์โดยไม่ชักช้า |
|               |   |     โดยจะต้องปรับปรุงข้อบังคับและกฎเกณฑ์                 |
|               |   |     ให้เป็นไปตามเงื่อนไขการขออนุญาตเสนอขายหุ้นต่อประชาชน  |
|               |   |                                                   |
|               |   | -   ภายในระยะเวลา 1 ปี                             |
|               |   |     หลังจากที่ได้รับอนุญาตให้เสนอขายหุ้นต่อประชาชน ITV      |
|               |   |                                                   |
|               |   |   จะต้องยื่นคำขอเข้าจดทะเบียนกับตลาดหลักทรัพย์แห่งประเทศไทย |
|               |   |                                                   |
|               |   | -   ภายหลังจากจดทะเบียนกับตลาดหลักทรัพย์แล้ว             |
|               |   |     ในการเพิ่มทุนทุกๆ ครั้ง                             |
|               |   |     อัตราส่วนของหุ้นที่เสนอขายต่อประชาชน                 |
|               |   |     จะต้องไม่น้อยกว่าร้อยละ 50 ของหุ้นเพิ่มทุนใหม่ทั้งสิ้น       |
|               |   |     และราคาที่จะขายหุ้นแก่ประชาชนจะสูงกว่า 1.25          |
|               |   |     เท่าของราคาหุ้นที่ขายให้แก่ผู้ถือหุ้นเดิมไม่ได้              |
+---------------+---+---------------------------------------------------+
|   เงินทุน       |   |   ITV จะต้องมีทุนจดทะเบียนเริ่มแรกไม่ต่ำกว่า 250 ล้านบาท    |
|               |   |                                                   |
|               | : |                                                   |
+---------------+---+---------------------------------------------------+
|               |   |   ITV                                             |
| สัดส่วนหนี้สินต่อทุน |   |   จ                                               |
|               | : | ะต้องรักษาโครงสร้างทางการเงินที่มีสัดส่วนหนี้สินต่อทุนมิให้เกินกว่า |
|               |   |   3 ต่อ 1                                          |
+---------------+---+---------------------------------------------------+
|   การดำเนินงาน |   | -   ในระยะเวลา 4 ปีนับจากวันลงนามในสัญญา ITV          |
|               |   |     ต้องดำเนินการให้บริการส่งวิทยุโทรทัศน์ระบบ ยู เอช เอฟ   |
|               | : |     โด                                            |
|               |   | ยสถานีแต่ละสถานีจะต้องใช้ความถี่วิทยุและกำลังส่งออกอากาศสูงสุด |
|               |   |                                                   |
|               |   | -   ITV ต้องจัดตั้งสถานีวิทยุโทรทัศน์                      |
|               |   |     ซึ่งมีเขตบริการรวม                                |
|               |   | กันให้ครอบคลุมจำนวนประชากรที่สามารถรับชมได้ไม่น้อยกว่าร้อยละ |
|               |   |     96.72 ของประชากรทั้งหมดในประเทศไทย              |
|               |   |                                                   |
|               |   | -                                                 |
|               |   |   ผังรายการในการดำเนินการจะต้องมีสัดส่วนรายการประเภทข่าว |
|               |   |     สารคดี และสารประโยชน์ รวมกันไม่ต่ำกว่าร้อยละ 70      |
|               |   |     ของเวลาออกอากาศทั้งหมด และระยะเวลาระหว่าง 19:00  |
|               |   |     – 21:30 น. จะต้องใช้สำหรับรายการประเภทนี้          |
|               |   |                                                   |
|               |   | -   ITV                                           |
|               |   |     จะต้องไม่ม                                      |
|               |   | ีส่วนเกี่ยวข้องกับองค์กรที่ดำเนินการหรือมีวัตถุประสงค์ทางการเมือง |
|               |   |     องค์กรทางศาสนาหรือลัทธิ                           |
|               |   |     หรือองค์กรเอกชนเพื่อสาธารณประโยชน์                 |
+---------------+---+---------------------------------------------------+
|   ค่าตอบแทน    |   |   ITV                                             |
|               |   |   ตกลง                                            |
|               | : | จ่ายค่าตอบแทนในแต่ละปีเป็นจำนวนไม่น้อยกว่าอัตราค่าตอบแทนดังนี้ |
|               |   |                                                   |
|               |   |   ปีที่ (พ.ศ.) อัตราร้อยละของรายได้ ค่าตอบแทนขั้นต่ำ        |
|               |   |                                                   |
|               |   |   (ล้านบาท)                                        |
|               |   |                                                   |
|               |   |   3 (3 ก.ค. 40 – 2 ก.ค. 41) 22.50 300             |
|               |   |                                                   |
|               |   |   4 (3 ก.ค. 41 – 2 ก.ค. 42) 35.00 400             |
|               |   |                                                   |
|               |   |   5 (3 ก.ค. 42 – 2 ก.ค. 43) 35.00 500             |
|               |   |                                                   |
|               |   |   6 (3 ก.ค. 43 – 2 ก.ค. 44) 35.00 600             |
|               |   |                                                   |
|               |   |   7 (3 ก.ค. 44 – 2 ก.ค. 45) 44.00 700             |
|               |   |                                                   |
|               |   |   8 (3 ก.ค. 45 – 2 ก.ค. 46) 44.00 800             |
|               |   |                                                   |
|               |   |   9 (3 ก.ค. 46 – 2 ก.ค. 47) 44.00 900             |
|               |   |                                                   |
|               |   |   10 (3 ก.ค. 47 – 2 ก.ค. 48) 44.00 1,000          |
|               |   |                                                   |
|               |   |   11-30 (3 ก.ค. 48 – 2 ก.ค. 68) 44.00 20,000      |
+---------------+---+---------------------------------------------------+
|   กา          |   | -   ITV ตกลงชำระค่าตอบแทนให้สำนักงานฯ ภายในกำหนดเวลา |
| รชำระค่าตอบแทน |   |     ดังนี้                                           |
|               | : |                                                   |
|               |   | -   สำหรับค่าตอบแทนปีที่ 3 ขยายเวลาชำระได้ถึงภายในวันที่ 6  |
|               |   |     พฤษภาคม 2543 (หมายเหตุ เดิมกำหนดให้ชำระในวันที่ 3   |
|               |   |     กรกฎาคม 2541                                  |
|               |   |     ซึ่งแก้ไขโดยสัญญาแก้ไขเพิ่มเติมสัญญาสัมปทาน ฉบับลงวันที่ 25 |
|               |   |     เมษายน 2543)                                  |
|               |   |                                                   |
|               |   | -   สำหรับในปีต่อๆ ไป ให้ชำระภายในวันที่ 3 กรกฎาคม       |
|               |   |     ของปีนั้นๆ                                       |
|               |   |                                                   |
|               |   | -   ITV ตกลงชำระค่าตอบแทนให้สำนักงานฯ                |
|               |   |     ตามจำนวนขั้นต่ำที่ระบุไว้                            |
|               |   |                                                   |
|               |   | -   ถ้าจำนวนผลต                                    |
|               |   | อบแทนที่คำนวณจากอัตราร้อยละของรายได้ในรอบปีก่อนหักค่าใช้จ่าย |
|               |   |     สูงกว่าจำนวนเงินที่ชำระไว้แล้วเท่าใด ITV              |
|               |   |     ต้องชำระค่าตอบแทนเฉพาะส่วนที่สูงกว่าให้แก่สำนักงานฯ     |
|               |   |     ภายใน 180 วัน                                  |
|               |   |     นับแต่วันสิ้นปีบัญชีที่มีการคำนวณส่วนแบ่งรายได้             |
|               |   |                                                   |
|               |   |  เว้นแต่ค่าตอบแทนสำหรับปีสุดท้ายต้องชำระให้แล้วเสร็จภายในวันที่ |
|               |   |     3 กรกฎาคม 2568                                |
+---------------+---+---------------------------------------------------+
|   การชดเช     |   | -   หลังจากวันทำสัญญานี้ หากสำนักงานฯ                   |
| ยความเสียหายแก่ |   |     หรือหน่วยงานของรัฐให้สัมปทานอนุญาตหร                |
|   ITV         | : | ือทำสัญญาใดๆกับบุคคลอื่นเข้าดำเนินกิจการให้บริการส่งวิทยุโทรทัศน์ |
|               |   |     โดยมีก                                         |
|               |   | ารโฆษณาหรืออนุญาตให้โทรทัศน์ระบบบอกรับสมาชิกทำการโฆษณาได้ |
|               |   |     และเป็นเหตุให้ ITV                               |
|               |   |     ได้รับผลกระทบต่อฐานะการเงินของผู้เข้าร่วมงานอย่างรุนแรง |
|               |   |     เมื่อ ITV ร้องขอสำนักงานฯ จะพิจารณาและเจรจากับ ITV  |
|               |   |     โดยเร็วเพื่อหามาตรการชดเชยความเสียหายที่ ITV        |
|               |   |     ได้รับจากผลกระทบดังกล่าว                          |
|               |   |                                                   |
|               |   | -   ITV ตกลงดำเนินการให้เป็นไปตามกฎหมาย              |
|               |   |     มติของคณะรัฐมนตรี กฎข้อบังคับ และระเบียบต่างๆ         |
|               |   |     ของทางราชการ                                  |
|               |   |     ไม่ว่าจะใช้บังคับอยู่ก่อนหรือภายหลังวันทำสัญญานี้ ซึ่งในกรณีที่  |
|               |   |     ITV ดำเนินการให้เป็นไปตามมติของคณะรัฐมนตรี กฎข้อบังคับ |
|               |   |     และระเบียบต่างๆ                                 |
|               |   |     ของทางราชการที่ใช้บังคับภายหลังวันทำสัญญา             |
|               |   |     เป็นเหตุให้บริษัทได้รับผลกระทบต่อฐานะการเงินของ ITV    |
|               |   |     อย่างรุนแรง เมื่อ ITV ร้องขอสำนักงานฯ               |
|               |   |     จะพิจารณาหามาตรการแก้ไขเพื่อให้ความเป็นธรรมแก่ ITV   |
+---------------+---+---------------------------------------------------+
|   ก           |   | -   ในกรณีที่มีการชำระค่าตอบแทนล่าช้า ITV                |
| ารสิ้นสุดของสัญญา |   |     จะต้องชำระดอกเบี้ยให้แก่สำนักงานฯ ในอัตราร้อยละ 15    |
|               | : |     ต่อปี และหากล่าช้าเกินกว่า 45 วัน สำนักงานฯ           |
|               |   |     มีสิทธิบอกยกเลิกสัญญาได้                            |
|               |   |                                                   |
|               |   | -   หาก ITV                                       |
|               |   |     ถูกเพิกถอนใบอนุญาตให้ดำเนินกิจการส                  |
|               |   | ่งวิทยุโทรทัศน์ตามกฎหมายว่าด้วยวิทยุกระจายเสียงและวิทยุโทรทัศน์ |
|               |   |     ให้สัญญาเป็นอันสิ้นสุดลง                             |
|               |   |                                                   |
|               |   | -   หาก ITV ไม่ปฏิบัติตามข้อกำหนดในสัญญาข้อใดข้อหนึ่ง ITV   |
|               |   |     ต้องชี้แจงเหตุผลให้สำนักงานฯ ทราบ เมื่อสำนักงานฯ       |
|               |   |     ได้พิจารณาแล้ว จะแจ้งเป็นหนังสือให้ ITV               |
|               |   |     ปฏิบัติให้ถูกต้องภายในระยะเวลาที่กำหนดหาก ITV         |
|               |   |     ไม่ปฏิบัติให้ถูกต้องภายในระยะเวลาที่กำหนด สำนักงานฯ     |
|               |   |     มีสิทธิเรียกค่าเสียหายอันพึงมี และมีสิทธิบอกเลิกสัญญาได้     |
+---------------+---+---------------------------------------------------+
|               |   |   หากมีข้อพิพาทหรือข้อขัดแย้งใดๆ                         |
|  ข้อพิพาทในสัญญา |   |   อันเกี่ยวเนื่องกับสัญญาระหว่างคู่สัญญา                     |
|               | : |   คู่สัญญาตกลงแต่งตั้งอนุญาโตตุลาการ ฝ่ายละ 1 คน           |
|               |   |   และให้อนุญาโตตุลาการทั้งสองฝ่ายร่วมกันแต่งตั้งบุคคลภายนอกอีก |
|               |   |   1 คน เป็นคณะอนุญาโตตุลาการทำการวินิจฉัยชี้ขาดข้อพิพาท     |
|               |   |   ให้คำตัดสินของคณะอนุญาโตตุลาการเป็นที่สุด                |
|               |   |   และผูกพันคู่สัญญาทั้งสองฝ่าย                            |
+---------------+---+---------------------------------------------------+

  2. บริษัท เอสซี แมทชบอกซ์ จำกัด (SMB)

1.  ลักษณะการประกอบธุรกิจ

SMB ประกอบธุรกิจหลักในการให้บริการด้านโฆษณา และรับจ้างผลิตชิ้นงานโฆษณา โดยมี SHIN
เป็นผู้ถือหุ้นรายใหญ่ โดยมีรายได้ตามลักษณะการดำเนินงานดังนี้

  ---------------------- --------- ------- -------- ------- --------- -------
                         ปี 2543            ปี 2542           ปี 2541    

  รายได้                  ล้านบาท    %       ล้านบาท   %       ล้านบาท    %

  สื่อโฆษณา                784       70      461      72      390       79

  ผลิตชิ้นงาน               332       30      177      28      106       21

  รวม                    1,116     100     638      100     496       100
  ---------------------- --------- ------- -------- ------- --------- -------

  ลักษณะของงานโฆษณา แยกงานออกเป็น 2 ลักษณะได้ดังนี้

1)  งานด้านสังสรรค์ และการผลิตวัสดุโฆษณา

2)  งานด้านการติดต่อกับสื่อโฆษณา

2.  การตลาด

  1) กลยุทธ์ทางการตลาด

  SMB พยายามสร้างสรรค์งานเพื่อให้เป็นที่ยอมรับ และให้ได้ระดับมาตรฐานสากล
  และให้สินค้าในงานโฆษณานั้น ๆ สามารถเข้าถึงลูกค้ากลุ่มเป้าหมายได้อย่างมีประสิทธิภาพ
  และปรับโครงสร้างหน่วยงานให้มีขนาดเล็กหลายหน่วยงาน
  เพื่อเพิ่มประสิทธิภาพในการให้บริการและสอดคล้องกับความต้องการของตลาด

  2) การจำหน่ายและช่องทางการจำหน่าย

  ช่องทางการจำหน่ายของ SMB เป็นแบบขายตรง (DIRECT SALE)
  โดยฝ่ายความคิดสร้างสรรค์ของ SMBจะทำแผนโฆษณาเสนอต่อลูกค้า
  หากเป็นที่พอใจแก่ลูกค้าก็จะได้รับการคัดเลือกให้เป็นผู้ผลิตและวางแผนการโฆษณา

  3) ลักษณะของลูกค้า

  ลูกค้าของ SMB สามารถจำแนกได้เป็น 2 ประเภท คือ ลูกค้าที่มาจากบริษัทในกลุ่ม ADVANC
  ซึ่งถือว่าเป็นลูกค้ารายสำคัญของ SMB และบริษัทภายนอกทั่วไป

3.  สิทธิในการประกอบธุรกิจ

  -ไม่มี-

4.  ภาวะอุตสาหกรรม

  เครือข่ายธุรกิจโฆษณาระดับโลกมีการรวมตัวกันเหลือเป็นเครือข่ายขนาดใหญ่ประมาณ 5-6
  เครือข่าย ได้แก่ OMNICOM, INTERPUBLIC, WPP GROUPS เป็นต้น
  ทำให้การแข่งขันการผูกขาดการให้บริการสินค้าระดับโลก (GLOBAL BRAND)
  เป็นไปอย่างรุนแรง และเหลือช่องว่างให้เครือข่ายขนาดกลางหรือขนาดเล็กน้อยลงทุกที

สถานการณ์เศรษฐกิจในประเทศไทยมีแนวโน้มดีขึ้นคาดว่าจะมีการใช้เงินโฆษณาทั้งระบบเพิ่มขึ้นประมาณ
10% แต่ส่วนใหญ่เป็นงบโฆษณาจากสินค้าระดับข้ามชาติทั้งสิ้น

INTERNET
เป็นช่องทางการค้าและการโฆษณาที่มีอัตราการเติบโตสูงสุดในสหรัฐอเมริกาและกำลังขยายตัวอย่างรุนแรงสู่ภูมิภาคต่างๆ
ทั่วโลก ธุรกิจบนเครือข่าย Internet ของประเทศไทยมีแนวโน้มที่ดีแต่ตลาดยังมีขนาดเล็กมาก

ปัจจัยแห่งความสำเร็จของธุรกิจโฆษณา
คือการแข่งขันในด้านการสร้างสื่อโฆษณาที่สามารถเข้าถึงกลุ่มลูกค้าเป้าหมายได้อย่างมีประสิทธิภาพ
เป็นที่ยอมรับและมีการบริหารสื่อโฆษณาอย่างมีประสิทธิผล

สำหรับอุตสาหกรรมโฆษณาในอนาคต คาดว่าคงไม่ขยายตัวมากเหมือนในอดีตที่ผ่านมา
แต่การแข่งขันระหว่างธุรกิจโฆษณาจะยังคงความรุนแรงเหมือนเดิม
ถ้าเป็นธุรกิจโฆษณาขนาดเล็กและขนาดปานกลางจะมีการแข่งขันค่อนข้างรุนแรง
เนื่องจากมีลูกค้าจำกัด
กลยุทธ์ทางด้านการตลาดจะยังคงเป็นปัจจัยสำคัญที่จะสามารถนำมาใช้ในการช่วงชิงลูกค้าของบรรดาเอเยนซี่ทั่วไป
ทั้งนี้เพื่อความอยู่รอดของกิจการในสภาวะเศรษฐกิจในปัจจุบัน

สายธุรกิจ E-Business

1.  บริษัท เทเลอินโฟ มีเดีย จำกัด (TMC)

  1. ลักษณะการประกอบธุรกิจ

TMC ดำเนินธุรกิจพิมพ์ และเผยแพร่สมุดโทรศัพท์ทั้งหน้าขาวและหน้าเหลืองทั่วประเทศไทย
และเพื่อรองรับความก้าวหน้าด้านเทคโนโลยีสารสนเทศ TMC
ได้เริ่มการผลิตและแจกจ่ายสมุดโทรศัพท์หน้าขาวในรูปแบบของซีดีรอม ในปี 2539
และซีดีรอมของสมุดโทรศัพท์หน้าเหลืองในปี 2540 และในปี 2541 TMC
ได้แปลงสัญญาสัมปทานเป็นสัญญาการร่วมทุนกับองค์การโทรศัพท์แห่งประเทศไทย (ทศท.)
โดยการเพิ่มทุนให้กับ ทศท. เป็นผลให้ ทศท.เข้าถือหุ้นใน TMC ในสัดส่วนร้อยละ 49 ต่อมาในต้นปี
2544 SHIN และ ทศท. ได้ลงนามในสัญญาซื้อ-ขาย หุ้นและสัญญาระหว่างผู้ถือหุ้นกับ SingTel
Yellow Pages Pte Ltd (SYP) และเพิ่มทุนจดทะเบียนจาก 520.60 ล้านบาท เป็น 694.136
ล้านบาท โดย SYP ได้เข้าซื้อหุ้นเพิ่มทุนทั้งหมดใน TMC ทำให้สัดส่วนการถือหุ้นใน TMC เป็นดังนี้

  ----------------- ----------------- ----------------- -----------------
                    บริษัท              สัดส่วนการถือหุ้น      

                    SHIN              38.25             

                    ทศท.              36.75             

                    SYP               25.00             

                    รวม               100.00            
  ----------------- ----------------- ----------------- -----------------

  2. ลักษณะของผลิตภัณฑ์หรือบริการ

TMC ดำเนินธุรกิจที่รวบรวมรายชื่อผู้ใช้โทรศัพท์ทั่วประเทศ จัดพิมพ์ลงในสมุดโทรศัพท์หน้าขาว
และรายชื่อธุรกิจพร้อมภาพโฆษณาจัดพิมพ์ลงในสมุดโทรศัพท์หน้าเหลือง โดยสมุดโทรศัพท์หน้าขาว
นครหลวงแบ่งการพิมพ์ออกเป็น 12 เขตภูมิภาค แบ่งออกเป็น 20 เขต
จัดพิมพ์และแจกจ่ายระหว่างเดือนมกราคม ถึง มิถุนายน สำหรับสมุดโทรศัพท์หน้าเหลือง
เขตนครหลวงแบ่งเป็น 12 เขต จัดพิมพ์และแจกจ่ายระหว่างเดือน มิถุนายน ถึง ตุลาคม
เขตภูมิภาคแบ่งออกเป็น 5 ภาค จัดพิมพ์และแจกจ่ายระหว่างเดือนสิงหาคม ถึง พฤศจิกายน
ผลิตภัณฑ์ของ TMC ได้แก่ สมุดโทรศัพท์ ซึ่งแบ่งออกเป็น 2 ประเภท คือ

  1) สมุดรายนามผู้ใช้โทรศัพท์ หรือ สมุดโทรศัพท์หน้าขาว

  ประกอบด้วยรายชื่อผู้เช่าโทรศัพท์ทั้งประเภทบุคคล ธุรกิจ บริษัท ห้างร้าน
  ส่วนราชการและรัฐวิสาหกิจ ที่อยู่ หมายเลขโทรศัพท์ และหมายเลขโทรสาร โดยจัดพิมพ์แบ่งเป็น

-   เขตนครหลวง (กรุงเทพฯ นนทบุรี ปทุมธานี สมุทรปราการ) จัดพิมพ์ทั้งภาษาไทยและอังกฤษ

-   เขตภูมิภาค จัดพิมพ์เป็นภาษาไทย

  2) สมุดโทรศัพท์หน้าเหลือง

  ประกอบด้วยรายชื่อผู้เช่าโทรศัพท์ประเภทธุรกิจ ที่อยู่ หมายเลขโทรศัพท์ และหมายเลขโทรสาร
  โดยจัดแบ่งรายชื่อตามหมวดสินค้าและบริการ การจัดพิมพ์แบ่งเป็น

-   เขตนครหลวง (กรุงเทพฯ นนทบุรี ปทุมธานี สมุทรปราการ) จัดพิมพ์ทั้งภาษาไทยและอังกฤษ

-   เขตภูมิภาค จัดพิมพ์เป็นภาษาไทย

  ------------------------ --- -------------------------------------------
  อายุของผลิตภัณฑ์             :   1 ปี

  กลุ่มเป้าหมายที่แจกจ่าย        :   แจกจ่ายฟรีให้แก่ผู้ใช้โทรศัพท์ประเภทบุคคล
                               ธุรกิจทั้งเขตนครหลวงและภูมิภาค หน่วยราชการ
                               และตู้โทรศัพท์สาธารณะทั่วทุกแห่ง

  รายได้หลัก                 :   การขายโฆษณาในสมุดโทรศัพท์หน้าเหลือง
  ------------------------ --- -------------------------------------------

3. สิทธิหรือข้อจำกัดในการประกอบธุรกิจ

ปัจจุบัน TMC เป็นบริษัทที่ร่วมทุนกับทศท. และ SYP
ซึ่งเป็นเจ้าของฐานข้อมูลรายชื่อผู้เช่าทั่วประเทศ
และได้รับสิทธิ์เป็นผู้จัดพิมพ์สมุดโทรศัพท์หน้าขาวและหน้าเหลือง อย่างเป็นทางการเพียงผู้เดียว
สภาพการแข่งขันในปัจจุบันจึงไม่มีคู่แข่งโดยตรงที่จะเปรียบเทียบกัน มีแต่คู่แข่งรายย่อยที่เป็น
Directories สำหรับเฉพาะอุตสาหกรรม

4.  การตลาด

  1) ด้านผลิตภัณฑ์

  TMC ได้ปรับรูปเล่มของสมุดโทรศัพท์จากเดิม 2 เล่ม ที่หนาและไม่สะดวกในการใช้งาน
  เนื่องจากมีน้ำหนักมากและต้องค้นหาถึง 2 เล่ม ให้เหลือเพียง 1 เล่ม
  ที่มีรูปเล่มกระทัดรัดและใช้งานได้สะดวกมากขึ้น
  โดยในเล่มก็ยังคงบรรจุรายชื่อของพื้นที่ที่สามารถตอบสนองความต้องการซื้อของผู้บริโภคได้ และ
  TMC ยังได้ขยายผลิตภัณฑ์จากผลิตภัณฑ์เดิม เพื่อให้เข้าถึงกลุ่มเป้าหมายที่แตกต่างกัน เช่น
  สมุดโทรศัพท์ที่เป็นฉบับเขตย่อยในต่างจังหวัด นอกจากสื่อในรูปแบบสมุดโทรศัพท์ TMC
  ยังได้พัฒนาสื่อ ซีดีรอม และอินเตอร์เน็ต เพื่อเป็นทางเลือกให้กับผู้ใช้สมุดโทรศัพท์
  เพื่อเพิ่มมูลค่าให้กับผลิตภัณฑ์ เช่น การค้นหารายชื่อในสมุดโทรศัพท์หน้าขาว
  ผู้ใช้ต้องทราบชื่อเท่านั้น จึงจะสามารถค้นหาหมายเลขโทรศัพท์ได้ แต่ในสื่อซีดีรอม
  หรืออินเตอร์เน็ต ผู้ใช้สามารถค้นหาด้วยนามสกุล เขตการปกครอง หรือหมายเลขโทรศัพท์

  2) ด้านราคา

  เพื่อเน้นภาพลักษณ์ของ TMC ที่ให้บริการลูกค้าทุกรายด้วยมาตรฐานเดียวกัน TMC
  จึงใช้นโยบายราคาเดียว และ TMC ยังกำหนดระดับราคาของรายการโฆษณาที่หลากหลาย
  เพื่อสนองความต้องการของกลุ่มเป้าหมายที่แตกต่างกัน
  และเพื่อสนองความต้องการของลูกค้าให้มีทางเลือกตามขีดความสามารถในการชำระ
  จึงจัดราคาให้มีทั้งผ่อนชำระเงินรายงวดต่างๆ หรือรับส่วนลดชำระล่วงหน้าก่อนตีพิมพ์

  3) ด้านการจัดจำหน่าย

  สมุดโทรศัพท์เป็นผลิตภัณฑ์ที่แจกจ่ายฟรีให้กับผู้เช่าโทรศัพท์ทุกรายทั้งประเภทบุคคลและธุรกิจ TMC
  จึงได้กำหนดการแจกจ่าย ดังนี้

-   แจกจ่ายผ่านผู้รับเหมาที่ผ่านการคัดเลือกจาก TMC
    เพื่อกระจายไปยังผู้ใช้สมุดโทรศัพท์ได้อย่างทั่วถึง

-   หากไม่ได้รับสมุดโทรศัพท์สามารถมาขอรับฟรีที่ TMC

-   หากต้องการสมุดโทรศัพท์ เพิ่มจากจำนวนที่ตนมีสิทธิ์ได้รับ
    สามารถซื้อได้ที่องค์การโทรศัพท์แห่งประเทศไทย

  4) ด้านการส่งเสริมการตลาด

  กลยุทธ์การโฆษณา TMC แบ่งกลุ่มเป้าหมายออกเป็น 2 กลุ่ม คือ กลุ่มผู้ซื้อโฆษณา
  และกลุ่มผู้ใช้สมุดโทรศัพท์

-   กลุ่มผู้ซื้อโฆษณา

  TMC จะเน้นถึงจุดเด่นของผลิตภัณฑ์ที่แจกจ่ายฟรีถึง ผู้บริโภค ตามจำนวนเลขหมายโทรศัพท์
  เป็นตัวแทนขายสินค้าและบริการให้ตลอด 24 ชั่วโมง 365 วัน
  และเป็นแหล่งที่ผู้ต้องการซื้อสินค้าใช้ เพราะสามารถหาใช้ได้สะดวก
  จึงมีธุรกิจจำนวนไม่น้อยที่แม้ไม่มีหน้าร้าน เพื่อทำธุรกิจโดยตรง
  แต่ก็อาศัยการโฆษณาในสมุดหน้าเหลือง เป็นเสมือนทำเลในการติดต่อซื้อขายสมุดหน้าเหลือง
  จึงกลายเป็นแหล่งซื้อขายที่สำคัญแหล่งหนึ่ง

-   กลุ่มผู้ใช้สมุดโทรศัพท์

  TMC จะเน้นถึงความครบถ้วนของหมวดหรือประเภทสินค้าและบริการ
  ที่มีให้ผู้ใช้เลือกได้หลากหลาย ใช้ได้สะดวกและค้นหาง่ายด้วยระบบดรรชนีที่จัดเรียงตามหมวดหมู่

5.  การผลิตหรือการจัดหาผลิตภัณฑ์

  1) ขั้นตอนการผลิต

  การผลิตสมุดโทรศัพท์หน้าขาว TMC รวบรวมรายชื่อ ที่อยู่ เลขหมายโทรศัพท์ของผู้ใช้โทรศัพท์
  จัดทำเป็นต้นฉบับโดยแบ่งออกเป็นเขตแล้วเรียงลำดับรายชื่อตามตัวอักษร ก-ฮ
  ส่งให้โรงพิมพ์ดำเนินการจัดพิมพ์ และแจกจ่ายโดยผู้รับเหมาที่ TMC คัดเลือกให้ดำเนินการ

  การผลิตสมุดโทรศัพท์หน้าเหลือง TMC รวบรวมรายชื่อ ที่อยู่
  เลขหมายโทรศัพท์พร้อมภาพโฆษณาของผู้ใช้โทรศัพท์เฉพาะธุรกิจ จัดทำเป็นต้นฉบับ
  โดยแบ่งออกเป็นเขตแล้วเรียงลำดับรายชื่อตามหมวดธุรกิจ แล้วส่งให้โรงพิมพ์ดำเนินการจัดพิมพ์
  และแจกจ่ายโดยผู้รับเหมาที่ TMC คัดเลือกให้ดำเนินการ

  2) กำลังการผลิตและประมาณการผลิต

  เนื่องจาก TMC ไม่มีโรงพิมพ์ของตัวเอง จึงใช้วิธีจัดจ้างโรงพิมพ์ภายนอก
  วัตถุดิบที่ใช้ในการผลิตสมุดโทรศัพท์คือกระดาษ Newsprint 41.5 แกรม กระดาษปอนด์ 60
  แกรม และกระดาษปก 230-250 แกรม ซึ่งส่วนใหญ่นำเข้าจากต่างประเทศ

6.  ภาวะอุตสาหกรรมและการแข่งขัน

ตลาดสื่อโฆษณาโดยรวมจะแบ่งออกเป็น 6 ประเภท ได้แก่ สื่อโทรทัศน์ สื่อสิ่งพิมพ์ สื่อวิทยุ
สื่อนิตยสาร สื่อโฆษณากลางแจ้ง และสื่อภาพยนตร์ ซึ่งมีมูลค่ากว่า 40,000 ล้านบาทต่อปี
โดยในสภาวะปกติมีอัตราการเติบโตประมาณ 20% ต่อปี แต่เนื่องจากผลกระทบของภาวะเศรษฐกิจปี
2540 จึงทำให้อัตราการเจริญเติบโนมีแนวโน้มลดลง แต่สำหรับสื่อสมุดโทรศัพท์หน้าเหลืองรวมถึง
Special Directories อื่นๆ ในตลาด เช่น ทำเนียบวัสดุก่อสร้าง Thailand's Exporters
ฯลฯ จะไม่ถูกรวมในมูลค่าดังกล่าว

ตลาดสื่อโฆษณาประเภท Directory
จะมีการเติบโตในทิศทางเดียวกันกับตลาดสื่อโฆษณาประเภทสิ่งพิมพ์
อีกทั้งมีความสัมพันธ์อย่างสูงกับอัตราเติบโตของผลิตภัณฑ์มวลรวม (GDP)
ส่วนขนาดของตลาดสื่อโฆษณาประเภท Directory ยังไม่มีหน่วยงานใดรวบรวมมูลค่าไว้ แต่จากที่
TMC ได้ติดตามเก็บข้อมูล คาดว่าจะมีมูลค่าประมาณ 1,500 ล้านบาทต่อปี การพัฒนาอุตสาหกรรมสื่อ
Directory นี้มีแนวโน้มที่จะพัฒนาไปสู่สื่อรูปแบบอื่นๆ ตามเทคโนโลยี เช่น ซีดีรอม อินเตอร์เน็ต
ซึ่งจะเป็นทางเลือกเพิ่มขึ้นให้กับผู้ใช้ แต่โอกาสที่สื่อรูปแบบซีดีรอม
หรืออินเตอร์เน็ตจะมาแทนรูปแบบสมุดนั้นยัง ซึ่งอาจต้องใช้เวลาและต้องขึ้นกับความพร้อมด้าน IT
ของประเทศ เนื่องจากสื่อในแต่ละรูปแบบต่างก็มีจุดเด่นและจุดด้อยที่แตกต่างกัน
ซึ่งจะเห็นได้ว่าในต่างประเทศที่มีการพัฒนาก้าวหน้ากว่า ปัจจุบันก็ยังคงมีทั้ง 3 รูปแบบ

ปัจจุบัน TMC เป็นบริษัทที่ร่วมทุนกับองค์การโทรศัพท์แห่งประเทศไทย
ซึ่งเป็นเจ้าของฐานข้อมูลรายชื่อผู้เช่าทั่วประเทศ
และได้รับสิทธิ์เป็นผู้จัดพิมพ์สมุดโทรศัพท์หน้าขาวและหน้าเหลือง อย่างเป็นทางการเพียงผู้เดียว
สภาพการแข่งขันในปัจจุบันจึงไม่มีคู่แข่งโดยตรงที่จะเปรียบเทียบกัน มีแต่คู่แข่งรายย่อยที่เป็น
Directories สำหรับเฉพาะอุตสาหกรรม ซึ่งมีมูลค่าเฉลี่ยประมาณ 5-15 ล้านบาทต่อราย
และคู่แข่งทางอ้อมซึ่ง ได้แก่ โฆษณาย่อยในสื่อหนังสือพิมพ์ และสื่อนิตยสาร
ซึ่งถือว่าเป็นสื่อสิ่งพิมพ์ด้วยกัน โดยที่มีมูลค่าประมาณ 10,000 ล้านบาทต่อปี

ในอนาคต เมื่อมีการเปิดเสรีโทรคมนาคม TMC
คาดว่าจะมีทั้งคู่แข่งในประเทศและต่างประเทศที่จะเข้ามาเเข่งขันในตลาดนี้ แต่ TMC
มั่นใจว่ายังสามารถครองตลาดได้ในอันดับที่ 1 เนื่องจากผู้ที่จะเข้ามาเป็นคู่แข่งรายใหญ่เทียบกับ
TMC ได้จะต้องมี

1)  เงินลงทุนไม่ต่ำกว่า 200 ล้านบาท

2)  เทคโนโลยีในการจัดทำสมุดโทรศัพท์

3)  มีฐานข้อมูลรายชื่อผู้เช่าโทรศัพท์

4)  มีพนักงานที่มีความชำนาญในการจัดทำสมุดโทรศัพท์ และรู้ตลาดของอุตสาหกรรมนี้เป็นอย่างดี

2. บริษัท เอดี เวนเจอร์ จำกัด (ADV)

1.  ลักษณะการประกอบธุรกิจ

ADV ก่อตั้งขึ้นในเดือน สิงหาคม พ.ศ. 2542 ด้วยทุนจดทะเบียนเริ่มต้นที่ชำระแล้ว 100 ล้านบาท
และได้เพิ่มทุนจดทะเบียนและชำระเต็มจำนวนเป็น 500 ล้านบาทในเดือนมีนาคม พ.ศ. 2543
โดยมี SHIN เป็นผู้ถือหุ้นทั้งหมด
และมีวัตถุประสงค์การจัดตั้งเพื่อให้บริการครบวงจรทางด้านอินเตอร์เน็ตผ่านบริษัทย่อย
เพื่อให้บริการด้านเนื้อหา (Content) ที่เป็นภาษาไทย การติดต่อสื่อสารบนอินเตอร์เน็ต (เช่น
เว็บบอร์ด, Free E-mail, ไอซีคิว ฯลฯ)
และการให้บริการต่อเชื่อมสู่อินเตอร์เน็ตภายในประเทศ (ปัจจุบัน ADV หยุดให้บริการดังกล่าวแล้ว)
และการซื้อขายและประมูลสินค้าทางอินเตอร์เน็ต ผ่านทางเว็บไซด์ “www.shinee.com”
รวมทั้งการให้บริการออกแบบและจัดทำเว็บไซด์ (Web Development) บริการเว็บโฮสติ้ง
และบริการอี-คอมเมิร์ชอื่น ๆ ในรูปแบบธรุกิจสู่ธุรกิจ (บีทูบี) ในเดือนมกราคม พ.ศ. 2544
ได้มีการเปลี่ยนแปลงที่สำคัญต่อโครงสร้างการลงทุนและโครงสร้างการดำเนินธุรกิจของกลุ่ม ADV
อันเกิดจากการเข้ามาร่วมเป็นพันธมิตรธุรกิจของกลุ่มบริษัท เอ็นทีที คอมมิวนิเคชั่นส์ คอร์ปอเรชั่น
(NTT) จากประเทศญี่ปุ่น โดยผ่าน บริษัท เอ็นทีที คอมมิวนิเคชั่นส์ (ประเทศไทย) จำกัด หรือ
NTT Thailand ซึ่งเป็นบริษัทย่อยของ NTT
ซึ่งให้บริการทางด้านการสื่อสารและเป็นเจ้าของเทคโนโลยีและเครือข่ายการสื่อสารขนาดใหญ่ในระดับโลก
ทั้งนี้ NTT Thailand ได้เข้ามาร่วมทุนกับ ADV ในการจัดตั้ง บริษัท อาร์คไซเบอร์ จำกัด
(ArcCyber) เพื่อดำเนินธุรกิจให้บริการพื้นฐานเกี่ยวกับอินเตอร์เน็ททั้งหมด (Internet Data
Center)และยังเข้าซื้อหุ้นจำนวน 40% ใน SHINEE

การเข้าร่วมดำเนินธุรกิจดังกล่าวของเอ็นทีทีทำให้เกิดการปรับโครงสร้างการถือหุ้น
รวมถึงโครงสร้างการดำเนินธุรกิจของกลุ่มบริษัท ADV ดังแสดงในแผนภาพต่อไปนี้

โครงสร้างของกลุ่มบริษัท เอดี เวนเจอร์ จำกัด ณ วันที่ 30 มกราคม 2544

จากแผนภาพข้างต้น เห็นได้ถึงโครงสร้างการดำเนินธุรกิจใหม่ของกลุ่ม ADV โดยตามโครงสร้างนี้
ADV ได้ถือหุ้นในบริษัทย่อย 2 บริษัทหลัก ซึ่งมุ่งให้บริการในธุรกิจที่แตกต่างกัน ดังนี้

1)  SHINEE มุ่งเน้นการให้บริการด้านเนื้อหา (Content)
    และพัฒนาโปรแกรมสำหรับธุรกรรมบนระบบอินเตอร์เน็ต (Web-based Applications)
    รวมทั้งโปรแกรมและเนื้อหาบนโครงข่ายอินเตอร์เน็ตของโทรศัพท์เคลื่อนที่ (Wireless
    Content and Applications) และบริการพัฒนาเว็บไซด์ (Web Development)

2)  ArcCyber มุ่งเน้นที่จะเป็นศูนย์บริการพื้นทางทางด้านอินเตอร์เน็ต
    หรือที่เรียกว่าอินเตอร์เน็ตดาต้าเซ็นเตอร์
    โดยจะให้บริการพื้นฐานที่เกี่ยวเนื่องกับธุรกิจอินเตอร์เน็ตทั้งหมด (Internet
    Infrastructure)

2.  การประกอบธุรกิจของแต่ละสายผลิตภัณฑ์

1)  SHINEE

  สินค้าและบริการของ SHINEE แบ่งได้เป็น 3 ประเภท ดังนี้

-   บริการในส่วนของ E-Commerce แบบธุรกิจไปสู่ผู้บริโภค (B2C)

-   เนื้อหาเวปไซต์: SHINEE นำเสนอเนื้อหาหลากหลายรูปแบบ
    โดยมีการนำเสนอเนื้อหาในหัวข้อหลักๆ คือ ไอทีและเทคโนโลยี, บันเทิง, สุขภาพ, เด็ก,
    ดาวน์โหลด และ WAP

-   บริการที่ทำให้เกิดชุมชนสัมพันธ์ เช่น บริการE-mail, ห้องสนทนา, กระดานข่าว เป็นต้น

-   บริการเกี่ยวกับการค้า ได้แก่ การประมูล และ E-Commerce

-   บริการในส่วน E-Commerce แบบธุรกิจไปสู่ธุรกิจ (B2B)

-   บริการออกแบบระบบและ Web-based Softwares ตามความต้องการของลูกค้า อาทิ
    ระบบเรียกชำระเงิน เป็นต้น

-   บริการออกแบบเว็บไซต์ และดูแลเว็บไซด์ ( Web Design and Maintenance )

-   บริการหน้าร้านค้าสำเร็จรูป (Template)

-   บริการอินเตอร์เน็ตสำหรับโทรศัพท์มือถือ (Wireless Internet)

-   บริการรับ-ส่งข้อความ (SMS) จากเวปไซต์ไปยังโทรศัพท์มือถือ

-   บริการรับ- ส่ง E-mail ผ่านทางมือถือ

-   บริการรับ-ส่งรูปภาพและเสียงเรียกเข้าโทรศัพท์ (Ringing tone)

-   บริการ File ส่วนตัว ซึ่งผู้ใช้สามารถบันทึกข้อมูลส่วนตัวและจัดเก็บเป็นแฟ้มข้อมูลส่วนตัว
    และสามารถสั่งพิมพ์ผ่านทางเครื่องแฟกซ์ได้

  2) ArcCyber

  บริการหลักของ ArcCyber ประกอบไปด้วย

-   บริการเช่าพื้นที่สำหรับฝากเว็บไซต์ (Web Hosting) ArcCyber
    จะทำการจัดสรรเนื้อที่บนเครื่องเว็บเซิร์ฟเวอร์เพื่อใช้เก็บข้อมูลเว็บเพจ ดาต้าเบส และ
    E-mail ของลูกค้าแต่ละราย โดยจะคิดค่าบริการการรับฝากเป็นรายเดือน

-   การให้บริการรับฝาก Server (Web Housing (Co-location)) ArcCyber
    มีบริการรับฝาก Web Server, Database Server หรืออุปกรณ์ต่างๆ
    ที่จำเป็นเพื่อเชื่อมต่อสู่เครือข่ายอินเตอร์เน็ต โดยที่ผู้ฝาก Server
    สามารถเข้าไปดำเนินการจัดการ ควบคุม แก้ไข เปลี่ยนแปลง หรือดำเนินการใดๆ กับ
    Server และระบบได้เช่นเดียวกับการตั้ง Server ไว้ที่บริษัทหรือองค์กรของผู้ฝาก เอง โดย
    ArcCyber จะคิดค่าธรรมเนียมการรับฝาก Server จากผู้ฝากเป็นรายเดือน

-   Value Added Services

-   การบริการรับจดโดเมนเนม (Domain Name Registration)

-   

-   

-   การให้บริการการจัดการฐานข้อมูล

-   การเชื่อมต่อการชำระค่าบริการต่าง ๆ ทางอินเตอร์เน็ต (Payment Gateway
    Connection)

-   การจัดการด้าน e-commerce ต่าง ๆ ( เช่น Shopping Cart) ฯลฯ

3.  การตลาดและภาวะการแข่งขัน

  1) ภาวะตลาดโดยรวม

-   ภาวะตลาดของกลุ่มธุรกิจอินเตอร์เน็ตในปีที่ผ่านมาในประเทศไทย ถือได้ว่าเป็นช่วงเริ่มต้น
    โดยเริ่มแรกจะเน้นการให้บริการในตลาดกลุ่มผู้ใช้ทั่วไป
    และเริ่มนำอินเตอร์เน็ตเข้ามาใช้ในองค์กร ทำให้มีการพัฒนาเทคโนโลยี
    รูปแบบการให้บริการต่าง ๆ
    ผ่านทางอินเตอร์เน็ตเพื่อตอบสนองต่อความต้องการของกลุ่มผู้ใช้งานและองค์กรทางธุรกิจอยู่ตลอดเวลา
    แม้ว่าธุรกิจดังกล่าวจะอยู่ในช่วงเริ่มต้นและมีปัจจัยจำกัดที่สำคัญมาจากขนาดของตลาด

  2) ภาวะตลาดและการแข่งขันของ Web Portal และ Web Development

  ในธุรกิจเว็บท่า (Web Portal) มีการแข่งขันค่อนข้างรุนแรง
  เนื่องจากการดำเนินธุรกิจดังกล่าวไม่จำเป็นต้องมีเงินลงทุนมากนัก
  และเป็นการตอบสนองความต้องการของลูกค้าที่เป็นกลุ่มตลาดใหญ่ (Mass market)
  และถือได้ว่าเป็นกลุ่มธุรกิจอินเตอร์เน็ตในช่วงแรก ๆ
  ที่ต้องการสร้างความนิยมในการใช้อินเตอร์เน็ต โดยปัจจุบันมีผู้นำในตลาด อาทิ Sanook.com,
  Ikool.com , Lemononline.com , Myembassy.com, และ pop.co.th

  สำหรับการให้บริการในส่วนของการพัฒนาเว็บไซต์ และการออกแบบ รวมไปถึงแอปพลิเคชั่นต่าง
  ๆ จะเป็นบริการขั้นพื้นฐานซึ่งมีผู้ประกอบการอยู่เป็นจำนวนมาก
  แต่การเลือกใช้บริการจะขึ้นอยู่กับความเชื่อถือและประสบการณ์ในการทำงานของผู้ให้บริการเป็นหลัก
  และความต่อเนื่องการให้บริการหลังการขายจะเป็นส่วนสำคัญในการสร้างความมั่นใจในระยะยาวให้กับลูกค้าในการพัฒนารูปแบบและการใช้งานต่าง
  ๆ ของเว็บไซต์

  เนื่องจากภาวะเศรษฐกิจยังอยู่ในระหว่างการฟื้นตัว
  จึงทำให้หลายองค์กรอาจไม่มีงบประมาณมากพอในพัฒนาเว็บไซต์
  หรือการนำระบบอินเตอร์เน็ตเข้ามาใช้ในองค์กร ทำให้ปัจจัยด้าน
  ราคามีผลกระทบค่อนข้างมากในตลาดของการพัฒนาเว็บไซต์
  ทำให้มีการแข่งขันทางด้านราคาในการแสวงหาลูกค้า อย่างไรก็ดี
  ตลาดเริ่มให้ความสำคัญกับคุณภาพ
  และเทคโนโลยีที่จะนำมาปรับใช้เพื่อให้เกิดประสิทธิภาพในการทำงาน
  และลดต้นทุนขององค์กรได้ในระยะยาว

  3) ภาวะการตลาดและการแข่งขันของธุรกิจ Internet Data Center และASPs

  โดยทั่วไปการประกอบธุรกิจดาต้าเซ็นเตอร์จะเป็นธุรกิจที่ต้องใช้เทคโนโลยี
  และความเชี่ยวชาญในด้านการจัดการด้านเครือข่าย จึงต้องใช้เงินลงทุนสูงทำให้มีคู่แข่งน้อยราย
  ซึ่งได้แก่ บริษัท ดาต้าวัน เอเชีย (ประเทศไทย) จำกัด และ บริษัท เคเบิ้ลแอนด์ไวร์เลส
  เซอร์วิสเซส จำกัด ซึ่งเป็นบริษัทในเครือของ กลุ่มแปซิฟิก เซ็นจูรี่ ไซเบอร์เวิร์คส์ จากฮ่องกง
  โดยส่วนใหญ่จะเป็นบริษัทร่วมทุนซึ่งอาศัยนำเทคโนโลยีและความเชี่ยวชาญจากต่างประเทศเข้ามาให้บริการแก่ลูกค้าในประเทศไทย

  ในช่วงปี พ.ศ. 2543 เป็นช่วงแรกที่ Internet Data Center เริ่มเปิดให้บริการ
  จึงมีผู้ใช้บริการซึ่งโดยส่วนใหญ่จะเป็นกลุ่มองค์กรขนาดใหญ่และขนาดกลางในกลุ่มโทรคมนาคม
  อินเตอร์เน็ต สถาบันการเงิน ภาครัฐและภาคการศึกษา ภาคการผลิต แต่ทั้งนี้
  จำนวนผู้ใช้บริการยังมีไม่มากนัก

  อย่างไรก็ตาม เนื่องจากธรุกิจดังกล่าวเป็นการให้บริการพื้นฐานทางอินเตอร์เน็ต
  โดยมีการให้บริการ Web hosting บริการ Co-Location การให้บริการ Dedicated
  Server และบริการการเชื่อมต่อระหว่างเครือข่าย
  ซึ่งเป็นทั้งหมดนี้ล้วนเป็นบริการพื้นฐานในการทำธุรกิจอินเตอร์เน็ตกอปรกับลักษณะของการให้บริการจะเน้นระบบ
  Outsource โดยผู้ประกอบการไม่จำเป็นต้องลงทุนและดูแลระบบเซิร์ฟเวอร์เอง
  ซึ่งจะทำให้ลดค่าใช้จ่ายในการดำเนินงานลงได้อย่างมีนัยสำคัญ
  จึงทำให้ธุรกิจดังกล่าวมีศักยภาพการเติบโตต่อไปในอนาคตในด้านความได้เปรียบในการแข่งขัน
  นอกจากจะขึ้นอยู่กับด้านระบบความน่าเชื่อถือและความปลอดภัยในการดูแลรักษาระบบเป็นพื้นฐานสำคัญแล้ว
  การมีพันธมิตรในด้านเทคโนโลยี และการตลาด รวมไปถึงการพัฒนาแอปพลิเคชั่นต่าง ๆ
  เพื่อให้บริการ ASP สามารถให้บริการอย่างครบ วงจร
  และส่งผลให้เกิดประสิทธิภาพในการให้บริการ ก่อให้ประโยชน์สูงสุดแก่ลูกค้า

  การให้บริการทางด้านเทคโนโลยีทางด้านอีบิสซิเนสมีการเปลี่ยนแปลงอย่างรวดเร็ว
  จำเป็นอย่างยิ่งที่แต่ละบริษัทจะต้องปรับตัวและติดตามความเคลื่อนไหวของเทคโนโลยีอยู่ตลอด
  และการมีพันธมิตรที่แข็งแกร่ง มีความเชี่ยวชาญทางด้านเทคโนโลยี และมีเครือข่ายที่มี
  ประสิทธิภาพ โดยมีอัตราการรับส่งข้อมูล และสามารถรองรับปริมาณการส่งข้อมูล (Data
  transfer หรือ Bandwidth) จำนวนมากได้
  โดยมีฐานการตลาดที่เข้มแข็งด้วยแล้วจะเป็นโอกาสสำคัญในการสร้างความได้เปรียบเหนือคู่แข่ง

[1] ^(/ 1) เป็นอัตราเฉลี่ยของ Penetration Rate ที่ได้จากบทวิจัยของ Lehman
Brothers ฉบับลงวันที่ 26 มิถุนายน 2543, Socgen-Crosby ฉบับประจำเดือน กรกฎาคม
2543, Merrill Lynch Phatra Securities Co., Ltd. ฉบับลงวันที่ 21 กันยายน 2543,
Jardine Fleming Thanakom Securities Limited ฉบับลงวันที่ 20 ตุลาคม 2543,
Credit Suisse First Boston ฉบับลงวันที่ 30 ตุลาคม 2543, Salomon Smith Barney
ฉบับลงวันที่ 7 พฤศจิกายน 2543, Morgan Stanley Dean Witter ฉบับลงวันที่ 17
พฤศจิกายน 2543